മാരുതി വിറ്റാര ബ്രെസ പെട്രോൾ പതിപ്പിന്റെ പുതിയ സ്പൈ ചിത്രങ്ങൾ പുറത്ത് - Malayalam DriveSpark\n13 min ago M340i എക്‌സ്‌ഡൈവിനെ വെബ്‌സൈറ്റില് ഉള്‍പ്പെടുത്തി ബിഎംഡബ്ല്യു; അവതരണം ഉടന്\n39 min ago കാത്തിരിപ്പ് അവസാനിക്കുന്നു, ബിഎസ്-VI ഇസൂസു വി-ക്രോസ് ഏപ്രിലിൽ വിപണിയിലേക്ക്\nMovies 'ലുക്ക് ഒണ്ടന്നേയുള്ളു ഞാന് വെറും കൂതറയാണ്'; ഇനി ചോദിക്കാനോ പറയാനോ നിക്കില്ല തൂക്കി എടുത്ത് ദൂരെ എറിയും\nNews മുഖ്യമന്ത്രി നടത്തുന്നത് മുസ്ലിം പ്രീണനം; ക്രൈസ്‌തവര്‍ക്ക് അവഗണന;വിമര്‍ശിച്ച് തൃശൂര് അതിരൂപത മുഖപത്രം\nമാരുതി വിറ്റാര ബ്രെസ പെട്രോൾ പതിപ്പിന്റെ പുതിയ സ്പൈ ചിത്രങ്ങൾ പുറത്ത്\nPublished: Wednesday, November 27, 2019, 11:04 [IST]\nകോംപാക്ട് എസ്‌യുവി നിരിയിലെ മാരുതി സുസുക്കിയുടെ ജനപ്രിയ വാഹനമായിരുന്ന വിറ്റാര ബ്രെസയുടെ പെട്രോൾ വകഭേദത്തെ വിപണിയിൽ എത്തിക്കാൻ ഒരുങ്ങുകയാണ് കമ്പനി. ഡിസംബറിൽ പുതിയ വകഭേദത്തെ പുറത്തിറക്കുമെന്ന് അടുത്തിടെ റിപ്പോർട്ടുകൾ വന്നിരുന്നു.\nഅതിന്റെ ഭാഗമായി വാഹനത്തിന്റെ പരീക്ഷണയോട്ടം കമ്പനി പല ഘട്ടങ്ങളായി നടത്തി വരികയാണ്. വിപണിയിൽ അവതരിപ്പിച്ചതിനു ശേഷം കോംപാക്ട് എസ്‌യുവി വിഭാഗത്തിൽ ആധിപത്യം പുലർത്താൻ വാഹനത്തിനായി. സ്ഥിരമായി ഏറ്റവും കൂടുതൽ വിറ്റഴിക്കപ്പെടുന്ന കാറഉകളിലൊന്നായി മാറാനും ബ്രെസയ്ക്ക് സാധിച്ചിരുന്നു.\nഎന്നാൽ പിന്നീട് വിപണിയിൽ എത്തിയ പുതുതലമുറ കോംപാക്ട് എസ്‌യുവി വാഹനങ്ങളുമായി പിടിച്ചുനിൽക്കാൻ ബ്രെസക്ക് സാധിച്ചില്ല. ഇത് മനസിലാക്കിയ മാരുതി സുസുക്കി മോഡലിനെ പരിഷ്ക്കരിച്ച് വിപണിയിലെത്തിക്കാൻ തയ്യാറെടുക്കുകയാണ്. ഇതോടൊപ്പം ഒരു ബിഎസ്-VI പെട്രോൾ എഞ്ചിനും ബ്രെസയിൽ ഇടംപിടിക്കും.\n2020 ബിഎസ്-VI പെട്രോൾ ബ്രെസയുടെ മാനുവൽ വകഭേദത്തിന്റെ പുതിയ പരീക്ഷണയോട്ട ചിത്രങ്ങൾ കഴിഞ്ഞ ദിവസം പുറത്തുവന്നു. കോസ്മെറ്റിക്ക് മാറ്റങ്ങൾ വാഹനത്തെ കൂടുതൽ ആകർഷകമാക്കുമെങ്കിലും പെട്രോൾ എഞ്ചിന്റെ വരവായിരിക്കും ഉപഭോക്താക്കളെ കൂടുതൽ തൃപ്തിപ്പെടുത്തുക.\nഇതുവരെ 1.3 ലിറ്റർ ഡീസൽ യൂണിറ്റ് മാത്രമാണ് ബ്രെസ വാഗ്ദാനം ചെയ്തിരുന്നത്. എന്നാൽ കോംപാക്ട് എസ്‌യുവി ശ്രേണിയിലെ മറ്റ് എതിരാളികളായ വെന്യു, XUV300, നെക്സോൺ തുടങ്ങിയ മോഡലുകളെല്ലാം പെട്രോൾ എഞ്ചിൻ ഓപ്ഷനുകളിൽ വിൽപ്പനക്കെത്തുന്നുണ്ട്. ഇക്കാരണത്താൽ വില്‍പ്പനയില് ചെറുതായി കാലിടറിയ ബ്രെസക്ക് പെട്രോൾ എഞ്ചിൻ നൽകുന്നതോടെ മികച്ച തിരിച്ചുവരവിന് കളമൊരുങ്ങും.\nചെറിയ കാറുകളിൽ ഡീസൽ എഞ്ചിനുകൾ വാഗ്ദാനം ചെയ്യുന്നത് നിർത്താൻ മാരുതി തീരുമാനിച്ചെങ്കിലും, സിയാസ്, എർട്ടിഗ, ബ്രെസ തുടങ്ങിയ വലിയ കാറുകളിൽ ഡീസൽ എഞ്ചിൻ ഓപ്ഷൻ കമ്പനി വാഗ്ദാനം ചെയ്യും.\nK15 1.5 ലിറ്റർ നാച്ചുറലി ആസ്പിറേറ്റഡ് എഞ്ചിനാണ് പുതിയ പെട്രോൾ യൂണിറ്റ്. ഇത് 105 bhp കരുത്തും, 138 Nm torque ഉം ഉത്പാദിപ്പിക്കും. ഇന്റഗ്രേറ്റഡ് സ്റ്റാർട്ടർ ജനറേറ്ററിനൊപ്പം എഞ്ചിൻ സജ്ജീകരണവും ഉൾപ്പെടുത്തും.\nബിഎസ്-VI പരിഷ്ക്കരണത്തിനൊപ്പം 1.3 ലിറ്റർ ഫിയറ്റ് സോഴ്‌സ്ഡ് ഡീസൽ എഞ്ചിന് പകരമായി മാരുതി വികസിപ്പിച്ചെടുത്ത 1.5 ലിറ്റർ DDS ഡീസൽ എഞ്ചിൻ ഇടംപിടിക്കും. ഇത് കമ്പനിയുടെ മറ്റ് മോഡലുകളായ എർട്ടിഗ, സിയാസ് എന്നിവയിലും വാഗ്ദാനം ചെയ്യും. ഗിയർബോക്സ് ഓപ്ഷനുകളിൽ ഒരു മാനുവൽ സജ്ജീകരണവും എഎംടി ഓപ്ഷനും ഉൾപ്പെടും.\nപെട്രോൾ യൂണിറ്റ് മാരുതി സുസുക്കി വിറ്റാര ബ്രെസയിൽ എത്തുന്നതോടെ വാഹനത്തിന്റെ പ്രാരംഭ വിലയിൽ കുറവുണ്ടാകും. ഹ്യുണ്ടായി വെന്യുവുമായി മത്സരിക്കുന്നതിന് 6.5 ലക്ഷം രൂപയിൽ ബ്രെസയുടെ എക്സ്ഷോറൂം വില ആരംഭിക്കുമെന്നാണ് പ്രതീക്ഷിക്കുന്നത്.\nടാറ്റ നെക്‌സോൺ ഫെയ്‌സ്‌ലിഫ്റ്റ്, ഹ്യുണ്ടായി വെന്യു, ഫോർഡ് ഇക്കോസ്‌പോർട്ട്, മഹീന്ദ്ര XUV300 തുടങ്ങിയമോഡലുകൾ തന്നെയായിരിക്കും ഈ വിഭാഗത്തിലെ വിറ്റാര ബ്രെസയുടെ പ്രധാന എതിരാളികൾ.\n2020 Maruti Brezza petrol manual BS6 spied again. Read more Malayalam\nStory first published: Wednesday, November 27, 2019, 11:04 [IST]


അട്ടപ്പാടി പട്ടികവർഗ ഹോസ്റ്റലിൽ ചർമരോഗം പടരുന്നു; 39 വിദ്യാർഥികൾക്ക് രോഗബാധ | attappadi| palakkad\nJan 26, 2020, 07:25 AM IST\nഷോളയൂർ കള്ളക്കര ട്രൈബൽ ഹോസ്റ്റലിന്റെ തകർന്ന ജനാല തുണികൊണ്ട് മറച്ച നിലയിൽ\nഅഗളി: അട്ടപ്പാടി ഷോളയൂരിൽ ആദിവാസിഹോസ്റ്റലിൽ താമസിക്കുന്ന വിദ്യാർഥികളിൽ ചർമരോഗം പടരുന്നു. കള്ളക്കരയിൽ ആൺകുട്ടികൾക്കായുള്ള ഹോസ്റ്റലിലെ 39 വിദ്യാർഥികൾക്കാണ് മുഖത്തും കഴുത്തിലുമായി പൊള്ളിയ പോലുള്ള കറുത്ത പാടും ചൊറിച്ചിലും വ്യാപകമായിരിക്കുന്നത്. ഇതിൽ അസുഖം കൂടുതലായ 30 വിദ്യാർഥികളെ വീട്ടിലേക്ക് അയച്ചു. ഹോസ്റ്റലിൽ താമസിക്കുന്ന ഒമ്പത് വിദ്യാർഥികളെ ശനിയാഴ്ച കോട്ടത്തറ ഗവ. ട്രൈബൽ ആശുപത്രിയിലെത്തിച്ച് ചികിത്സ തേടി. കഴിഞ്ഞ വർഷവും വിദ്യാർഥികളിൽ ചിലർക്ക് ഇത്തരത്തിൽ ചർമരോഗം ഉണ്ടായിട്ടുണ്ട്. വനഭാഗത്തോട് ചേർന്ന് സ്ഥിതിചെയ്യുന്ന ഹോസ്റ്റലിൽ ആസിഡ് ഈച്ച എന്ന പ്രാണി കടക്കുന്നതുമൂലമുള്ള അലർജിയാണ് വിദ്യാർഥികൾക്കെന്ന് ഹോസ്റ്റൽ അധികൃതർ അറിയിച്ചു.\nവർഷങ്ങൾക്കുമുമ്പ് നിർമ്മിച്ച ഹോസ്റ്റലിന്റെ ജനലുകൾ തകർന്ന നിലയിലാണ്. ഹോസ്റ്റലിലേക്ക് കാറ്റും തണുപ്പും അടിക്കാതെ പഴയ തുണികൾ വലിച്ചുകെട്ടിയ നിലയിലാണ്. ഇതുവഴി കുട്ടികൾ താമസിക്കുന്ന ഭാഗത്തേക്ക് പ്രാണികൾ കടക്കുന്നുണ്ടെന്ന് വിദ്യാർഥികൾ അറിയിച്ചു. ഹോസ്റ്റലിന്റെ വനഭാഗത്തോട് ചേർന്നുള്ള ഭാഗത്ത് ചുറ്റുമതിൽ നിർമിച്ചിട്ടില്ല. കാടുകയറിക്കിടക്കുന്ന ഇവിടെനിന്നാണ് പ്രാണികളെത്തുന്നത്. വിദ്യാർഥികൾ കളിക്കുന്ന ഇവിടെ ചുറ്റുമതിൽ നിർമിക്കാത്തത് ഇഴജന്തുക്കൾ കുട്ടികളെ ഉപദ്രവിക്കുന്നതിനും കാരണമാകും.\n40 വിദ്യാർഥികൾക്ക് താമസിക്കാൻ സൗകര്യമുള്ള ഹോസ്റ്റലിൽ 94 വിദ്യാർഥികളാണ് താമസിക്കുന്നത്. ഒരു കിടക്കയിൽ ഒന്നിലധികം വിദ്യാർഥികളാണ് ഒരുമിച്ച് കഴിയുന്നത്.\nവിദ്യാർഥികളിൽ ചർമരോഗം ശ്രദ്ധയിൽപ്പെട്ടപ്പോൾത്തന്നെ വട്ട്‌ലക്കി പി.എച്ച്.സി.യിലും കോട്ടത്തറ ആശുപത്രിയിലും ചികിത്സ തേടി. അസുഖം കൂടുതലുള്ള വിദ്യാർഥികളെ മണ്ണാർക്കാട് ത്വഗ്രോഗവിദഗ്ധന്റെ അടുത്തെത്തിച്ച് ചികിത്സിച്ചിരുന്നു. ആരോഗ്യവകുപ്പുമായി സഹകരിച്ച് മെഡിക്കൽ ക്യാമ്പിലെത്തി ചികിത്സ തേടിയിട്ടുണ്ട്. ഹോസ്റ്റലിലെ ജനലുകളുടെ തകരാർ പരിഹരിക്കുന്നതിന് നിർമിതിയുടെ നേതൃത്വത്തിൽ എസ്റ്റിമേറ്റ് എടുക്കുകയും നടപടി പുരോഗമിക്കുകയും ചെയ്യുന്നു. ചുറ്റുമതിൽ കെട്ടുന്നതിനും കിടക്കസൗകര്യം വർധിപ്പിക്കുന്നതിനും ഐ.ടി.ഡി.പി.ക്ക് അപേക്ഷ സമർപ്പിച്ചിട്ടുണ്ട് - ഹോസ്റ്റൽ അധികൃതർ, കള്ളക്കര


ഓര്‍മ്മയുണ്ടോ ഈ മുഖം! നിഥിന് രണ്‍ജിപണിക്കരുടെ ചിത്രത്തില് സുരേഷ് ഗോപി ഹൈറേഞ്ചില്\nഒരു ഇടവേളയ്ക്ക് ശേഷം സിനിമയില് സജീവമാകാന് സുരേഷ് ഗോപി. ഇടിവെട്ട് ഡയലോഗുകള് അമ്മാടമാടി പ്രേക്ഷകരെ ത്രസിപ്പിച്ച കഥാപാത്രങ്ങളെ ഇനിയും മലയാളികള്‍ക്ക് പ്രതീക്ഷിക്കാമെന്നാണ് പുതിയ റിപ്പോര്‍ട്ടുകള് നല്‍കുന്ന സൂചന.\nഅനൂപ് സത്യന്റെ പ്രഥമ സംവിധാന സംരംഭത്തില് അഭിനയിക്കുന്ന സുരേഷ് ഗോപി മറ്റൊരു ചിത്രത്തിനുള്ള കരാറിലും ഒപ്പുവെച്ചെന്നാണ് വിവരം. സുരേഷ് ഗോപിയുടെ പല സൂപ്പര്‍ഹിറ്റ് കഥാപാത്രങ്ങളെയും സൃഷ്ടിച്ച രണ്‍ജി പണിക്കരുടെ മകന് നിഥിന് രണ്‍ജി പണിക്കര് സംവിധാനം ചെയ്യുന്ന ചിത്രത്തിലാണ് ഇനി താരം അഭിനയിക്കുക.\nനിഥിന് തന്നെ എഴുതി, സംവിധാനം ചെയ്യുന്ന ചിത്രം ബിഗ് ബജറ്റിലാണ് ഒരുക്കുക. ഹൈറേഞ്ചില് താമസിക്കുന്ന ശക്തമായ ഒരു കഥാപാത്രത്തെയാണ് സുരേഷ് ഗോപി അവതരിപ്പിക്കുകയെന്നാണ് വിവരം. സംവിധായകനും, നടനുമായ ലാല് ചിത്രത്തില് സുപ്രധാന റോളില് എത്തും. ഇരുവര്‍ക്കും പുറമെ ഐഎം വിജയന്, സന്തോഷ് കീഴാറ്റൂര്, അലന്‍സിയര്, മുത്തുമണി തുടങ്ങിയവരും ചിത്രത്തില് വേഷമിടും.


Stock Market Close: Sensex Adds 221 Points, Nifty At 15,869 Level On Tuesday - Malayalam Goodreturns\n» വിപണി: സെന്‍സെക്‌സ് 221 പോയിന്റ് കൂടി, നിഫ്റ്റി 15,869 പോയിന്റില് നിലയുറപ്പിച്ചു\nPublished: Tuesday, June 15, 2021, 16:32 [IST]\nമുംബൈ: ആഗോള വിപണികളിലെ പോസിറ്റീവ് വികാരവും പ്രതിദിന കോവിഡ് കേസുകളിലെ കുറവും ചൊവാഴ്ച്ച ഇന്ത്യന് വിപണിയെ തുണച്ചു. ബിഎസ്ഇ സെന്‍സെക്‌സ് സൂചിക 221 പോയിന്റ് കയറി 52,773 എന്ന നിലയിലാണ് ദിനം പൂര്‍ത്തിയാക്കിയത് (0.4 ശതമാനം നേട്ടം). എന്‍എസ്ഇ നിഫ്റ്റി ഫിഫ്റ്റി സൂചിക 57 പോയിന്റ് കൂട്ടിച്ചേര്‍ത്ത് 15,869 എന്ന നിലയിലും തിരശ്ശീലയിട്ടു (0.36 ശതമാനം നേട്ടം).\nരാവിലെ റെക്കോര്‍ഡിട്ടുകൊണ്ടായിരുന്നു വിപണിയുടെ തുടക്കം. സെന്‍സെക്‌സ് 52,869.5 പോയിന്റിലും നിഫ്റ്റി 15,902 പോയിന്റിലുമാണ് ഇടപാടുകള് ആരംഭിച്ചത്.\nഏഷ്യന് പെയിന്റ്‌സ്, ആക്‌സിസ് ബാങ്ക്, ഐസിഐസിഐ ബാങ്ക്, ബ്രിട്ടാണിയ ഇന്‍ഡസ്ട്രീസ്, എസ്ബിഐ ലൈഫ്, ഇന്ത്യന് ഓയില് കോര്‍പ്പറേഷന് ഓഹരികള് ഇന്ന് ഇരു സൂചികകളിലും മുന്നേറി. 1 മുതല്3ശതമാനം വരെ നേട്ടം ഈ ഓഹരികളില് നിക്ഷേപകര് കണ്ടു.\nമറുഭാഗത്ത് ഡിവിസ് ലാബ്‌സ്, കോള് ഇന്ത്യ, ഹിന്‍ഡാല്‍കോ, ബജാജ് ഫിന്‍സെര്‍വ്, സണ് ഫാര്‍മ, ഡോക്ടര് റെഡ്ഢീസ് ലബോറട്ടറീസ് എന്നീ കമ്പനികളാണ് കച്ചവടത്തില് ഏറ്റവും പിന്നില്‍പ്പോയത്. 1.6 ശതമാനം വരെ തകര്‍ച്ച ഇവര് ചൊവാഴ്ച്ച നേരിട്ടു.\nവിശാല വിപണികളും ബെഞ്ച്മാര്‍ക്ക് സൂചികകള്‍ക്കൊപ്പം മുന്നേറിയിട്ടുണ്ട്. ബിഎസ്ഇ മിഡ്ക്യാപ് സൂചിക 0.6 ശതമാനം നേട്ടത്തിലാണ് ദിനം പിന്നിട്ടത്. ജിഎംആര് ഇന്‍ഫ്ര, ഫ്യൂച്ചര് റീടെയില്, വേള്‍പൂള് ഇന്ത്യ, ക്രിസില് ഓഹരികളിലെ നേട്ടം മിഡ്ക്യാപിന് അടിയുറച്ച പിന്തുണയേകി.\nസ്‌മോള്‍ക്യാപിലും 0.4 ശതമാനം നേട്ടമുണ്ട്. ശ്രേയ് ഇന്‍ഫ്ര, റിലയന്‍സ് ഇന്‍ഡസ്ട്രിയല് ഇന്‍ഫ്രാസ്ട്രക്ചര്, ഇന്‍സെക്ടിസൈഡിസ്, ആക്ഷന് കണ്‍സ്ട്രക്ഷന് ഇക്വിപ്‌മെന്റ് ഓഹരികളിലെ കുതിപ്പ് സ്‌മോള്‍ക്യാപ് സൂചികയ്ക്ക് തുണയായി.\nവ്യവസായങ്ങള് അടിസ്ഥാനപ്പെടുത്തിയുള്ള വില സൂചികകളില് നിഫ്റ്റി ഫാര്‍മ, പൊതുമേഖലാ ബാങ്ക്, ലോഹം എന്നിവര് നഷ്ടത്തില് കച്ചവടം മതിയാക്കി. 0.8 ശതമാനം തകര്‍ച്ച ഫാര്‍മ സൂചികയില് സംഭവിച്ചപ്പോള് 0.26 ശതമാനം വീഴ്ച്ച പൊതുമേഖലാ ബാങ്കില് കണ്ടു. ലോഹ സൂചികയാകട്ടെ 0.05 ശതമാനം തകര്‍ച്ചയും കുറിച്ചു. മറുഭാഗത്ത് നിഫ്റ്റി മീഡിയ (2 ശതമാനം), നിഫ്റ്റി റിയല്‍റ്റി (1.3 ശതമാനം) സൂചികകളാണ് നേട്ടക്കാരില് പ്രധാനികളായത്.\nചൊവാഴ്ച്ച ആഗോള വിപണികളും റെക്കോര്‍ഡ് ഉയര്‍ച്ച കണ്ടെത്തിയിട്ടുണ്ട്. 2019 -ന് ശേഷം ആദ്യമായി യൂറോപ്യന് വിപണികള് ഏറ്റവും ദൈര്‍ഘ്യമേറിയ നേട്ടം കുറിച്ചു. പണപ്പെരുപ്പ ആശങ്കകള് അമേരിക്കന്, യൂറോപ്യന് വിപണികളെ ഇന്ന് കാര്യമായി പിന്തുണച്ചിട്ടുണ്ട്.\nയൂറോപ്പിലെ വിശാലമായ സ്റ്റോക്‌സ് 600 സൂചിക 0.4 ശതമാനമാണ് ഉയര്‍ന്നത്. ജപ്പാന് വെളിയിലുള്ള എംഎസ്‌സിഐയുടെ ഏഷ്യാ പസിഫിക് സൂചിക നേരിയ പുരോഗതി കൈവരിച്ചപ്പോള് ജപ്പാന്റെ നിക്കെയ് സൂചിക 1 ശതമാനം വര്‍ധനവ് രേഖപ്പെടുത്തി. ഓസ്‌ട്രേലിയന് സൂചികയിലും 0.93 ശതമാനം നേട്ടം കാണാം. ഇതേസമയം, ചൈനീസ് വിപണി 1.1 ശതമാനം തകര്‍ച്ചയോടെയാണ് ദിനം അവസാനിപ്പിച്ചത്.\nStock Market Close: Sensex Adds 221 Points, Nifty At 15,869 Level On Tuesday\nStock Market Close: Sensex Adds 221 Points, Nifty At 15,869 Level On Tuesday. Read in Malayalam.\nStory first published: Tuesday, June 15, 2021, 16:32 [IST]


ലഹരിവിരുദ്ധ പോരാട്ടം സഭയുടെ ശ്രേഷ്ഠമായ പ്രേഷിതപ്രവര്‍ത്തനം - Sathyadeepam\n|^| Home -> National -> ലഹരിവിരുദ്ധ പോരാട്ടം സഭയുടെ ശ്രേഷ്ഠമായ പ്രേഷിതപ്രവര്‍ത്തനം\nലഹരിവിരുദ്ധ പോരാട്ടം സഭയുടെ ശ്രേഷ്ഠമായ പ്രേഷിതപ്രവര്‍ത്തനം\nസഭയുടെ ഏറ്റവും ശ്രേഷ്ഠമായ പ്രേഷിതപ്രവര്‍ത്തനമാണ് ലഹരിക്കെതിരെയുള്ള പ്രവര്‍ത്തനങ്ങളെന്ന് സീറോ മലബാര് സഭാ മേജര് ആര്‍ച്ച്ബിഷപ് മാര് ജോര്‍ജ് ആലഞ്ചേരി. ആഗോള ലഹരിവിരുദ്ധ ദിനത്തില് കെ.സി.ബി.സി. മദ്യവിരുദ്ധസമിതി സംസ്ഥാന കമ്മിറ്റിയുടെ ആഭിമുഖ്യത്തില് നടന്ന ലഹരിവിരുദ്ധ ദിനാചരണ പരിപാടികള് ഉദ്ഘാടനം ചെയ്യുകയായിരുന്നു അദ്ദേഹം.\nജനനന്മ ആഗ്രഹിക്കുന്നവരെല്ലാം ലഹരിക്കെതിരായ പോരാട്ടത്തില് അണിചേരണം. മദ്യവിരുദ്ധ പോരാട്ടങ്ങള് സഭ തുടരും. സഭയുടെ ഏറ്റവും ശ്രേഷ്ഠമായ പ്രേഷിത പ്രവര്‍ത്തനമാണിത്. രാഷ്ട്രീയപ്രസ്ഥാനങ്ങളും മത-സാമൂഹ്യ-സാംസ്കാരിക സംഘടനകളും സര്‍ക്കാരും ലഹരിവിമുക്ത സമൂഹത്തെ കെട്ടിപ്പടുത്താന് യഞ്ജം തുടരണം. ഇത് ധര്‍മ്മ സമരമാണ്. സമൂഹത്തിന്‍റെ ധാര്‍മിക നിലവാരം ഉയര്‍ത്താന് ഈ പോരാട്ടം അനിവാര്യമാണ്. പുതിയ തലമുറ പരീക്ഷിക്കാന് വേണ്ടി പോലും ലഹരിവഴികള് ഒരിക്കലും തേടരുത്. പെണ്‍കുട്ടികള് അറിഞ്ഞുകൊണ്ട് മദ്യപനെ വിവാഹം കഴിക്കരുത് എന്നും കര്‍ദിനാള് തുടര്‍ന്നു പറഞ്ഞു. ഒരു മാസം നീണ്ടുനില്‍ക്കുന്ന ലഹരിവിരുദ്ധ പരിപാടികളുടെ ഭാഗമായി കൊണ്ടുവന്ന ദീപശിഖയില് നിന്നുമാണ് ഭദ്രദീപം കൊളുത്തി ഉദ്ഘാടനം നിര്‍വഹിച്ചത്. സംസ്ഥാന സെക്രട്ടറി പ്രസാദ് കുരുവിള ലഹരിവിരുദ്ധ പ്രതിജ്ഞ ചൊല്ലിക്കൊടുത്തു.\nഹൈബി ഈഡന് എംഎല്‍എ അദ്ധ്യക്ഷത വഹിച്ചു. കേരള മദ്യവിരുദ്ധ ഏകോപന സമിതി സംസ്ഥാന ചെയര്‍മാന് ജസ്റ്റീസ് പി.കെ. ഷംസുദ്ദീന്, വരാപ്പുഴ വികാരി ജനറല് മോണ് മാത്യു ഇലഞ്ഞിമറ്റം, ഫാ. ജേക്കബ് വെള്ളമരുതുങ്കല്, അഡ്വ. ചാര്‍ളി പോള്, സിസ്റ്റര് നീലിമ സി.എസ്.എസ്.ടി, ഫാ. ജോര്‍ജ് നേരേവീട്ടില്, ഫാ. പോള് കാരാച്ചിറ, തോമസുകുട്ടി മണക്കുന്നേല്, തങ്കച്ചന് കൊല്ലക്കൊമ്പില്, ആന്‍റണി ജേക്കബ് ചാവറ, ഷൈബി പാപ്പച്ചന്, സിസ്റ്റര് ആന് സി.എസ്.എസ്.ടി. തുടങ്ങിയവര് പ്രസംഗിച്ചു.


കര്‍ഷകരുടെ ഫണ്ട് മുക്കി; പാടശേഖരകമ്മിറ്റിയ്‌ക്കെതിരെ പ്രതിഷേധവുമായി നാട്ടുകാര് | DoolNews\nകര്‍ഷകരുടെ ഫണ്ട് മുക്കി; പാടശേഖരകമ്മിറ്റിയ്‌ക്കെതിരെ പ്രതിഷേധവുമായി നാട്ടുകാര്\nFriday, 12th July 2019, 9:49 am\nകോടികളുടെ അഴിമതി നടത്തിയ പാരടശേഖരത്തിനെതിരെ പ്രക്ഷോഭവുമായി കര്‍ഷകര്. തൃശ്ശൂര് ജൂബിലി തേവര് പാടശേഖരകമ്മിറ്റിയ്ക്കെതിരെയാണ് കര്‍ഷകര് പ്രതിഷേധവുമായി രംഗത്തെത്തിയിരിക്കുന്നത്.\nസര്‍ക്കാര് നല്‍കിയ പ്രളയാനന്തരസഹായം ഉള്‍പ്പടെ കോടികളാണ് കര്‍ഷകര്‍ക്ക് നല്‍കാതെ പാടശേഖരകമ്മിറ്റി അടിച്ചുമാറ്റിയതെന്ന്\nവിവരാവകാശരേഖ പ്രകാരം പുറത്തുവന്ന കണക്കുകളില് വ്യക്തമാണ്.\nവിശദാംശങ്ങളുമായി പടവ് സംരക്ഷണസമിതി സര്‍ക്കാരിനെ സമീപിച്ചിട്ടുണ്ട്. കൃഷിയിറക്കുന്നതിന് മുന്‍പ് തന്നെ സബ്‌സിഡി തുക പടവ് അക്കൗണ്ടില് എത്തി. പ്രളയനഷ്ടത്തില് സംഭവിച്ച കൃഷിനാശസഹായം കഴിഞ്ഞ മാര്‍ച്ചില് അക്കൗണ്ടിലേക്ക് അനുവദിച്ചു. എന്നാല് ഇതൊന്നും കര്‍ഷകര് അറിഞ്ഞിട്ടില്ല.\nനിലവില് കര്‍ഷകര്‍ക്ക് അര്‍ഹതപ്പെട്ട ജൂബിലിപടവ് കമ്മിറ്റി തടഞ്ഞുവെച്ച മുഴുവന് ആനുകൂല്യങ്ങളും അടിയന്തിരമായി വിതരണം ചെയ്യണമെന്നാണ് കര്‍ഷകരുടെ ആവശ്യം.


19 Apr, 2019 at 03:29 PM\nഹേമന്ത് കര്‍ക്കരക്കെതിരായ വിവാദ പരാമര്‍ശത്തില് പ്രഗ്യാ സിങ് ഠാക്കൂര് മാപ്പ് പറഞ്ഞു. സംഭവം വിവാദമായതോടെയാണ് വിഷയത്തില് പ്രഗ്യാ സിങ് ഠാക്കൂര് മാപ്പ് പറഞ്ഞു രംഗത്ത് വന്നത്. മാലേഗാവ് സ്ഫോടന കേസ് പ്രതിയായ പ്രഗ്യാസിങ് ഠാക്കൂര് ഭോപാലില് നിന്നുള്ള ബിജെപിയുടെ സ്ഥാനാര്‍ഥിയായ ശേഷമാണ് വിവാദപ്രസ്താവന നടത്തിയത്. മുംബൈ ഭീകരവിരുദ്ധ സ്ക്വാഡിന്‍റെ തലവനായിരുന്ന ഹേമന്ദ് കര്‍ക്കരെ കൊല്ലപ്പെടാന് കാരണം തന്‍റെ ശാപമാണെന്നായിരുന്നു പ്രഗ്യാസിങ് ഠാക്കൂറിന്‍റെ പ്രസ്താവന. ഇതിനെതിരെ രൂക്ഷ വിമര്‍ശവുമായാണ് കോണ്‍ഗ്രസ് രംഗത്തെത്തിയത്. ഭീകരതക്കെതിരെയുള്ള പോരാട്ടത്തില് ജീവന് നഷ്ടപ്പെട്ട കര്‍ക്കരെ രാജ്യത്തിന്‍റെ രക്തസാക്ഷിയാണ്. ഉത്തരവാദിത്വ നിര്‍വഹണത്തിനിടെ കൊല്ലപ്പെട്ട ഉദ്യോഗസ്ഥനെ അപമാനിച്ചത് മാതൃക പെരുമാറ്റച്ചട്ടത്തിന്‍റെ ലംഘനം കൂടിയാണെന്ന് കോണ്‍ഗ്രസ് ആരോപിച്ചു.\nപ്രസ്താവന പെരുമാറ്റച്ചട്ടത്തിന്‍റെ ലംഘനമാണോയെന്ന കാര്യം പരിശോധിച്ച് വരികയാണെന്ന് മധ്യപ്രദേശ് തെരഞ്ഞെടുപ്പ് ഓഫീസറും അറിയിച്ചു. വിഷയം വിവാദമായതോടെ കര്‍ക്കരെയുടെ ത്യാഗത്തെ പാര്‍ട്ടി വിലമതിക്കുന്നുവെന്ന വിശദീകരണവുമായി ബിജെപി രംഗത്തെത്തി. സമ്മര്‍ദം ശക്തമായതോടെ പ്രഗ്യാസിങ് ഠാക്കൂര് തന്നെ മാപ്പ് ചോദിച്ച് രംഗത്തെത്തുകയായിരുന്നു. ദേശവിരുദ്ധര് സന്തോഷിക്കുമെന്നതിനാല് പ്രസ്താവന പിന്‍വലിക്കുന്നുവെന്നായിരുന്നു സ്വാധിയുടെ ക്ഷമാപണം.\nബി.ജെ.പി സ്ഥാനാര്‍ഥി സ്വാധി പ്രഗ്യാസിങ് ഠാക്കൂര് പ്രതിയായ മാലേഗാവ് സ്ഫോടനകേസ് അന്വേഷിച്ചിരുന്നത് ഹേമന്ദ് കര്‍ക്കരെയായിരുന്നു. ഈ കേസില് കൊലപാതകവും കലാപശ്രമവും അടക്കമുള്ള വകുപ്പുകളിലാണ് പ്രഗ്യാ സിങ് ഠാക്കൂര് പ്രതിയായത്. കേസ് നിലനില്‍ക്കുന്നതിനാല് സ്വാധിയെ മത്സരിക്കാന് അനുവദിക്കരുതെന്ന് കാണിച്ച് സ്ഫോടനത്തില് ഇരയായവരുടെ ബന്ധുക്കള് നല്‍കിയ ഹരജി എന്.ഐ.എ പ്രത്യേക കോടതിയുടെ പരിഗണനയിലാണ്.\nMalegaon BlastSadhvi Pragya Singh ThakurHemant KarkareGeneral Election 2019


കോഴിക്കോട് ജില്ലയിൽ രണ്ട് സീറ്റ് അധികം ആവശ്യപ്പെട്ട് മുസ്ലിം ലീഗ് | Newsthen l The news interactive\nHome/NEWS/കോഴിക്കോട് ജില്ലയിൽ രണ്ട് സീറ്റ് അധികം ആവശ്യപ്പെട്ട് മുസ്ലിം ലീഗ്\nകോഴിക്കോട് ജില്ലയിൽ രണ്ട് സീറ്റ് അധികം ആവശ്യപ്പെട്ട് മുസ്ലിം ലീഗ്\nWeb Desk Send an email January 6, 2021\nവരുന്ന നിയമസഭാ തിരഞ്ഞെടുപ്പിൽ കോഴിക്കോട് ജില്ലയിൽ രണ്ട് സീറ്റുകൾ കൂടി അധികം ആവശ്യപ്പെട്ട് മുസ്ലിം ലീഗ്. മുസ്ലിംലീഗ് ജില്ലാ നേതൃയോഗത്തിലാണ് തീരുമാനം. വടകര, പേരാമ്പ്ര, ബേപ്പൂർ എന്നിവയിൽ രണ്ടെണ്ണമാണ് ലീഗ് ഉന്നം വെക്കുന്നത്. ഇക്കാര്യത്തിൽ സംസ്ഥാന നേതൃത്വം യുഡിഎഫിൽ ആവശ്യം ഉന്നയിക്കണമെന്ന് ജില്ലാ നേതൃത്വം ആവശ്യപ്പെട്ടു.\nലോക താന്ത്രിക് ജനതാദൾ,കേരള കോൺഗ്രസ് എം എന്നീ പാർട്ടികൾ എൽഡിഎഫിലേയ്ക്ക് പോയ പശ്ചാത്തലത്തിലാണ് ലീഗിന്റെ പുതിയ ആവശ്യം. യുഡിഎഫിൽ ഉണ്ടായിരുന്നപ്പോൾ ലോക താന്ത്രിക് ജനതാദൾ മത്സരിച്ച സീറ്റാണ് വടകര. കേരള കോൺഗ്രസ് എം മത്സരിച്ച മണ്ഡലമാണ് പേരാമ്പ്ര. ഇതോടൊപ്പം കഴിഞ്ഞ തവണ കോൺഗ്രസ് മത്സരിച്ച ബേപ്പൂരും ലീഗ് അവകാശവാദമുന്നയിച്ച മണ്ഡലങ്ങളിൽ ഉൾപ്പെടുന്നു. രണ്ട് മണ്ഡലങ്ങൾ ഉറപ്പുവരുത്തുന്ന കാര്യത്തിൽ വിട്ടുവീഴ്ച വേണ്ടെന്നാണ് ലീഗ് ജില്ലാ നേതൃത്വത്തിന്റെ നിലപാട്.\nകുന്നമംഗലവും ബാലുശ്ശേരിയും വെച്ചു മാറണമെന്നും ലീഗിന് ആവശ്യമുണ്ട്. കഴിഞ്ഞതവണ ബാലുശ്ശേരിയിൽ ലീഗാണ് മത്സരിച്ചത്. കുന്നമംഗലത്ത് പിടിഎ റഹീം കോൺഗ്രസ് നേതാവ് ടി സിദ്ദിഖിനെ വലിയ വോട്ടിന് തോൽപ്പിച്ചു. കുന്നമംഗലത്ത് യൂത്ത് ലീഗ് നേതാവ് പികെ ഫിറോസിനെ മത്സരിപ്പിക്കാനാണ് ലീഗ് ആലോചിക്കുന്നത്. ബാലുശ്ശേരിയിൽ ഒരു വിജയസാധ്യതയും ഇല്ലെന്നാണ് ലീഗ് നേതൃത്വത്തിന്റെ അഭിപ്രായം.\nദളിത് ലീഗും കുന്നമംഗലം ലക്ഷ്യമിടുന്നുണ്ട്. ദളിത് ലീഗിന് മതിയായ പ്രാതിനിധ്യം നൽകണമെന്ന് യു സി രാമൻ സംസ്ഥാന നേതൃത്വത്തോട് ആവശ്യപ്പെട്ടു.\nകോഴിക്കോട് പല മണ്ഡലങ്ങളിലും കോൺഗ്രസിനെക്കാൾ വലിയ പാർടി തങ്ങൾ ആണെന്ന് ലീഗ് അവകാശപ്പെടുന്നു. വടകര, പേരാമ്പ്ര, ബേപ്പൂർ തുടങ്ങിയ മണ്ഡലങ്ങൾ ഒക്കെ ഉദാഹരണമായി ലീഗ് ചൂണ്ടിക്കാട്ടുന്നു.\nആർ എം പി -യു ഡി എഫ് ബാന്ധവം നിയമസഭ തെരഞ്ഞെടുപ്പിലും തുടരുമെന്നാണ് കരുതുന്നത്. അങ്ങിനെയെങ്കിൽ വടകര ആർ എം പിയ്ക്ക് നൽകിയേക്കും. കെ കെ രമയോ, എൻ വേണുവോ വടകരയിൽ മത്സരിക്കും.\nവടകര ആർ എം പിയ്ക്ക് നൽകുക ആണെങ്കിൽ പേരാമ്പ്രയോ ബേപ്പൂരോ ആകും ലീഗ് ആവശ്യപ്പെടുക. ജമാഅത്ത് ഇസ്ലാമിയുടെ പിന്തുണ നിയമസഭാ തെരഞ്ഞെടുപ്പിൽ തങ്ങൾക്ക് ഉണ്ടാകുമെന്നാണ് ലീഗ് കരുതുന്നത്. ഇത് യുഡിഎഫ് തലത്തിൽ ആകണം എന്നും ഇല്ല. പരസ്യമായ ബന്ധവും ഉണ്ടാകില്ല. ലീഗും ജമാഅത്തെ ഇസ്‌ലാമിയും ഇത് സംബന്ധിച്ച ധാരണയിലെത്തി എന്നാണ് സൂചന. തിരുവമ്പാടി അടക്കമുള്ള മണ്ഡലങ്ങളിൽ ജമാഅത്തെ ഇസ്ലാമിയുടെ സഹായം തങ്ങൾക്ക് ഗുണം ചെയ്യുമെന്നാണ് ലീഗ് കരുതുന്നത്. തിരുവമ്പാടിയിൽ ലീഗ് സ്ഥിരമായി തോൽക്കുകയാണ്. തിരുവമ്പാടിയിൽ കോൺഗ്രസിനും ഒരു കണ്ണുണ്ട്. എന്നാൽ പുതിയ സാഹചര്യത്തിൽ ലീഗ് തിരുവമ്പാടി വിട്ടു നൽകില്ല.\nപീഡനക്കേസ് പ്രതി ജയിലില് തൂങ്ങിമരിച്ചു\nഉറുമ്പ് ചമ്മന്തി കഴിക്കേണ്ടി വരുമോ?-ഡോ. നാരായണൻ എസ് ബി


കോലിയും രോഹിത്തും രണ്ടുവഴിക്ക് തന്നെയോ? - Oneindia Malayalam\nPublished : July 29, 2019, 06:50\nകോലിയും രോഹിത്തും രണ്ടുവഴിക്ക് തന്നെയോ?\nഇന്ത്യന് ക്രിക്കറ്റ് ടീം ക്യാപ്റ്റന് വിരാട് കോലിയും വൈസ് ക്യാപ്റ്റന് രോഹിത് ശര്‍മയും തമ്മില് കടുത്ത ഭിന്നതയുള്ളതായി റിപ്പോര്‍ട്ട്. ലോകകപ്പ് സെമി ഫൈനലില് ന്യൂസിലന്‍ഡിനെതിരായ തോല്‍വിക്കുശേഷമാണ് ഇരുവരും തമ്മിലുള്ള അഭിപ്രായവ്യത്യാസം കടുത്തത്. ഇന്ത്യന് ടീം മാനേജ്മെന്റ് പിന്നീട് ഇതു നിഷേധിച്ചു രംഗത്തു വന്നെങ്കിലും ബിസിസിഐ ഇപ്പോള് പ്രശ്‌നം തീര്‍ക്കാന് ഇടപെടുകയാണ്.\nചെങ്കൽ ക്വാറി മേഖല കടുത്ത പ്രതിസന്ധിയിൽ\nപുതിയ ഗതാഗത പിഴ നിരക്ക്; വീഡിയോയുമായി കേരള പൊലീസ്\nNEWS AT3PM, NOVEMBER 14th\nbcci team india virat kohli rohit sharma


national wage bill Draft proposal | ദേശീയ വേതന നിയമം പ്രാബല്യത്തിൽ വരുത്താനൊരുങ്ങി കേന്ദ്രസർക്കാർ; ജോലി9മണിക്കൂറാക്കി നിജപ്പെടുത്താൻ വേതന നിയമത്തിന്റെ കരട് നിർദ്ദേശം; മാധ്യമപ്രവർത്തകരുടെ വേതനം നിശ്ചയിക്കാൻ സാങ്കേതിക സമിതി; കരാർ ജീവനക്കാരെ കരാറുകാരൻ പറ്റിച്ചാൽ ബോണസ് കമ്പനി നൽകണമെന്നും നിർദേശത്തിൽ; അഭിപ്രായങ്ങൾ അറിയിക്കാൻ ഒരുമാസത്തെ സമയം - MarunadanMalayalee.com\nദേശീയ വേതന നിയമം പ്രാബല്യത്തിൽ വരുത്താനൊരുങ്ങി കേന്ദ്രസർക്കാർ; ജോലി9മണിക്കൂറാക്കി നിജപ്പെടുത്താൻ വേതന നിയമത്തിന്റെ കരട് നിർദ്ദേശം; മാധ്യമപ്രവർത്തകരുടെ വേതനം നിശ്ചയിക്കാൻ സാങ്കേതിക സമിതി; കരാർ ജീവനക്കാരെ കരാറുകാരൻ പറ്റിച്ചാൽ ബോണസ് കമ്പനി നൽകണമെന്നും നിർദേശത്തിൽ; അഭിപ്രായങ്ങൾ അറിയിക്കാൻ ഒരുമാസത്തെ സമയം\nNovember 05, 201912:48 PM IST Permalink\nന്യുഡൽഹി: ജോലി സമയം ഒൻപത് മണിക്കൂറായി നിജപ്പെടുത്തണമെന്ന് ദേശീയ വേതന നിയമത്തിന്റെ കരട് നിർദ്ദേശം. സാധാരണ ജോലി സമയം എന്നത്9മണിക്കൂറാകണമെന്ന് നിയമത്തിന്റെ കരട് ബില്ലിൽ പറയുന്നു. 12 മണിക്കൂർ ജോലി എന്നിങ്ങനെയുള്ള ദുർഘടമായ പ്രതിസന്ധികളെ ഒഴിവാക്കിയാണ് നിയമം എത്തുന്നത്.\nസാധാരണ പ്രവൃത്തി ദിനമെന്നത്, വിശ്രമസമയങ്ങളടക്കം9മണിക്കൂറായിരിക്കും. 12 മണിക്കൂറിൽ കൂടരുത്. അതേസമയം, ദിവസവേതനം 8 മണിക്കൂർ അടിസ്ഥാനമാക്കിയും മാസ വേതനം 26 ദിവസം 8 മണിക്കൂർ എന്ന് അടിസ്ഥാനമാക്കിയുമാകും നിശ്ചയിക്കുക. ഇത് അവ്യക്തത സൃഷ്ടിച്ചിട്ടുണ്ട്. അഭിപ്രായങ്ങൾ അറിയിക്കാൻ ഒരു മാസത്തോളം സമയമുണ്ട്.\nകേന്ദ്ര സംസ്ഥാന സർക്കാരുകൾ പ്രഖ്യാപിക്കുന്ന നിശ്ചിത പ്രതിമാസ തുകയിൽ കവിയാത്ത വരുമാനമുള്ളവർക്ക് ബോണസ് നൽകാനും നിർദ്ദേശത്തിലുണ്ട്. അതേസമയം, കരാർ അടിസ്ഥാനത്തിൽ ജോലി ചെയ്യുന്നവർക്ക് കരാറുകാരൻ ബോണസ് നൽകിയില്ലെങ്കിൽ കമ്പനി നൽകണമെന്നും നിർദ്ദേശത്തിൽ പറയുന്നു.\nതൊഴിലാളി എന്ന പരിഗണനയിൽ വരുന്ന എല്ലാവർക്കും മിനിമം വേതനം, അഞ്ചു വർഷം കൂടുമ്പോൾ വേതനം പുതുക്കി നൽകുക, എല്ലാ വർഷവും ഏപ്രിൽ ഒന്ന്, ഒക്ടോബർ ഒന്ന് തീയ്യതികൾ അടിസ്ഥാനമാക്കി ഡിഎ നിശ്ചയിക്കുക. മാധ്യമ പ്രവർത്തകരുടെ ശമ്പളം നിശ്ചയിക്കാൻ വേജ് ബോർഡിനു പകരം സാങ്കേതിക സമിതിയെ നിശ്ചയിക്കാനും നിർദ്ദേശത്തിൽ പറയുന്നുണ്ട്.\nകേന്ദ്ര, സംസ്ഥാന സർക്കാരുകൾ പ്രഖ്യാപിക്കുന്ന നിശ്ചിത പ്രതിമാസത്തുകയിൽ കവിയാത്ത വരുമാനമുള്ള എല്ലാവർക്കും ബോണസ്. കരാറുകാരൻ മുഖേന ജീവനക്കാരെ നിയമിച്ചു പ്രവർത്തിക്കുന്ന കമ്പനിയിൽ കരാറുകാരൻ ബോണസ് നൽകിയില്ലെങ്കിൽ കമ്പനിക്ക് ഉത്തരവാദിത്തം.\n*തൊഴിലാളി എന്ന നിർവചനത്തിനു കീഴിൽ വരുന്ന എല്ലാവർക്കും മിനിമം വേതനം;5വർഷം കൂടുമ്പോൾ പുതുക്കും.\n* എല്ലാ വർഷവും ഏപ്രിൽ ഒന്ന്, ഒക്ടോബർ ഒന്ന് തീയതികൾ അടിസ്ഥാനമാക്കി ഡിഎ നിശ്ചയിക്കും.\n*മാധ്യമപ്രവർത്തകരുടെ ശമ്പളം നിശ്ചയിക്കാൻ വേജ് ബോർഡിനു പകരം സാങ്കേതിക സമിതി.\nകേരള സർക്കാരിനെ വിമർശിച്ചു 'ദി ടെലിഗ്രാഫ് '


സമയം തെറ്റി ഭക്ഷണം കഴിക്കുന്നവരാണോ നിങ്ങള് ! എങ്കില് അള്‍സര് വരാനുളള സാധ്യത 98 ശതമാനംMalayali Life | The Largest Malayalam Online Lifestyle Portal\nസമയം തെറ്റി ഭക്ഷണം കഴിക്കുന്നവരാണോ നിങ്ങള് ! എ...\nസമയം തെറ്റി ഭക്ഷണം കഴിക്കുന്നവരാണോ നിങ്ങള് ! എങ്കില് അള്‍സര് വരാനുളള സാധ്യത 98 ശതമാനം\nTuesday 14 January 2020 12:22:00 PM\nഅന്നനാളത്തേയും ആമാശയത്തേയും ചെറുകുടലിനെയും സംരക്ഷിച്ചുകൊണ്ടു ഇതിനു മുകളില് നേരിയ ഒരു ആവരണമുണ്ട്.ഈ ആവരണത്തിലൂടെയാണ് നാം കഴിക്കുന്ന വസ്തുക്കള് സഞ്ചരിക്കുന്നത്. ദഹനപ്രക്രിയയെ സഹായിക്കുന്ന വീര്യമേറിയ ദഹനരസങ്ങളില്‍നിന്നും ദഹന വ്യവസ്ഥയുടെ ഭാഗങ്ങളെ സംരക്ഷിച്ചു നിര്‍ത്തുന്നത് ഈ ആവരണമാണ്. ഇതിലുണ്ടാകുന്ന വ്രണമാണ് അള്‍സര്. വായ്പുണ്ണ് പോലെതന്നെ ഇത് ആമാശയത്തിന്റെയും അന്നനാളത്തിന്റെയും ആവരണത്തില് ചെറിയ പുണ്ണായി രൂപപ്പെട്ട് താഴേക്ക് അരിച്ചിറങ്ങുന്നു.\nഅള്‍സര് എന്തുകൊണ്ട് ഉണ്ടാകുന്നു?\nഹെലികോബാക്ടര് പൈലോറി എന്ന ഒരു തരം രോഗാണുവാണ് കൂടുതല് അവസരങ്ങളിലും ഇതു പരത്തുന്നത്.\nദഹനപ്രക്രിയയ്ക്കുള്ള അമ്ലവും മറ്റു സ്രവങ്ങളും അന്നപഥത്തിലുണ്ടാകുന്ന വ്രണങ്ങളാണ് മറ്റൊന്ന്.\nശാരീരികവും മാനസിസവുമായ ക്ലേശങ്ങള് ഈ അസുഖം വര്‍ദ്ധിപ്പിയ്ക്കുന്നു.\nചില വേദന സംഹാരികള് സ്ഥിരമായി ഉപയോഗിയ്ക്കുമ്പോഴും ഇതുണ്ടാകുന്നു.\nഅള്‍സറിന്റെ പ്രധാന ലക്ഷങ്ങള്\n1 അള്‍സറിന്റെ പ്രധാനപ്പെട്ട ലക്ഷണങ്ങളില് ഒന്നാണ് വയറുവേദന. വേദന വയറിനകത്ത് മാത്രമല്ല പലപ്പോഴും പൊക്കിളില് വരെ വേദന ഉണ്ടാവും. എരിഞ്ഞു കത്തുന്ന വേദനയായിരിക്കും ഉണ്ടാവുക.അതുകൊണ്ട് ഇതൊരിയ്ക്കലും അവഗണിക്കാതിരിയ്ക്കുക.\n2 നെഞ്ചെരിച്ചിലാണ് മറ്റൊന്ന്. ദഹനത്തിന് സഹായിക്കുന്ന വീര്യം കൂടിയ ദഹനരസങ്ങളും പകുതി മാത്രം ദഹിച്ച ഭക്ഷണങ്ങളും തെറ്റായ ദിശയില് ആമാശയത്തില് നിന്ന് അന്നനാളത്തിലേക്ക് കടക്കുമ്പോഴാണ് നെഞ്ചെരിച്ചില് ഉണ്ടാവുന്നത്. ഇത് പലപ്പോഴും അന്നനാളത്തില് പൊള്ളലുണ്ടാക്കുന്നു. ഇതും അല്‍പം സൂക്ഷിക്കേണ്ട ഒന്നാണ്\n3 അള്‍സറിന്റെ പ്രധാന ലക്ഷണങ്ങളില് ഒന്നാണ് വയറു വീര്‍ക്കല്. ഇതോടൊപ്പം അസാധാരണമായ വേദനയും ഉണ്ടാവുന്നു. വയറ്റില് ക്യാന്‍സര് ഉണ്ടെങ്കിലും ഇങ്ങനെ സംഭവിയ്ക്കുന്നു. അതുകൊണ്ട് ഈ ലക്ഷണങ്ങള് ഒരിക്കലും അവഗണിയ്ക്കരുത്.\n4 മനം പിരട്ടലും ഛര്‍ദ്ദിയും മറ്റൊരു ലക്ഷണമാണ്. കുടല് വ്രണം അതിന്റെ തീവ്രതയില് എത്തി എന്നതാണ് ഇത് കൊണ്ട് ഉദ്ദേശിയ്ക്കുന്നത്. ഇത് ദഹനരസങ്ങള് ഉത്പാദിപ്പിക്കുന്നതില് നിന്ന് ശരീരത്തെ വിലക്കുന്നു.\n5 കൊഴുപ്പുള്ള ഭക്ഷണം കഴിയ്ക്കുമ്പോള് പലപ്പോഴും അത് അസഹനീയമായ പ്രശ്നങ്ങള് വയറ്റില് ഉണ്ടാക്കും. അള്‍സര് ശരീരത്തില് പിടിമുറുക്കി എന്നാണ് അതിന്റെ ലക്ഷണം\n6 അകാരണമായി ഭാരം കുറയുന്നതാണ് മറ്റൊരു പ്രശ്നം. ഭക്ഷണം നിയന്ത്രിക്കാതെ തന്നെ അകാരണമായി ഭാരം കുറയുന്നത് അല്‍പം ഗൗരവത്തോടെ കാണേണ്ട പ്രശ്നമാണ്.\nഡോക്ടറുടെ നിര്‍ദ്ദേശം കൂടാതെ അണുബാധയെ നിയന്ത്രിയ്ക്കുന്ന മരുന്നുകള് ഉപേക്ഷിയ്ക്കുക.\nകാപ്പി, മദ്യം ഇവ ഉപേക്ഷിയ്ക്കുക.\nമസാലകള് ചേര്‍ത്ത ഭക്ഷണങ്ങള് നെഞ്ചെരിച്ചില് ഉണ്ടാക്കുകയാണെങ്കില് അവ ഉപേക്ഷിയ്ക്കുക.\nമദ്യപാനം വേണ്ട. മദ്യവും സ്തരത്തിനു കേടുവരുത്തും\nവേദന സംഹാരികള് നിയന്ത്രിക്കണം. വേദന സംഹാരികള് പല തരത്തില് അള്‍സര് രോഗത്തെ തീവ്രമാക്കും\nധാരാളം വെളളം കുടിക്കുക. ഭക്ഷണം കഴിച്ച ശേഷവും മരുന്നുകളോടൊപ്പവുമൊക്കെ ധാരാളം വെളളം കുടിക്കേണ്ടതാണ്. നിത്യവും ചുരുങ്ങിയത് എട്ടു ഗ്ലാസ് വെളളമെങ്കിലും കുടിക്കണം.\nആദ്യം അള്‍സര് മാറാന് സഹായിക്കുന്ന ചില ഒറ്റമൂലികള് പരിചയപ്പെടാം\n1 കാബേജ് കഴിയ്ക്കുന്നത് അള്‍സറിന് വളരെ ഉത്തമ പരിഹാരമാണ്. കാബേജും കാരറ്റു ജ്യൂസ് അടിച്ച് കഴിയ്ക്കുന്നതും അള്‍സറെ അകറ്റാന് സഹായിക്കും.\n2 ഒരു ടീസ്പൂണ് ഉലുവ രണ്ട് കപ്പ് വെള്ളത്തില് ചേര്‍ത്ത് അതിലല്‍പ്പം തേനും ചേര്‍ത്ത് ഉലുവ വെള്ളം കുടിയ്ക്കുക. ഇത് അള്‍സര് പരിഹരിക്കുന്നതിന് ഏറെ ഫലപ്രധമാണ്.\n3 ദഹനസംബന്ധമായ എല്ലാ പ്രശ്നങ്ങള്‍ക്കും ഉത്തമ പരിഹാരമാണ് വെളുത്തുള്ളി. ഇതിന്റെ ഗുണങ്ങള് അള്‍സര് പരിഹരിക്കുന്നതിനും ഏറെ സഹായിക്കുന്നു.\n4 വയറ്റിലെ അസിഡിറ്റി പോലുള്ള പ്രശ്നങ്ങളെ ഇല്ലാതാക്കി ദഹനം കൃത്യമാക്കാനും അള്‍സറിനെതിരെ പ്രവര്‍ത്തിക്കാനും പഴം നല്ലൊരു പരിഹാര മാര്‍ഗമാണ്.\n5 തേങ്ങയില് ധാരാളം ആന്റിബാക്ടീരിയല് പ്രോപ്പര്‍ട്ടീസ് അടങ്ങിയിട്ടുണ്ട്. തേങ്ങ സ്ഥിരമായി ഭക്ഷണത്തിന്റെ ഭാഗമാക്കി കഴിക്കുന്നത് അള്‍സര് വരാതിരിക്കാന് സഹായിക്കുന്നു.\nഅള്‍സറിന് ചികിത്സ എങ്ങനെ\nഎച്ച്. പൈലോറി ബാക്ടീരിയ മൂലമുള്ള അണുാധയാെണങ്കില് ആന്റിേയാട്ടിക് ചികിത്സയും പ്രോട്ടോണ് പമ്പ് ഇന്‍ഹിബിറ്റര് മരുന്നുമാണ് നിര്‍ദ്ദേശിക്കുക ആമാശയത്തിലെ ആസിഡിന്റെ അളവ് കുറച്ച് അള്‍സറിന്റെ അളവ് കുറച്ച് കൂടാതിരിക്കാന് പി.പി.ഐ ഉപേയാഗിക്കുന്നതിലൂടെ കഴിയും.നാല്-എട്ട് ആഴ്ചകള് ഉപേയാഗിേക്കണ്ടി വരും.\nഎച്ച്.പൈലോറി ബാക്ടീരിയയും വേദനസംഹാരികളും ഒന്നിച്ചുണ്ടായ അണുബാധയാെണങ്കിലും പി.പി.ഐ ചികിത്സ തന്നെയാണ് പിന്തുടരുക. വ്യക്തികളുടെ ആരോഗ്യസ്ഥിതിയും രോഗതീവ്രതയും കണക്കിലെടുത്ത് ചികിത്സയില് ചില മാറ്റങ്ങള് ഉണ്ടാകാം.\nചെറിയ തോതിലുള്ള അസ്വസ്ഥതകളാെണങ്കില് ആ ലക്ഷണങ്ങള് കുറയ്ക്കാന് അന്റാസിഡുകളാണ് നല്‍കുക. ഗ്യാസിന്റെ ഗുളിക എന്നും പൊതുവായി പറയുന്നതും ഇതിനെ തന്നെ. ഇവ ഡോക്ടറുടെ കുറിപ്പടിയില്ലാതെ തന്നെ ലഭിക്കുന്നതാണ്. ഇവയില് അടങ്ങിയിരിക്കുന്ന സുക്രാല്‍ഫേറ്റ് എന്ന ഔഷധം ആമാശയത്തിന്റെ ഭിത്തിയെ സംരക്ഷിക്കുന്ന ഒരു കോട്ടിങ് പുറപ്പെടുവിക്കും. ഇത് അള്‍സറുണ്ടാകാതെ സംരക്ഷിക്കും.\nRead more topics: # alsar,# health problems\nalsar health problems


വൻപയർ വെറും പയറല്ല; ഗുണങ്ങൾ പലതാണ്\nവൻപയർ ദിവസവും കഴിച്ചാലുള്ള ഗുണങ്ങൾ ചെറുതൊന്നുമല്ല. വൻപയറിൽ ഫോളിക് ആസിഡ്, കാത്സ്യം, അന്നജം, നാരുകൾ എന്നിവ ധാരാളം അടങ്ങിയിട്ടുണ്ട്. ശരീരത്തിലെ ചീത്ത കൊളസ്ട്രോൾ അകറ്റി നല്ല കൊളസ്ട്രോൾ നിലനിർത്താൻ സഹായിക്കുന്നു.\nTrivandrum, First Published Jan 28, 2019, 10:11 AM IST\nവൻപയറിനെ അത്ര നിസാരമായി കാണേണ്ട. ധാരാളം പോഷകഗുണമുള്ള ധാന്യമാണ് വൻപയർ. 100 ഗ്രാം വൻപയറിൽ 24 ഗ്രാം പ്രോട്ടീനുണ്ട്. ഫോളിക് ആസിഡ്, കാത്സ്യം, അന്നജം, നാരുകൾ എന്നിവയും ധാരാളം അടങ്ങിയിട്ടുണ്ട്. വിശപ്പ് കുറയ്ക്കാൻ നല്ലൊരു ഭക്ഷണമാണ് വൻപയർ. കുറച്ചു കഴിച്ചാൽത്തന്നെ വയർ നിറഞ്ഞുവെന്നു തോന്നിപ്പിക്കും.\nകൊഴുപ്പും കാലറിയും കുറഞ്ഞതായത് കൊണ്ടുതന്നെ ശരീരഭാരം കുറയ്ക്കാനും വൻപയർ സഹായിക്കുന്നു. പൊട്ടാസ്യം, മഗ്നീഷ്യം, സോല്യുബിൾ ഫൈബർ, പ്രോട്ടീൻ ഇവയുള്ളതിനാൽ രക്തസമ്മർദം സാധാരണ നിലയിലാക്കി നിർത്താനും സഹായിക്കുന്നു. പൊട്ടാസ്യവും മഗ്നീഷ്യവും ഹൃദയധമനികളെയും രക്തക്കുഴലുകളെയും വികസിപ്പിച്ച് രക്തപ്രവാഹം സുഗമമാക്കുന്നു.\nജീവകം ബി 1 വൻപയറിൽ ധാരാളമുണ്ട്. ഇത് ബൗദ്ധികപ്രവർത്തനങ്ങൾ മെച്ചപ്പെടുത്തുന്നു. ഓർമശക്തി, ഏകാഗ്രത എന്നിവ മെച്ചപ്പെടുത്താനും മറവിരോഗം വരാതെ തടയാനും സഹായിക്കുന്നു. അസെറ്റൈൽകൊളൈൻ എന്ന ന്യൂറോട്രാൻസ്മിറ്ററിന്റെ പ്രവർത്തനത്തിൽ ജീവകം ബി 1 സഹായിക്കുന്നതു വഴിയാണ് ഈ ഗുണങ്ങൾ ലഭിക്കുന്നത്.\nLast Updated Jan 28, 2019, 10:11 AM IST


ഇന്‍ഡിഗോ കേരളത്തില് നിന്നും അബുദാബിയിലേക്ക് പ്രതിദിന സര്‍വീസ് തുടങ്ങും - FUTURE KERALA - Daily on Business Economy and Society\nകൊച്ചി, കോഴിക്കോട് എന്നിവിടങ്ങളില് നിന്നാണ് പുതിയ സര്‍വീസ്\nഅബുദാബി: ഇന്ത്യയിലെ ചെലവ് കുറഞ്ഞ എയര്‍ലൈന്‍സായ ഇന്‍ഡിഗോ കൊച്ചി, കോഴിക്കോട് എന്നിവിടങ്ങളില് നിന്നും അബുദാബിയിലേക്ക് പ്രതിദിന സര്‍വീസുകള് ആരംഭിക്കും. ഇന്ത്യയില് നിന്നും യുഎഇയിലേക്ക് പറക്കുന്ന യാത്രക്കാര്‍ക്ക് ഏറെ സഹായകമാകുന്ന തരത്തിലാണ് പുതിയ സര്‍വീസ് ക്രമീകരിച്ചിരിക്കുന്നത്.\nഇന്ത്യയിലെ വിവിധ എയര്‍പോര്‍ട്ടുകളില് നിന്നായി ദുബായിലേക്ക് പതിമൂന്ന് സര്‍വീസുകള് ഇന്‍ഡിഗോ ഇപ്പോള് നല്‍കി വരുന്നുണ്ട്. ഷാര്‍ജയിലേക്ക് അഞ്ച് സര്‍വീസുകളാണ് കമ്പനിക്കുള്ളത്. അബുദാബിയിലേക്ക് പുതിയ സര്‍വീസ് ആരംഭിക്കുന്നതോടെ യുഎയില് മൂന്നു സ്ഥലങ്ങളിലായി എയര്‍ലൈനിന്റെ സര്‍വീസുകള് വിപുലീകരിക്കപ്പെടും.\nഭാവിയില് സര്‍വീസുകളുടെ എണ്ണം വര്‍ധിപ്പിക്കുന്നത് അടക്കമുള്ള പരിപാടികള് ആലോചിച്ചു വരുന്നതായി ഇന്‍ഡിഗോ ചീഫ് ഓപ്പറേറ്റിംഗ് ഓഫീസര് വില് ബോള്‍ട്ടര് പറഞ്ഞു. ദുബായിലേക്കുള്ള സര്‍വീസുകളിലും വിപുലീകരണം പ്രതീക്ഷിക്കാം. ലണ്ടന്, ഹോങ്കോംഗ്, മാലിദ്വീപ് എന്നിവിടങ്ങളിലേക്കും സര്‍വീസ് തുടങ്ങാന് പദ്ധതിയുണ്ടെന്ന് അദ്ദേഹം പറഞ്ഞു.


ഒന്നാം ആംഗ്ലോ-മറാത്ത യുദ്ധം - വിക്കിപീഡിയ\nഒന്നാം ആംഗ്ലോ-മറാത്ത യുദ്ധം\nMaratha Victory, Treaty of Salbai\nഇംഗ്ലീഷ് ഈസ്റ്റിന്ത്യാക്കമ്പനിയും മഹാരാഷ്ട്രരും തമ്മിൽ നടന്ന മൂന്നു യുദ്ധങ്ങളിൽ ഒന്നാമത്തെ യുദ്ധമാണ് ഒന്നാം ആംഗ്ലോ-മറാത്ത യുദ്ധം.\n2 ഒന്നാം യുദ്ധം (1778-82)\nബാലാജിബാജിറാവുവിന്റെ പുത്രനായ മാധവറാവു (1745-72) നിര്യാതനായതോടെ മഹാരാഷ്ട്രത്തിന്റെ ഐക്യം തകർന്നു. തുടർന്ന് ആഭ്യന്തരകലാപം പൊട്ടിപ്പുറപ്പെടുകയും രാജ്യം അഞ്ചായി വിഭജിക്കപ്പെട്ട് അഞ്ചു പ്രമാണികളുടെ ഭരണത്തിൻകീഴിലാവുകയും ചെയ്തു. പേഷ്വയുടെ പുത്രനായ നാരായൺറാവുവിനു പ്രായപൂർത്തിയായിട്ടില്ലായിരുന്നതുകൊണ്ട്, ഭരണം അദ്ദേഹത്തിന്റെ മാതുലനായ രഘുനാഥറാവുവിന്റെ കൈകളിലായിത്തീർന്നു. അദ്ദേഹത്തിന്റെ പ്രേരണയാൽ 1773 ആഗസ്റ്റ് 30-ന് നാരായൺറാവു വധിക്കപ്പെട്ടു. അടുത്ത വർഷം നാരായൺറാവുവിന്റെ പുത്രനായ മാധവറാവുവിനു (നാരായൺറാവു വധിക്കപ്പെടുമ്പോൾ പത്നിയായ ഗംഗാബായി ഗർഭിണിയായിരുന്നു) നാനാ ഫഡ്നാവിസിന്റെ നേതൃത്വത്തിലുള്ള ഒരു സംഘം മറാഠാനേതാക്കൻമാർ പിന്തുണ പ്രഖ്യാപിക്കുകയുണ്ടായി. അധികാരത്തിൽനിന്നും നിഷ്കാസിതനായ രഘുനാഥറാവു ബ്രിട്ടീഷുകാരുടെ സഹായം അപേക്ഷിച്ചു.\nഒന്നാം യുദ്ധം (1778-82)[തിരുത്തുക]\nബോംബെയിലെ ബ്രിട്ടീഷുകാർ പൂണെയിലെ മഹാരാഷ്ട്രഭരണകൂടവുമായി രമ്യതയിലായിരുന്നു. എങ്കിലും ബോംബെയ്ക്കടുത്തുള്ള നാവികയോഗ്യമായ ചില പ്രദേശങ്ങൾ ലഭിക്കുമെന്ന് പ്രത്യാശിച്ച ബോംബേ ഗവൺമെന്റ് രഘുനാഥറാവുവിനെ സഹായിക്കാൻ തീരുമാനിച്ചു. 1775 മാർച്ച്. 7-ലെ സൂററ്റ് ഉടമ്പടി അനുസരിച്ച്, സാൽസൈറ്റ്, ബസ്സീൻ എന്നീ സ്ഥലങ്ങളും സൂററ്റ്, ബ്രോച്ച് എന്നീ ജില്ലകളിൽനിന്നു കിട്ടുന്ന റവന്യു വരുമാനത്തിന്റെ ഒരു ഭാഗവും രഘുനാഥറാവു ബ്രിട്ടീഷുകാർക്കു നൽകാമെന്നു സമ്മതിച്ചു. അതനുസരിച്ച് കേണൽ കീറ്റിങ്ങിന്റെ നേതൃത്വത്തിൽ 1775 ഫെബ്രുവരി 27-നു ഒരു വിഭാഗം ബ്രിട്ടീഷ് സൈന്യം സൂററ്റിലെത്തി. അന്നത്തെ ഗവർണർ ജനറലായിരുന്ന വാറൻ ഹേസ്റ്റിംഗ്സിന് ഈ ഉടമ്പടിയോട് എതിർപ്പുണ്ടായില്ലെങ്കിലും ഇന്ത്യയിലെ ഭരണം നിയന്ത്രിച്ചിരുന്ന കൽക്കത്ത കൗൺസിൽ അംഗങ്ങൾ പൂനയിലെ മാധവറാവുവുമായി ഒരുടമ്പടി ഉണ്ടാക്കാൻ കേണൽ അപ്ടനെ (Col.Upton) നിയോഗിച്ചു. അദ്ദേഹത്തിന്റെ ശ്രമഫലമായി 1776 മാർച്ച് 1-ന് മഹാരാഷ്ട്രർ പുരന്ധർ സന്ധിയിൽ ഒപ്പുവച്ചു. അതനുസരിച്ച് സാൽസെറ്റും ഇംഗ്ലീഷുകാർ പിടിച്ചെടുത്ത മറ്റു ചില പ്രദേശങ്ങളും 12 ലക്ഷം രൂപയും ഈസ്റ്റിന്ത്യാക്കമ്പനിയെ ഏല്പിക്കാമെന്നു മഹാരാഷ്ട്രർ സമ്മതിച്ചു; എന്നാൽ ബോംബെയിലെ ഇംഗ്ലീഷ് ഭരണാധികാരികൾ ഈ ഉടമ്പടിക്കു പകരം സൂററ്റുടമ്പടിയാണ് സ്വീകരിച്ചത്. സൂററ്റുടമ്പടിയാണ് ഈസ്റ്റിന്ത്യാക്കമ്പനി ഡയറക്ടർമാരും സ്വീകരിച്ചത്. അതിനാൽ നാനാഫഡ്നാവിസ്, 1777-ൽ ഒരു ഫ്രഞ്ചുകാരനായ ഷെവലിയർ ദെ സെന്റ് ലൂബിനെ പൂണെയിൽ സ്വീകരിക്കുകയും പശ്ചിമേന്ത്യയിൽ ഒരു തുറമുഖം ഫ്രഞ്ചുകാർക്ക് അനുവദിക്കാമെന്നു വാഗ്ദാനം ചെയ്യുകയും ചെയ്തു. ക്ഷുഭിതരായ കമ്പനി ഡയറക്ടർമാർ ഹേസ്റ്റിംഗ്സിനോട് യുദ്ധം തുടങ്ങാൻ ആവശ്യപ്പെട്ടു. അതനുസരിച്ച് ഹേസ്റ്റിംഗ്സ് മഹാരാഷ്ട്രരുടെ മേൽ യുദ്ധം പ്രഖ്യാപിക്കാൻ നിർബന്ധിതനായി. യുദ്ധം കുറേക്കാലം നീണ്ടുനിന്നു.\nബോംബെ ഗവൺമെന്റ് ഒരു സേനയെ കേണൽ എഗർട്ടന്റെ നേതൃത്വത്തിൽ 1778 നവംബറിൽ പൂണെയിലേക്കയച്ചു. അനാരോഗ്യംമൂലം 1779 ജനുവരിയിൽ എഗർട്ടൻ സൈനികനേതൃത്വം കേണൽ കോക്ക് ബേണിനു കൈമാറി. പശ്ചിമഘട്ടത്തിലെ ടെലഗോണിൽവച്ച് 1779 ജനുവരി 9-ന് ബ്രിട്ടീഷ് സൈന്യം മറാഠാ സൈന്യത്തോടേറ്റുമുട്ടി. വഡ്ഗോൺ കൺവെൻഷനിൽ ഇംഗ്ലീഷുകാർക്ക് അപമാനകരമായ ഒരു കരാറിൽ ഒപ്പുവയ്ക്കാൻ ബോംബെ ഭരണാധികാരികൾ തയ്യാറായി. നഷ്ടപ്പെട്ട അന്തസ്സ് തിരിച്ചെടുക്കാനായി ബംഗാളിൽനിന്നു കേണൽ ഗോഡാർഡി (Goddard) ന്റെ നേതൃത്വത്തിൽ ഒരു വമ്പിച്ച ഇംഗ്ലീഷ് സൈന്യം മധ്യേന്ത്യയിലൂടെ അഹമദാബാദിലെത്തി; 1780 ഡിസംബർ 11-ന് ബസ്സീൻ കീഴടക്കി. 1781 ഏപ്രിലിൽ ഒരു തിരിച്ചടി ഈസ്റ്റിന്ത്യാക്കമ്പനി സേനയ്ക്കുണ്ടായി. എന്നാൽ ക്യാപ്റ്റൻ പോഫാമി(Popham)ന്റെയും ജനറൽ കാമക്കി (Gen.Camac)ന്റെയും സേനാസഹിതമുള്ള മുന്നേറ്റത്തോടെ മഹാരാഷ്ട്രസൈന്യം പരാജയപ്പെട്ടു. 1781 ഫെബ്രുവരി 16-ന് സിപ്രി (ആധുനിക ശിവപുരം)യിൽവച്ച് സിന്ധ്യയെ തോല്പിച്ചതോടെ ഇംഗ്ലീഷ് വിജയം പൂർണമായി. മഹാദാജി സിന്ധ്യ ഇംഗ്ലീഷ് പക്ഷത്തേക്കു മാറി; 1781 ഒക്ടോബർ 13-ന് ഇംഗ്ലീഷുകാരുമായി സന്ധിയിലൊപ്പുവച്ചു. 1782 മേയ് 17-ന് ഒപ്പുവച്ച സാൽബായ് സന്ധി 1783 ഫെബ്രുവരി 26-ന് നാനാഫഡ്നാവിസ് അംഗീകരിച്ചു.\nസന്ധിയനുസരിച്ച് സാൽസെറ്റ് ഇംഗ്ലീഷുകാർക്കു ലഭിച്ചു. മാധവറാവു നാരായൺ യഥാർഥ പേഷ്വ ആയി ഇംഗ്ലീഷുകാരാൽ അംഗീകരിക്കപ്പെട്ടു. രഘുനാഥറാവുവിന് അടുത്തൂൺ നൽകി പിരിച്ചയച്ചു. ഇംഗ്ലീഷുകാരും മറാഠികളും തമ്മിൽ തുടർന്ന് ഒരിരുപതു വർഷക്കാലം സമാധാനത്തിൽ വർത്തിക്കുകയും ചെയ്തു.\n1794-ൽ മഹാദാജി സിന്ധ്യയുടെ നിര്യാണത്തെ തുടർന്ന് നാനാഫഡ്നാവിസ് നേതൃസ്ഥാനത്തേക്ക് ഉയർന്നു. 1795 ഒക്ടൊബർ 25-ന് മാധവറാവു നാരായൺ അന്തരിച്ചു. പകരം രഘോബയുടെ പുത്രനായ ബാജിറാവു പേഷ്വ ആയി. നാനാഫഡ്നാവിസും പുതിയ പേഷ്വയും തമ്മിൽ രമ്യതയിലല്ലായിരുന്നുവെങ്കിലും അവർ യോജിപ്പിലെത്തി. 1706 ഡിസംബർ 4-ന് നാനാഫഡ്നാവിസ് പ്രധാനമന്ത്രിയായി. കലഹിച്ചുനിന്ന മഹാരാഷ്ട്ര പ്രമാണികളെ യോജിപ്പിച്ചു കൊണ്ടുവരുന്നതിലായിരുന്നു നാനാഫഡ്നാവിസിന്റെ ശ്രദ്ധ. അതിൽ വളരെയേറെ വിജയിച്ച അദ്ദേഹം നിസാമിനെ തോല്പിച്ച് ഇന്ത്യയിലെ ഏറ്റവും ശ്രദ്ധേയനായ രാജ്യതന്ത്രജ്ഞനായി ഉയർന്നു. 1800 മാർച്ച് 13-ന് ഇദ്ദേഹം നിര്യാതനായി. വീണ്ടും മഹാരാഷ്ട്രയിലെ രാഷ്ട്രീയസമാധാനം തകർന്നു. ദൗലത്ത് റാവു സിന്ധ്യ (മഹാദാജി സിന്ധ്യയുടെ വളർത്തുപുത്രൻ)യും ജസ്വന്ത്റാവുഹോൾക്കറും പൂണെയിൽ ആധിപത്യം സ്ഥാപിക്കാൻ വടംവലി തുടങ്ങി. അതിനിടയിൽ ജസ്വന്ത്റാവു ഹോൾക്കറുടെ സഹോദരനായ വിതുജി ഹോൾക്കറെ പേഷ്വ വധിച്ചതു സംഭവങ്ങളെ കൂടുതൽ കലുഷമാക്കി. ക്രുദ്ധനായ ജസ്വന്ത്റാവുഹോൾക്കർ, വൻപിച്ച സൈന്യവുമായി വന്നു പേഷ്വയെയും സിന്ധ്യയെയും തോല്പിച്ചു. പരാജിതനായ പേഷ്വ ഇംഗ്ലീഷുകാരെ ആശ്രയിച്ച് ബസ്സീൻ സന്ധി(1802 ഡി. 31)യിൽ ഒപ്പുവച്ചു. 1803 മേയ് 13-ന് ഇംഗ്ലീഷ് സൈന്യം പേഷ്വയെ പൂണെയിൽ കൊണ്ടുവന്നു കുടിയിരുത്തി.\n"https://ml.wikipedia.org/w/index.php?title=ഒന്നാം_ആംഗ്ലോ-മറാത്ത_യുദ്ധം&oldid=2662375" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:40,2ജനുവരി 2018.


വിവിധ - ഡെൽറ്റ എഞ്ചിനീയറിംഗ് ബെൽജിയം\n"വിവിധ" വിഭാഗത്തിൽ നിന്നുള്ള ആർക്കൈവ്\n19 ഓഗസ്റ്റ് 2020 ബുധൻ by സാറാ കൂപ്പർസ്\nസ്പ out ട്ട് അപേക്ഷകൻ\nഡ്രമ്മുകൾക്കായി പൂർണ്ണമായും ഓട്ടോമാറ്റിക്, സിംഗിൾ ഹെഡ് സ്പ out ട്ട് ആപ്ലിക്കേറ്റർ. സ്പ out ട്ട് അൺക്രാംബ്ലർ ആവശ്യമില്ല. സ്പ outs ട്ടുകളെ ഒരു ദർശൻ സിസ്റ്റം തിരിച്ചറിഞ്ഞു, ഒരു റോബോട്ട് പിടിച്ച് ചേർക്കുന്നു. വേഗത: ഏകദേശം 500 - 800 ബിപിഎച്ച്.\nപ്രസിദ്ധീകരിച്ചത് ലെ വിവിധ\nടാഗുചെയ്‌തത്: ലൈൻ നിർത്തൽ, സ്ഥലം ലാഭിക്കൽ\n10 ജൂൺ 2014 ചൊവ്വ by ഡെൽറ്റ എഞ്ചിനീയറിംഗ്\nഅപേക്ഷകനെ കൈകാര്യം ചെയ്യുക\nപ്ലാസ്റ്റിക് കുപ്പികൾക്കായുള്ള പൂർണ്ണ ഓട്ടോമാറ്റിക് ഹാൻഡിൽ ആപ്ലിക്കേറ്റർ, ഹാൻഡിൽ അൺക്രാംബ്ലർ. സ്വമേധയാ ഉള്ള അധ്വാനം കുറയ്ക്കുകയും അതിന്റെ ഫലമായി നിക്ഷേപത്തിന് ഹ്രസ്വമായ വരുമാനം ലഭിക്കുകയും ചെയ്യും. വേഗത: 6500 ബിപി‌എച്ച് അല്ലെങ്കിൽ 12000 ബി‌പി‌എച്ച് വരെ (ഇരട്ട വൈബ്രറ്റിംഗ് പാത്രങ്ങളിലേക്കുള്ള സാധ്യത:2x 6500 ബിപി‌എച്ച്).\n23 ഏപ്രിൽ 2020 വ്യാഴം by ക്രിസ്റ്റീന മരിയ സുനിയ\nപൂർണ്ണമായും ഓട്ടോമാറ്റിക്, പ്ലാസ്റ്റിക് കുപ്പികൾക്കുള്ള സിംഗിൾ ഹെഡ് ഹാൻഡിൽ-ആപ്ലിക്കേറ്റർ. വിപ്ലവകരമായ സ്റ്റാക്കബിൾ ഹാൻഡിൽ രൂപകൽപ്പനയ്ക്ക് നന്ദി, നിങ്ങൾ ജാം മുതലായവ ഒഴിവാക്കുന്നു. വേഗത: ഏകദേശം 800 - 1200 ബിപിഎച്ച്.\nടാഗുചെയ്‌തത്: ചുരുങ്ങുക, ലൈൻ നിർത്തൽ, കുപ്പി ജാം\n26 ഫെബ്രുവരി 2015 വ്യാഴം by ഡെൽറ്റ എഞ്ചിനീയറിംഗ്\nവരി രൂപീകരിക്കുന്ന യൂണിറ്റ്\nകുപ്പി പാക്കേജിംഗിനായി ഡ st ൺസ്ട്രീം ഉപകരണങ്ങളിൽ കോണാകൃതിയിലുള്ള, ശൂന്യമായ, പ്ലാസ്റ്റിക് കുപ്പികളുടെ വരികൾ നിർമ്മിക്കാൻ ഈ യൂണിറ്റ് നിങ്ങളെ അനുവദിക്കുന്നു. ഓരോ കുപ്പിയും ഒരു പ്രത്യേക മൈക്രോ സ്റ്റോപ്പർ ഉപയോഗിച്ച് സ്വതന്ത്രമായി നിർത്തുന്നു. യൂണിറ്റ് മറ്റ് മെഷീനുകളിൽ ഓപ്ഷണലായി മ mounted ണ്ട് ചെയ്യാൻ കഴിയും.\nതിങ്കളാഴ്ച, 26 ജൂൺ 2017 by ഡെൽറ്റ എഞ്ചിനീയറിംഗ്\nഡസ്റ്റ് ക്യാപ് ആപ്ലിക്കേറ്റർ\nഈ യൂണിറ്റ് പാത്രങ്ങളുടെ / കുപ്പികളുടെ കഴുത്തിൽ ഒരു പൊടി തൊപ്പി സ്ഥാപിക്കുന്നു. പൊടി, പ്രാണികൾ മുതലായ മലിനീകരണത്തിൽ നിന്ന് ഇത് പാത്രങ്ങളെ സംരക്ഷിക്കുന്നു. പൂർണ്ണമായും യാന്ത്രികം.6വെടിയുണ്ടകൾ, അതിൽ 50-100 ക്യാപ്സ് വരെ അടങ്ങിയിരിക്കാം.


ഇന്ത്യയിൽ പോൺ നിരോധിക്കാനൊരുങ്ങി കേന്ദ്ര സർക്കാർ, സോഷ്യൽമീഡിയ ശുദ്ധീകരിക്കും | Pornography\nഇന്ത്യയിൽ പോൺ നിരോധിക്കാനൊരുങ്ങി കേന്ദ്ര സർക്കാർ, സോഷ്യൽമീഡിയ ശുദ്ധീകരിക്കും\nമനോരമ ലേഖകൻ January 15, 2020 09:41 AM IST\nഅശ്ലീല ചിത്രങ്ങളും വിഡിയോയും അവയ്ക്കു മാത്രമായുള്ള വെബ്‌സൈറ്റുകളിലൂടെ മാത്രമല്ല പ്രചരിക്കുന്നത് മറിച്ച് എല്ലാവരും ഉപയോഗിക്കുന്ന സമൂഹ മാധ്യമങ്ങളിലൂടെയും യുട്യൂബിലൂടെയും മറ്റും യഥേഷ്ടം പ്രചരിക്കുന്നുണ്ട്. ഇത് നിരോധിക്കണമെന്ന തിരിച്ചറിവാണ് ഇപ്പോള് കേന്ദ്ര സർക്കാരിന് ഉണ്ടായിരിക്കുന്നത്. ഈ പ്രശ്‌നം പരിഹരിക്കാനുള്ള ശ്രമത്തിലാണ് കോണ്‍ഗ്രസ് പാര്‍ട്ടിയുടെ രാജ്യ സഭാ എംപി ആയ ജയ്‌റാം രമേഷ് ( Jairam Ramesh) നയിക്കുന്ന കമ്മറ്റി. സമൂഹ മാധ്യമങ്ങളിലൂടെ പ്രചരിക്കുന്ന പോണ് കുട്ടികള്‍ക്കും സമൂഹത്തിനും കനത്ത പ്രഹരമാണ് ഏല്‍പ്പിക്കുന്നതെന്നാണ് കരുതുന്നത്.\nപ്രായപൂര്‍ത്തിയായവരുടെ അശ്ലീലതയും, കുട്ടികളെ ദുരുപയോഗം ചെയ്യുന്നതിന്റെ ഫോട്ടോകളും ക്ലിപ്പുകളും ഫെയ്‌സ്ബുക്, ട്വിറ്റര്, ടിക്‌ടോക് തുടങ്ങി സമൂഹ മാധ്യമങ്ങളിലും യുട്യൂബിലും എല്ലാം യഥേഷ്ടം പ്രചരിക്കുന്നുണ്ടോ എന്നു പരിശോധിക്കാനും കൂടെയാണ് രമേഷിന്റെ നേതൃത്വത്തിലുള്ള കമ്മറ്റി രൂപീകരിച്ചത്. പേടിപ്പിക്കുന്ന രീതിയില് പോണ് പ്രചരിക്കുന്നുവെന്ന കണ്ടെത്തലാണ് അവര് നടത്തിയത്. തുടര്‍ന്ന് കമ്മറ്റി ഈ കമ്പനികളുടെ പ്രതിനിധികളെ ചോദ്യം ചെയ്യുകയും എന്തു പ്രതിവിധിയാണ് പെട്ടെന്നു ചെയ്യാനാകുകു എന്ന് ആരായുകയും ചെയ്തു.\nഡിസംബറില് രൂപീകരിച്ച കമ്മറ്റി ഇതുവരെ ഫെയ്‌സ്ബുക്, ഗൂഗിള്, ട്വിറ്റര്, ടിക്‌ടോക്, ഷെയര് ചാറ്റ് തുടങ്ങിയ കമ്പനികളുടെ പ്രതിനിധികളെയാണ് കണ്ടത്. ഇക്കാര്യത്തിൽ വിവിധ കമ്പനികളുടെ പ്രതികരണവും അറിയിച്ചിട്ടുണ്ട്.\nതങ്ങളുടെ നയം പരസ്പര സമ്മതത്തോടെ ഷൂട്ടു ചെയ്ത അശ്ലീല കണ്ടെന്റ് പോസ്റ്റ് ചെയ്യാമെന്നാതാണ് എന്നാണ് ട്വിറ്റർ പ്രതിനിധി വിശദീകരിച്ചത്. എന്നാല്, വിദ്വേഷ പോണോ, കുട്ടികളെ ഉപദ്രവിക്കുന്നതിന്റെ കണ്ടെന്റോ അനുവദിക്കുകയുമില്ല. ട്വിറ്ററിന്റെ ഏറ്റവും പുതിയ മാര്‍ഗ്ഗനിര്‍ദ്ദേശങ്ങള് അനുസരിച്ച് ഉപയോക്താക്കള്‍ക്ക് പോണ് തങ്ങളുടെ അക്കൗണ്ട് വഴി പ്രചരിപ്പിക്കാം. പക്ഷേ, അത് സമ്മത പ്രകാരമായിരിക്കണം. കൂടാതെ ട്വീറ്റുകളില് സെന്‍സിറ്റീവ് (sensitive) എന്ന് രേഖപ്പെടുത്തുകയും വേണം. എന്നാല് ഇത് ഒരാളുടെ അക്കൗണ്ടിലേക്ക് കയറുമ്പോഴെ കാണാവുന്ന രീതിയില് പോസ്റ്റ് ചെയ്യാന് പാടില്ല. വേണ്ടവര് സെന്‍സിറ്റീവ് എന്നു രേഖപ്പെടുത്തിയിരിക്കുന്നിടത്ത് ക്ലിക്കു ചെയ്ത് കാണണം.\nഎല്ലാ പ്രായത്തിലുള്ളവരും ഉപയോഗിക്കുന്ന യുട്യൂബിന്റെ കാര്യത്തെക്കുറിച്ചും സേര്‍ച്ചില് കടന്നു വരുന്ന ലിങ്കുകളെക്കുറിച്ചുമാണ് ഗൂഗിള് വിശദീകരണം നല്‍കിയത്. ഗൂഗിളിന്റെ കുടുംബത്തില് നിന്നുള്ളതാണ് യുട്യൂബും. യുട്യൂബില് പോണ് കാണാന് അനുവദിക്കുന്നത് ലോഗ്-ഇന് വിശാദംശങ്ങള് പരിശോധിച്ച ശേഷമാണ് എന്നാണ് അവര് പറഞ്ഞത്. യുട്യൂബിന്റെ പോളിസി പ്രകാരം പോസ്റ്റ് ചെയ്യുന്ന വിഡിയോകള് കാണുന്ന ആളുടെ പ്രായമനുസരിച്ച് വിലക്കാം. അഡള്‍ട്ട് ആയി മാര്‍ക്ക് ചെയ്ത വിഡിയോകള് കുട്ടികൾക്ക് കാണാനാകില്ല എന്നാണ് അവരുടെ വാദം. ചുരുക്കി പറഞ്ഞാല്, 18 വയസോ കൂടുതലോ ഉള്ളവരെയാണ് തങ്ങള് പോണ് കാണാന് അനുവദിക്കുന്നതെന്ന് നിലപാടാണ് ഗൂഗിള് കൈക്കൊണ്ടത്.\nഇന്ത്യയില് നിന്നുള്ള സമൂഹ മാധ്യമ സേവനമായ ഷെയര്‍ചാറ്റ് പറഞ്ഞത് അമേരിക്ക നടപ്പലാക്കിയതു പോലെയുള്ള ഒരു നിയമം കൊണ്ടുവരികയാണ് ചെയ്യേണ്ടത് എന്നാണ്. അമേരിക്ക ചില്‍ഡ്രന്‍സ് ഓണ്‍ലൈന് പ്രൈവസി പ്രോട്ടക്ഷന് ആക്ട് (Children's Online Privacy ProtectionAct (COPPA) എന്നൊരു നിയമം കൊണ്ടുവന്നിരിക്കുകയാണ്. ഇത്തരം ഒരു നിയമമായിരിക്കും കുട്ടികള്‍ക്ക് പോണ് എത്തിച്ചു കൊടുക്കുന്നതു തടയാനുള്ള നല്ല മാര്‍ഗ്ഗമെന്നാണ് അവരുടെ വാദം.\nഇന്ത്യയില് പോണ് കാണുന്നത് നരോധിച്ചിട്ടില്ല എന്നത് മറ്റൊരു വസ്തുതയാണ്. കമ്പനികളുടെ പ്രതികരണങ്ങള് വിശകലനം ചെയ്ത ശേഷമായിരിക്കും ഭാവി നടപടികള് സർക്കാർ തീരുമാനിക്കുക.


വേനൽക്കാല തോട്ടക്കാർ കിടക്കയിൽ നിന്ന് സ്ട്രോബറിയോ കഴിക്കാൻ ആരാണ് കാത്തിരിക്കുന്നത്? മനോഹരമായ കൊയ്തെടുക്കുന്ന വർഷം വർഷം തോട്ടം വർഷം നിങ്ങൾ സമയം അവരെ ട്രാൻസ്പ്ലാൻറ്, പ്രത്യേകിച്ച്, സ്ട്രോബറിയോ ശ്രദ്ധിക്കുന്നുണ്ടെന്ന് വേണം. നിങ്ങൾ സ്ട്രോബറിയോ ട്രാൻസ്പ്ലാൻറ് ചെയ്യുമ്പോൾ, ഞങ്ങളുടെ ലേഖനത്തിൽ നിന്ന് നിങ്ങൾക്ക് പഠിക്കാനാവും.\nനിറം ട്രാൻസ്പ്ലാൻറ് അത് ആവശ്യമാണ്?\nപഴയ പെൺക്കുട്ടി ഒടുവിൽ ദുർബലമാവുകയും പൂർണ്ണമായി വിളിക്കാൻ കഴിയാതെ വരുമ്പോൾ നാലാം വർഷം നടന്ന് ഒരു യുവ സ്ട്രോബെറി വളരുന്നു.\nനിങ്ങൾ എപ്പോഴാണ് സ്ട്രോബറിയെ മാറ്റാൻ കഴിയുക?\nവേനൽക്കാലത്ത്, ശരത്കാല, വസന്തകാലത്ത് - അതു ഏത് സൗകര്യപ്രദമായ സമയത്ത് തത്വത്തിൽ, സ്ട്രോബെറി രക്തക്കുഴലുകളിൽ ഏർപ്പെടാൻ സാധ്യമാണ്. സ്വാഭാവികമായും, പറിച്ചുനടക്കുന്ന പ്രവൃത്തികൾക്കായി, സ്ട്രോബെറി വരൾച്ചയില്ലാത്തതും ഫലം കായ്ക്കുന്നില്ലെങ്കിൽ, പ്രവർത്തനകാല പ്രവർത്തനങ്ങൾ തിരഞ്ഞെടുക്കും.\nവസന്തകാലത്ത് സ്ട്രോബറിയോ ട്രാൻസ്പ്ലാൻറ് എപ്പോൾ?\nവസന്തത്തിൽ സ്ട്രോബെറി പറിച്ചുനടാൻ പ്രവൃത്തി ആരംഭിക്കുക ഉടൻ മഞ്ഞും കൂടിച്ചേരുകയും രാത്രി രാത്രി തണുപ്പ് അപസ്മാരത്ത് അഭാവം ശേഷം, കഴിയുന്നത്ര വേഗം വേണം. പറിച്ച് നട്ടുവളർത്താൻ സാധാരണയായി അനുകൂലമായ സാഹചര്യങ്ങൾ ഏപ്രിൽ ആദ്യം തന്നെ രൂപം കൊള്ളും. എന്നാൽ മെയ് ആരംഭം - ഏപ്രിൽ അവസാനം ട്രാൻസ്പ്ലാൻറ് മാറ്റിവയ്ക്കാനും സാദ്ധ്യതയുണ്ട്, എന്നാൽ ഈ കാലയളവിൽ സ്ട്രോബറിൽ വളരെ സാവധാനത്തിൽ വളരും.\nവേനൽക്കാലത്ത് സ്ട്രോബറിയെ ജുലൈ, ആഗസ്റ്റ് ആദ്യം തന്നെ പറിച്ച് നടണം, ഇത് തണുപ്പിച്ച സായാഹ്നങ്ങൾ തിരഞ്ഞെടുത്ത് ഉണങ്ങാതെ തടയാൻ ധാരാളം ധാന്യങ്ങൾ നനയ്ക്കുക. സ്ട്രോബെറി കിടക്കയിൽ നിലം പുറത്തെടുക്കുന്നില്ല, അതിന്റെ ഉപരിതലത്തിൽ മതിലുകളുണ്ടാകണം.\nവീഴ്ചയിൽ നിറം ട്രാൻസ്പ്ലാൻറ് എപ്പോഴാണ് നല്ലത്?\nഎന്നിട്ടും വരൾച്ച നിറം പറിച്ചുനടക്കാൻ പറ്റിയ സമയമാണ്. ശരത്കാലം തുടക്കത്തിൽ അത് ഇപ്പോഴും ശക്തമായ മുളപ്പിക്കുകയും മുൻപ് മഞ്ഞ് മുൻപുട്ട് റൂട്ട് എടുത്തു വേണ്ടത്ര ചൂട്, പക്ഷേ സൂര്യതാപം കൂടെ ടെൻഡർ ഇല ഭീഷണിപ്പെടുത്തുന്ന, ഇതിനകം കത്തുന്ന സൂര്യൻ ഇല്ല. സെപ്റ്റംബർ മുതൽ ഒക്ടോബർ വരെ നിറം ട്രാൻസ്പ്ലാൻറ് ലേക്കുള്ള നല്ലത്.\nവീട്ടിൽ വിത്തുകൾ നിന്ന് പാഷൻ പുഷ്പം\nവിശുദ്ധപണിയിൽ എനിക്ക് ഇരിക്കാൻ കഴിയുമോ?\nകീടനാശിനി "Calypso" - നിർദ്ദേശം\nതോട്ടത്തിലെ നല്ലയിനം നല്ലതോ ചീത്തതോ ആണോ?\nസ്വന്തം കൈകൊണ്ട് petunias വേണ്ടി ലംബ പുഷ്പം കിടക്കകളും\nഫ്രോസ്റ്റ് പ്രതിരോധശേഷിയുള്ള മുന്തിരിപ്പഴം ഇനങ്ങൾ\nവെളുത്തുള്ളി കട്ടിലിന്മേൽ മഞ്ഞനിറമോ - ഞാൻ എന്തുചെയ്യും?\nസ്മാർട്ട് വാക്കുകളിലൂടെ ഒരു വ്യക്തിയെ എങ്ങനെ സ്ഥാനീകരിക്കും?\nസ്റ്റൈൻഡ് ഗ്ലാസ് കിച്ചൺ\nകോർപ്പറേഷനുള്ള ടേബിൾ മത്സരങ്ങൾ\nക്രിസ് മാർട്ടിൻ, ഗ്വെനെത്ത് പെട്രൂ\nടാരോട് മാനാര - കാർഡുകളുടെ അർത്ഥം, ടാരോട് മനര എങ്ങനെ ഊഹിക്കാം?\nവൈറ്റ് ഹെഡ് - ഉപയോഗപ്രദമായ പ്രോപ്പർട്ടികൾ\nശീതകാലം ബാസിൽ, വെളുത്തുള്ളി കൂടെ തക്കാളി\nപന്നിയിറച്ചി വാരിയെല്ലിനെക്കായുള്ള Marinade\nഅപ്പാർട്ട്മെന്റിലെ ചുവരിൽ3ഡി ചിത്രം


Spice Steller Nhance2Smartphone Available at online for 5899, 378 രൂപ മാസതവണയില് സ്‌പൈസ് ഡ്യുവല് സിം സ്മാര്‍ട്‌ഫോണ് - Malayalam Gizbot\n378 രൂപ മാസതവണയില് സ്‌പൈസ് ഡ്യുവല് സിം സ്മാര്‍ട്‌ഫോണ്!!!\n| Published: Thursday, October 10, 2013, 17:32 [IST]\nസ്‌പൈസ് അടുത്തിടെ ലോഞ്ച് ചെയ്ത സ്മാര്‍ട്‌ഫോണാണ് സ്‌റ്റെല്ലര് എന്‍ഹാന്‍സ് (Nhance) 2Mi-437. സാധാരണക്കാരെ ഉദ്ദേശിച്ചിറക്കിയ4ഇഞ്ച് ഡിസ്‌പ്ലെയുള്ള ഈ ഡ്യുവല് സിം സ്മാര്‍ട്‌ഫോണിന് 5899 രൂപയാണ് കമ്പനി വിലയിട്ടിരിക്കുന്നത്.\nസാധാരണ റീട്ടെയ്ല് സ്‌റ്റോറുകളില് ഫോണ് വില്‍പനയ്‌ക്കെത്തിയിട്ടില്ലെങ്കിലും പ്രമുഖ ഓണ്‍ലൈന് ഷോപ്പിംഗ് സൈറ്റായ സാഹോളികില് ഫോണ് ലഭ്യമാണ്. പ്രതിമാസം 378 രൂപ എന്ന കണക്കില് തവണ വ്യവസ്ഥയിലും സാഹോളികില് ഫോണ് ലഭ്യമാണ്.\nസ്‌പൈസ് സ്‌റ്റെല്ലര് എന്‍ഹാന്‍സിന്റെ പ്രത്യേകതകള് നോക്കാം\n4 ഇഞ്ച് TFT LCD കപ്പാസിറ്റീവ് ടച്ച് സ്‌ക്രീനന് 800-480 പിക്‌സല് റെസല്യൂഷനാണ്. 1 GHz ഡ്യുവല് കോര് പ്രൊസസര്, 512 എം.ബി. റാം,4ജി.ബി. ഇന്റേണല് മെമ്മറി, 32 ജി.ബി. വരെ മെമ്മറി വികസിപ്പിക്കാവുന്ന മൈക്രോ എസ്.ഡി. കാര്‍ഡ് സ്ലോട്ട് എന്നിവയുണ്ട്.\nആന്‍ഡ്രോയ്ഡ് 4.2 ജെല്ലിബീന് ഒ.എസില് പ്രവര്‍ത്തിക്കുന്ന ഹാന്‍ഡ് സെറ്റിന് LED ഫ് ളാഷോടു കൂടിയ3മെഗാപികസല് പിന് ക്യാമറയും 1.3 എം.പി. ഫ്രണ്ട് ക്യാമറയുമുണ്ട്. അതോടൊപ്പം 3G, Wi-Fi, GPS, ബ്ലു ടൂത്ത് എന്നീ കണക്റ്റിവിറ്റി ഓപ്ഷനുകളുമുണ്ട്. ഡ്യുവല് 3G സിം സപ്പോര്‍ട്ടുള്ള ഫോണിന് 1400 mAh ബാറ്ററിയാണ്.\nസ്‌പൈസ് സ്‌റ്റെല്ലര് എന്‍ഹാന്‍സ്2സ്മാര്‍ട്‌ഫോണ് ഗാലറിക്കായി ഇവിടെ ക്ലിക് ചെയ്യുക\nസമാനമായ സ്‌പെസിഫക്കേഷനുകളുള്ള ലാവ ഐറിസ് 402, കാര്‍ബണ് A12 പ്ലസ്, കാര്‍ബണ് സ്മാര്‍ട് A10 എന്നിവയ്ക്കാണ് സ്‌പൈസിന്റെ പുതിയ ഫോണ് വെല്ലുവിളി ഉയര്‍ത്തുന്നത്.\nഫോണിന്റെ കൂടുതല് ചിത്രങ്ങളും പ്രത്യേകതകളും അറിയുന്നതിന് താഴെ കൊടുത്തിരിക്കുന്ന ചിത്രങ്ങള് കാണുക.\nസ്‌പൈസ് സ്‌റ്റെല്ലര് എന്‍ഹാന്‍സ്2Mi-437\n800-480 പിക്‌സല് റെസല്യൂഷനോടു കൂടിയ4ഇഞ്ച് TFT LCD കപ്പാസിറ്റീവ് ടച്ച് സ്‌ക്രീന്\n1 GHz ഡ്യുവല് കോര് പ്രൊസസര്, 512 എം.ബി. റാം\nആന്‍ഡ്രോയ്ഡ് 4.2 ജെല്ലിബീന് ആണ് ഒ.എസ്.\nLED ഫ് ളാഷോടു കൂടിയ3മെഗാപിക്‌സല് പിന് ക്യാമറയും 1.3 എം.പി. ഫ്രണ്ട് ക്യാമറയുമുണ്ട്.\n3G, Wi-Fi 802.11b/g/n, ബ്ലൂടൂത്ത്, GPS\nStory first published: Thursday, October 10, 2013, 17:32 [IST]


വർഗ്ഗം: ''D. eucharis''\nസാവധാനത്തിലാണ് ഇവയുടെ പറക്കൽ. ശത്രുവിനെ കാണുമ്പോൾ ചത്തതുപോലെ കിടന്ന് രക്ഷപ്പെടുന്ന കൗശലം ഇവയ്ക്കുണ്ട്. ഇത്തിക്കണ്ണികളിലാണ് ഇവ മുട്ടയിടുന്നത്. മഞ്ഞ കലർന്ന പച്ചനിറമോ ഇരുണ്ട നിറമോ ഉള്ള ശലഭപ്പുഴുക്കൾക്ക് വെളുത്ത ചെറുപൊട്ടുകളുള്ള കറുത്ത തലയാണ്. ലാർവ്വകൾക്ക് വിഷാംശം ഉണ്ട്. അതിനാൽ ഇരപിടിയന്മാർ ഇതിനെ ഭക്ഷിക്കാറില്ല.\nin Lalbagh , Bangalore\nAt Narendrapur near Kolkata, India\n↑ Bingham, C. T. (1907) . Butterflies. Vol 2\nവിക്കിമീഡിയ കോമൺസിലെ Delias_eucharis എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=വിലാസിനി_(ചിത്രശലഭം)&oldid=2584105" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:59, 13 ജൂലൈ 2017.


Kerala Weather Report 2020 April 19 Trivandrum Kozhikode Kochi-ഏപ്രിൽ 23 വരെ കേരളത്തിൽ ഒന്നു രണ്ടിടങ്ങളിൽ മഴ\nKerala Weather: ഏപ്രിൽ 23 വരെ കേരളത്തിൽ ഒന്നു രണ്ടിടങ്ങളിൽ മഴ\nKerala Weather: നാളെ തിരുവനന്തപുരം, ആലപ്പുഴ, കോട്ടയം, എറണാകുളം, ഇടുക്കി, കോഴിക്കോട്, വയനാട് ജില്ലകളിലെ ചിലയിടങ്ങളിൽ നേരിയ മഴ ലഭിക്കുമെന്നാണ് കാലാവസ്ഥ വകുപ്പിന്റെ റിപ്പോർട്ടിലുളളത്\nUpdated: April 19, 2020 8:07:02 pm\nതിരുവനന്തപുരം: കേരളത്തിൽ ചിലയിടങ്ങളിൽ മഴ ലഭിച്ചു. ആലപ്പുഴ, മാങ്കൊമ്പ് (ആലപ്പുഴ), അമ്പലവയൽ, കുപ്പടി (വയനാട്), നെയ്യാറ്റിൻകര (തിരുവനന്തപുരം), കോന്നി (പത്തനംതിട്ട), കാഞ്ഞിരപ്പളളി (കോട്ടയം) എന്നിവിടങ്ങളിലാണ് ഇന്നു മഴ ലഭിച്ചത്. നാളെ തിരുവനന്തപുരം, ആലപ്പുഴ, കോട്ടയം, എറണാകുളം, ഇടുക്കി, കോഴിക്കോട്, വയനാട് ജില്ലകളിലെ ചിലയിടങ്ങളിൽ നേരിയ മഴ ലഭിക്കുമെന്നാണ് കാലാവസ്ഥ വകുപ്പിന്റെ റിപ്പോർട്ടിലുളളത്.\nഏപ്രിൽ 23 വരെ കേരളത്തിൽ ഒന്നു രണ്ടിടങ്ങളിൽ മഴ ലഭിക്കുമെന്നാണ് കാലാവസ്ഥ വകുപ്പ് പറയുന്നത്. ഈ ദിവസങ്ങളിൽ കേരളത്തിൽ ഇടിമിന്നൽ മുന്നറിയിപ്പുണ്ട്. മണിക്കൂറിൽ 30-40 കിലോമീറ്റർ വേഗതയിൽ കാറ്റ് വീശിയടിച്ചേക്കുമെന്നും മുന്നറിയിപ്പിൽ പറയുന്നു.\nമഴക്കാഴ്ചകൾ. ആലുവ-പെരുമ്പാവൂർ മേഖല pic.twitter.com/7yDBmIV3HZ\nഅതേസമയം, കേരളത്തിൽ താപനിലയിൽ കാര്യമായ മാറ്റമില്ല. കോഴിക്കോട്, ആലപ്പുഴ, കണ്ണൂർ, കോട്ടയം, പാലക്കാട്, കൊല്ലം ജില്ലകളിൽ താപനില സാധാരണയിൽനിന്നും ഉയർന്ന നിലയിലായിരുന്നു. ഇന്നു പാലക്കാടാണ് ഏറ്റവും കൂടുതൽ ചൂട് രേഖപ്പെടുത്തിയത്, 38 ഡിഗ്രി സെൽഷ്യസ്.\nWeb Title: Kerala weather report 2020 april 19 trivandrum kozhikode kochi


പത്തനംതിട്ട ജില്ലയില് ഇന്ന് 74 പേര്‍ക്ക് കോവിഡ്-19 സ്ഥിരീകരിച്ചു\nപത്തനംതിട്ട ജില്ലയില് ഇന്ന് 74 പേര്‍ക്ക് കോവിഡ്-19 സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് രണ്ടു പേര് വിദേശത്ത് നിന്നും വന്നവരും, 12 പേര് മറ്റ് സംസ്ഥാനങ്ങളില് നിന്നും വന്നവരും, 60 പേര് സമ്പര്‍ക്കത്തിലൂടെ രോഗം ബാധിച്ചവരുമാണ്. ഇതില് സമ്പര്‍ക്ക പശ്ചാത്തലം വ്യക്തമല്ലാത്ത നാലു പേരുണ്ട്. ജില്ലയില് ഇതുവരെ ആകെ 60584 പേര്‍ക്ക് രോഗം സ്ഥിരീകരിച്ചിട്ടുണ്ട്. ഇതില് 54729 പേര് സമ്പര്‍ക്കം മൂലംരോഗം സ്ഥിരീകരിച്ചവരാണ്. ജില്ലയില് ഇന്ന് 108 പേര് രോഗമുക്തരായി. ആകെ രോഗമുക്തരായവരുടെ എണ്ണം 59237 ആണ്. പത്തനംതിട്ട ജില്ലക്കാരായ 965 പേര് രോഗികളായിട്ടുണ്ട്. ഇതില് 934 പേര് ജില്ലയിലും, 31 പേര് ജില്ലയ്ക്ക് പുറത്തും ചികിത്സയിലാണ്.\nകോവിഡ്-19 ബാധിതരായി 720 പേര് വീടുകളില് നിരീക്ഷണത്തില് കഴിയുന്നുണ്ട്. ജില്ലയില് 964 കോണ്‍ടാക്ടുകള് നിരീക്ഷണത്തില് ഉണ്ട്. വിദേശത്തുനിന്നും തിരിച്ചെത്തിയ 2657 പേരും, മറ്റ് സംസ്ഥാനങ്ങളില് നിന്നും തിരിച്ചെത്തിയ 3323 പേരും നിലവില് നിരീക്ഷണത്തിലാണ്. വിദേശത്തുനിന്നും ഇന്ന് തിരിച്ചെത്തിയ 102 പേരും മറ്റ് സംസ്ഥാനങ്ങളില് നിന്നും ഇന്ന് എത്തിയ 93 പേരും ഇതില് ഉള്‍പ്പെടുന്നു.\nആകെ 6944 പേര് നിരീക്ഷണത്തിലാണ്. ഗവണ്‍മെന്റ് ലാബുകളിലും, സ്വകാര്യ ലാബുകളിലുമായി ഇന്ന് ആകെ 763 സാമ്പിളുകള് ശേഖരിച്ചിട്ടുണ്ട്. 1205 സാമ്പിളുകളുടെ ഫലം ലഭിക്കാനുണ്ട്. ജില്ലയില് കോവിഡ്-19 മൂലമുളള മരണനിരക്ക് 0.21 ശതമാനമാണ്. ജില്ലയുടെ ഇന്നത്തെ ടെസ്റ്റ് പോസിറ്റീവിറ്റി റേറ്റ് 8.22 ശതമാനമാണ്. ജില്ലാ മെഡിക്കല് ഓഫീസറുടെ കണ്‍ട്രോള്‍റൂമില് 57 കോളുകളും, ജില്ലാ ദുരന്ത നിവാരണ വിഭാഗത്തിന്റെ കണ്‍ട്രോള്‍റൂമില് 112 കോളുകളും ലഭിച്ചു.\nകുവൈത്തിൽ കൂടുതൽ വാക്സിനേഷൻ കേന്ദ്രങ്ങൾ ഏർപ്പെടുത്തും


ഒമാനില് 337 പേര്‍ക്ക് കൂടി കോവിഡ്; 252 പേര്‍ക്ക് രോഗമുക്തി 337 new coronavirus cases, 1 death reported in Oman\nHome Newsfeed ഒമാനില് 337 പേര്‍ക്ക് കൂടി കോവിഡ്; 252 പേര്‍ക്ക് രോഗമുക്തി\nമസ്‌കത്ത്: രാജ്യത്ത് ഇന്ന് 337 പേര്‍ക്ക് കൂടി കോവിഡ് സ്ഥിരീകരിച്ചു. ഇതോടെ കോവിഡ് കേസുകള് 137929 ആയി. കഴിഞ്ഞ 24 മണിക്കൂറിനിടെ 252 പേര് കോവിഡ്മുക്തരായി. ഇതോടെ രാജ്യത്തെ ആകെ രോഗമുക്തി നേടിയവരുടെ എണ്ണം 1,29,543 ആയി. അതേസമയം ഒരു മരണം കൂടി റിപ്പോര്‍ട്ട് ചെയ്തതോടെ ആകെ കോവിഡ് ബാധിച്ച് മരിച്ചവരുടെ എണ്ണം 1544 ആയി ഉയര്‍ന്നു.\ncommunity cases in oman\nPrevious articleഒമാനില് നിര്‍ബന്ധിത ഇന്‍സ്റ്റിറ്റിയൂഷണല് ക്വാറന്റീനില് നിന്ന് കുട്ടികള്‍ക്കും മുതിര്‍ന്നവര്‍ക്കും ഇളവ്\nNext articleയുഎഇയില് 3236 പേര്‍ക്ക് കൂടി കോവിഡ്; 14 മരണം


താരങ്ങളുടെ ചാനല് ബഹിഷ്‌കരണം; വര്‍ഷങ്ങളായി കേള്‍ക്കാന് ആഗ്രഹിച്ച വാര്‍ത്തയെന്ന് എസ്. ശാരദക്കുട്ടി; ഇതിലും സന്തോഷം തരുന്ന മറ്റൊരു തീരുമാനവുമില്ല\neditor Friday, July 28th, 2017 9:58 am 28 July, 2017\nകൊച്ചി: നടി ആക്രമിക്കപ്പെട്ട സംഭവത്തില് നടന് ദിലീപ് അറസ്റ്റിലായ വാര്‍ത്തകള് റിപ്പോര്‍ട്ട് ചെയ്യാന് ചാനലുകള് മത്സരിച്ചെന്നാരോപിച്ച് സിനിമാ താരങ്ങള് ഈ ഓണത്തിന് ചാനല് പരിപാടി ബഹിഷ്‌ക്കരിക്കാന് തീരുമാനിച്ചെന്ന വാര്‍ത്തയില് പ്രതികരണവുമായി എഴുത്തുകാരിയും അധ്യാപികയുമായ എസ്. ശാരദക്കുട്ടി.\n‘താരങ്ങള് ചാനലുകള് ബഹിഷ്‌കരിക്കുന്നു. ഇതിലും സന്തോഷം തരുന്ന ഒരു തീരുമാനവും മലയാളി താരങ്ങള് സ്വീകരിക്കാനില്ല എന്നാണ് ശാരദക്കുട്ടി തന്റെ ഫേസ്ബുക്കില് കുറിച്ചത്.\nDont Miss സ്വീകരണം പോര; നിശ്ചയിച്ച പരിപാടി ഉദ്ഘാടനം ചെയ്യാതെ ഡി.ജി.പി ആര്. ശ്രീലേഖ മടങ്ങി; സൂപ്രണ്ടിന്റെ ക്ഷമാപണവും വിലപ്പോയില്ല\nവര്‍ഷങ്ങളായി ഞങ്ങള് കേള്‍ക്കാന് ആഗ്രഹിച്ച ഒരു വാര്‍ത്തയാണിത്. യാതൊരു സാമൂഹ്യ ഉത്തരവാദിത്തവും പാലിക്കാത്ത നിങ്ങള്, ഓണവും വിഷുവും ക്രിസ്തുമസും പെരുന്നാളും ആനയിച്ചു കൊണ്ടുള്ള ആ വരവ് ആലോചിക്കുമ്പോള് ആ ദിവസങ്ങളില് ടിവി ഓണ് ചെയ്യാന് പോലും ഭയമായിരുന്നെന്നും ശാരദക്കുട്ടി പറയുന്നു.\nനിങ്ങളെ ഞങ്ങള് ആസ്വദിക്കുകയായിരുന്നില്ല, അടിച്ചേല്പിക്കപ്പെടുകയായിരുന്നു. വിവേകമുള്ള ഇത്തരം തീരുമാനങ്ങള് എടുക്കുന്നതിലൂടെ ചിലപ്പോള് മലയാളി പ്രേക്ഷകരില് നിന്നും നഷ്ടപ്പെട്ട നിങ്ങളുടെ പ്രതിച്ഛായകള് വീണ്ടെടുക്കാന് ആയേക്കും.\nകുറച്ചു നാളത്തേക്കെങ്കിലും ഞങ്ങളുടെ കണ്‍വെട്ടത്തു നിന്ന് മാറി നില്‍ക്കുക. അത്രയുമൊക്കെ ആവശ്യപ്പെടാനുള്ള ധാര്‍മ്മിക ബാധ്യത ഞങ്ങള്‍ക്കുണ്ടെന്നും ശാരദക്കുട്ടി ഫേസ്ബുക്ക് പോസ്റ്റില് പറയുന്നു.\nഓണത്തിന് ചാനലുകളില് വന്നിരുന്ന് അഭിമുഖങ്ങളൊന്നും നല്‍കേണ്ടതില്ലെന്നും ഓണത്തിന് പുറത്തിറങ്ങുന്ന സിനിമകളുടെ പ്രചാരണത്തിന് ചാനലുകളില് പോകേണ്ടതില്ലെന്നും താരങ്ങള് അനൗദ്യോഗികമായി തീരുമാനമെടുത്തതായായിരുന്നു വിവരം. മാത്രമല്ല ഇപ്പോള് നടി ആക്രമിക്കപ്പെട്ട സംഭവവുമായി ബന്ധപ്പെട്ട ചാനല് ചര്‍ച്ചകളില് പ്രമുഖ താരങ്ങളൊന്നും പങ്കെടുക്കുന്നുമില്ലായിരുന്നു.


അവസാന പന്ത് ത്രില്ലറില് ഇംഗ്ലണ്ടിനെ വീഴ്‌ത്തി; ദക്ഷിണാഫ്രിക്കയ്‌ക്ക് നാടകീയ ജയം | South Africa vs England 1st T20I South Africa won by 1 run\nഅവസാന പന്ത് ത്രില്ലറില് ഇംഗ്ലണ്ടിനെ വീഴ്‌ത്തി; ദക്ഷിണാഫ്രിക്കയ്‌ക്ക് ഒരു റണ്‍സിന്‍റെ നാടകീയ ജയം\nലുങ്കി എന്‍ഗിഡിയുടെ അവസാന ഓവറാണ് ദക്ഷിണാഫ്രിക്കയ്‌ക്ക് ജയമൊരുക്കിയത്. ഈ ഓവറില് ഏഴ് റണ്‍സാണ് ഇംഗ്ലണ്ടിന് വേണ്ടിയിരുന്നത്.\nEast London, First Published Feb 13, 2020, 9:05 AM IST\nഈസ്റ്റ് ലണ്ടന്: ഇംഗ്ലണ്ടിനെതിരായ ആദ്യ ടി20യില് അവസാന പന്തുവരെ ആവേശം നീണ്ടപ്പോള് ത്രില്ലടിപ്പിക്കുന്ന ജയവുമായി ദക്ഷിണാഫ്രിക്ക. ഈസ്റ്റ് ലണ്ടനിലെ ബഫല്ലോ പാര്‍ക്കില് ഒരു റണ്‍സിനാണ് ദക്ഷിണാഫ്രിക്ക ജയിച്ചത്. ദക്ഷിണാഫ്രിക്കയുടെ 177 റണ്‍സ് പിന്തുടര്‍ന്ന ഇംഗ്ലണ്ടിന് ജാസന് റോയ്-ഓയിന് മോര്‍ഗന് വെടിക്കെട്ടിലും 20 ഓവറില് ഒന്‍പത് വിക്കറ്റിന് 176 റണ്‍സെടുക്കാനേ കഴിഞ്ഞുള്ളൂ.\nആദ്യം ബാറ്റ് ചെയ്ത ദക്ഷിണാഫ്രിക്ക നിശ്ചിത 20 ഓവറില് എട്ട് വിക്കറ്റിന് 177 റണ്‍സെടുക്കുകയായിരുന്നു. ഓപ്പണര്‍മാരായ തെംബാ ബാവുമ 27 പന്തില് 43 റണ്‍സും ക്വിന്‍റണ് ഡികോക്ക് 15 പന്തില് 31 റണ്‍സും എടുത്തു. പിന്നാലെ വന്നവരില് വാന് ഡര് ഡസന്(31), ഡേവിഡ് മില്ലര്(16), സ്‌മട്ട്(20), ഫെഹ്‌ലൂക്വായോ(18) എന്നിങ്ങനെയായിരുന്നു സ്‌കോര്. ഇംഗ്ലണ്ടിനായി ക്രിസ് ജോര്‍ദാന് രണ്ടും മൊയിന് അലിയും ടോം കറനും മാര്‍ക്ക് വുഡും ആദില് റഷീദും ബെന് സ്റ്റോക്‌സും ഓരോ വിക്കറ്റും നേടി.\nവിധിയെഴുതിയത് എന്‍ഗിഡിയുടെ അവസാന ഓവര്\nമറുപടി ബാറ്റിംഗില് വെടിക്കെട്ട് മൂഡിലായിരുന്നു ഇംഗ്ലീഷ് ഓപ്പണര് ജാസന് റോയ്. എന്നാല് നായകന് ഓയിന് മോര്‍ഗന് ഒഴികെ മറ്റാരും ഇംഗ്ലണ്ടിന് കാര്യമായ സംഭാവന നല്‍കാതെ വന്നതോടെ മത്സരം അവസാന ഓവറിലേക്ക് നീങ്ങുകയായിരുന്നു. റോയ് 38 പന്തില് 70 റണ്‍സും മോര്‍ഗന് 34 പന്തില് 52 റണ്‍സുമെടുത്തു. ബെയര്‍സ്റ്റോ 23നും ബട്ട്‌ലര് 15നും പുറത്തായി. മറ്റാര്‍ക്കും രണ്ടക്കം കടക്കാനായില്ല.\nലുങ്കി എന്‍ഗിഡിയുടെ അവസാന ഓവറാണ് ദക്ഷിണാഫ്രിക്കയ്‌ക്ക് ജയമൊരുക്കിയത്. ഈ ഓവറില് ഏഴ് റണ്‍സാണ് ഇംഗ്ലണ്ടിന് വേണ്ടിയിരുന്നത്. രണ്ടാം പന്തില് ടോം കറനെ എന്‍ഡിഗി പുറത്താക്കി. അഞ്ചാം പന്തില് മൊയിന് അലി ബൗള്‍ഡും അവസാന പന്തില് ആദില് റഷീദ് റണ്‍ഔട്ടാവുകയും ചെയ്തതോടെ ദക്ഷിണാഫ്രിക്ക നാടകീയ ജയം സ്വന്തമാക്കുകയായിരുന്നു. എന്‍ഗിഡി മൂന്നും ഫെഹ്‌ലൂക്വായും ഹെന്‍ഡ്രിക്‌സും രണ്ടുവീതം വിക്കറ്റും നേടി. ജയത്തോടെ മൂന്ന് മത്സരങ്ങളുടെ പരമ്പരയില് ദക്ഷിണാഫ്രിക്ക 1-0ന് മുന്നിലെത്തി.\nLast Updated Feb 13, 2020, 12:33 PM IST\nLungi Ngidi England


കോവിഡ് വാക്‌സിന് മൂന്നാംഘട്ട പരീക്ഷണം ഇന്ന് ആരംഭിക്കും; ഹരിയാനയില് തുടങ്ങുന്ന വാക്‌സിന് പരീക്ഷണത്തില് സംസ്ഥാന ആരോഗ്യമന്ത്രി അനില് വിജ് ആദ്യ ഡോസ് വാക്‌സിന് സ്വീകരിക്കും - മീഡിയ മലയാളം (Media Malayalam)\nകോവിഡ് വാക്‌സിന് മൂന്നാംഘട്ട പരീക്ഷണം ഇന്ന് ആരംഭിക്കും; ഹരിയാനയില് തുടങ്ങുന്ന വാക്‌സിന് പരീക്ഷണത്തില് സംസ്ഥാന ആരോഗ്യമന്ത്രി അനില് വിജ് ആദ്യ ഡോസ് വാക്‌സിന് സ്വീകരിക്കും\nന്യൂഡല്‍ഹി : കോവിഡ് വാക്‌സിന് മൂന്നാംഘട്ട പരീക്ഷണം ഇന്ന് ആരംഭിക്കും. ഭാരത് ബയോടെക് നിര്‍മ്മിച്ച കോവാക്‌സിന് എന്ന് പേരിട്ടിരിക്കുന്ന വാക്‌സിന്റെ മൂന്നാംഘട്ട മനുഷ്യ പരീക്ഷണത്തിനാണ് ഇന്ന് തുടക്കമാകുക.\nഹരിയാനയില് തുടങ്ങുന്ന വാക്‌സിന് പരീക്ഷണത്തില് സംസ്ഥാന ആരോഗ്യമന്ത്രി അനില് വിജ് ആദ്യ ഡോസ് വാക്‌സിന് സ്വീകരിക്കും. വാക്‌സിന് പരീക്ഷണത്തിന് സന്നദ്ധനാണെന്ന് മന്ത്രി നേരത്തെ വ്യക്തമാക്കിയിരുന്നു.\nHaryana Health Minister Anil Vij to receive first dose of vaccine\nPrevious articleതമിഴ്നാട്ടിൽ വനിത എം.എൽ.എ ആത്മഹത്യക്ക് ശ്രമിച്ചു\nNext articleപാലാരിവട്ടം പാലം അഴിമതി; വിജിലൻസ് അറസ്റ്റ് ചെയ്ത, ബെംഗളുരു ആസ്ഥാനമായി പ്രവർത്തിക്കുന്ന നാഗേഷ് കൺസൾട്ടൻസി ഉടമ ബിവി നാഗേഷിനെ ഒരു ദിവസത്തെ വിജിലൻസ് കസ്റ്റഡിയിൽ വിട്ടു


11 September, 2020 09:21:09 AM\nപാലാ : ഉദ്ഘാടനം നടത്തി ഒന്നര മാസത്തിനകം ചോർന്നൊലിക്കുന്ന അങ്കണവാടി. കുട്ടികൾക്കു കൊടുക്കാൻ കൊണ്ടുവന്ന അരി പോലും വെള്ളം വീണ് നശിച്ചു. തുറന്നു കിടക്കുന്ന വൈദ്യുതി മീറ്ററും ഫ്യൂസും വയറിംഗും. ഭിത്തിയിൽ തൊട്ടാൽ ഷോക്കടിക്കും. മുത്തോലി പഞ്ചായത്തിലെ ആറാം വാർഡിലുള്ള കടപ്പാട്ടൂർ അങ്കണവാടിയുടെ ദൈന്യാവസ്ഥയാണിത്. ഒന്നും രണ്ടുമല്ല, 10 ലക്ഷത്തോളം രൂപ ചിലവഴിച്ച് പണിത അങ്കണവാടിയുടെ അവസ്ഥയാണിത്.\nകോവിഡ് കാരണം കുട്ടികൾ വരാത്തതു രക്ഷ. ഇല്ലെങ്കിൽ ഉണ്ടായേക്കാമായിരുന്ന ദുരന്തത്തിന് ഉത്തരവാദിത്വപ്പെട്ടവർ സമാധാനം പറയേണ്ടി വന്നേനെ! ഇക്കഴിഞ്ഞ ജൂൺ 10-ാം തീയതിയാണ് പകുതി പണി തീർത്ത അംഗൻവാടിയുടെ ഉദ്ഘാടനം "ഓടിച്ചിട്ട് " നടത്തിയത്. മുൻവശമൊക്കെ ഒന്നു മിനുക്കി വെള്ളയടിച്ച് ഒരു ഉദ്ഘാടനം. ഇതു കഴിഞ്ഞ് രണ്ടാഴ്ച പിന്നിട്ടപ്പോഴുണ്ടായ കനത്ത മഴയിൽ വാർക്കയുടെ "ഗുണം" തെളിഞ്ഞു. മഴ പോലെ വെള്ളം അംഗനവാടിയ്ക്കുള്ളിൽ. ക്ലാസ്സ് മുറിയിലും അടുക്കളയിലുമൊക്കെ വെള്ളം. കുട്ടികൾക്ക് വിതരണം ചെയ്യാനിരുന്ന അരിയും നനഞ്ഞു കുതിർന്നു .\nജീവനക്കാർ പഞ്ചായത്തിലേക്കോടി വിവരം അറിയിച്ചു. എല്ലാം ശരിയാക്കാമെന്ന അധികാരികളുടെ ഉറപ്പിൽ മടങ്ങി. മൂന്നു ദിവസം കഴിഞ്ഞപ്പോൾ രണ്ട് ചിത്രകാരന്മാർ അംഗൻവാടിയിലെത്തി. ഭിത്തിയിൽ ആമയുടെയും മുയലിൻ്റെയും പടം വരയ്ക്കാൻ . ഭിത്തിയിൽ പടം വരച്ചാൽ ചോർച്ച മാറുമെന്നാണത്രേ അധികാരികളുടെ അഭിപ്രായം! അവർ ഭിത്തി നിറയെ പടം വരച്ചു മടങ്ങി, പിന്നത്തെ മഴയിലും പക്ഷേ ചോർച്ച പതിവിലും കൂടുതലായി മടങ്ങിയെത്തി.\nനിർമ്മാണ വേളയിൽ വാർക്കയുടെ പാരപ്പറ്റ് നീട്ടിയിടാത്തതിനാൽ വെള്ളം ഭിത്തിയിലൂടെ ഊർന്നിറങ്ങുന്നതും , വാർക്ക മേൽ വെള്ളം കെട്ടിക്കിടക്കുന്നതുമാണ് ചോർച്ചയുണ്ടാക്കുന്നതെന്ന് അംഗൻവാടി കുട്ടികളുടെ മാതാപിതാക്കൾ പറയുന്നു. കെട്ടിക്കിടക്കുന്ന വെള്ളത്തിൽ കൊതുകുകളും പെറ്റു പെരുകുകയാണ്. നനഞ്ഞ ഭിത്തിയിൽ തൊട്ടാൽ ഷോക്കടിക്കുന്നുണ്ടെന്നും രക്ഷാകർത്താക്കൾ പറയുന്നു.\nപുത്തൻ കെട്ടിടം നനഞ്ഞൊലിക്കുന്നതു ചൂണ്ടിക്കാട്ടിയും, ഉദ്ഘാടനം കഴിഞ്ഞിട്ടും പണികൾ പൂർത്തീകരിക്കാത്തതു സംബന്ധിച്ചും പലവട്ടം മുത്തോലി പഞ്ചായത്ത് അധികൃതരെ വിവരം അറിയിച്ചെങ്കിലും ഒരു പ്രയോജനവും ഉണ്ടായിട്ടില്ലെന്നും മാതാ -പിതാക്കൾ കുറ്റപ്പെടുത്തുന്നു. കെട്ടിടം പണിയാൻ ഉപയോഗിച്ച 10 ലക്ഷത്തോളം രൂപയിൽ നാമമാത്രമായ തുകയേ മുത്തോലി പഞ്ചായത്തിൻ്റേതായുള്ളു. എന്നിട്ടും പണി തീരാതെ "ഉദ്ഘാടിക്കാൻ " അവർ തിരക്ക് കൂട്ടിയതാണിപ്പോൾ വിവാദമായിട്ടുള്ളത്.\n10 ലക്ഷം രൂപയുടെ കെട്ടിടം പണിത് മൂന്നാഴ്ചയ്ക്കുള്ളിൽ ചോരാൻ തുടങ്ങിയിട്ടും ബന്ധപ്പെട്ട കരാറുകാരനോട് കമാ എന്നൊരു അക്ഷരം പറയാൻ പഞ്ചായത്ത് അധികാരികൾ തയ്യാറാകുന്നേയില്ല എന്നും ആക്ഷേപമുയർന്നിട്ടുണ്ട്.\nപണിതീർന്നതല്ല; ഉടൻ തുടരും - പഞ്ചായത്ത് മെമ്പർ\nകടപ്പാട്ടൂർ അംഗൻവാടിയുടെ പണികൾ പൂർത്തീകരിച്ചിട്ടില്ലെന്ന് മുത്തോലി പഞ്ചായത്ത് ആറാം വാർഡ് മെമ്പർ എൻ. മായാദേവി പറയുന്നു. കെട്ടിടത്തിന് ഷെയ്ഡ് വാർക്കാനുണ്ട്. പുറം ഭിത്തി സിമിൻ്റ് തേയ്ക്കാനുമുണ്ട്. മുൻവശത്തു ഷീറ്റിടാനുമുണ്ട്. ഈ പണികൾ ഉടൻ നടത്താനുള്ള നീക്കത്തിലാണ് തങ്ങളെന്നും പഞ്ചായത്തു മെമ്പർ പറഞ്ഞു. എന്നാൽ പണി തീരുംമുമ്പേ തിരക്കിട്ട് ഉദ്ഘാടനം നടത്തിയതെന്തിന് എന്ന ചോദ്യത്തിന് ചോർന്നു പോകാത്ത ഉത്തരം നൽകാൻ അധികാരികൾക്കാർക്കും കഴിയുന്നുമില്ല.


Malayali Trolls Fox sports australia for Grouping Kohli with Animals-കോഹ്‌ലിയുടെ ചിത്രം കൊടുത്തുളള ഓസീസ് മാധ്യമത്തിന്റെ വേട്ടയാടലിന് പൊങ്കാലയിട്ട് മലയാളികൾ\nപാണ്ടയുടേയും പട്ടിയുടേയും പൂച്ചയുടേയും ഫോട്ടോയ്ക്കൊപ്പം വിരാടിന്റെ പടം ഫോക്‌സ് സ്‌പോട്‌സ് ഓസ്‌ട്രേലിയ പ്രസിദ്ധീകരിച്ചിരുന്നു\nനവമാധ്യമങ്ങളിൽ പൊങ്കാലയിടുന്നവരിൽ അഗ്ര ഗണ്യരാണ് മലയാളികൾ. മലയാളികൾക്ക് ട്രോളാൻ തോന്നിയാൽ അപ്പുറത്ത് ആരെന്നുളളത് വിഷയമേയല്ല. സച്ചിനെയറിയില്ലെന്ന് പറഞ്ഞ ടെന്നീസ് താരം മരിയ ഷറപ്പോവ ഒരിക്കൽ ഈ പൊങ്കാലയിടൽ നേരിട്ടനുഭവിച്ചതുമാണ്. പുതിയതായി മലയാളികളുടെ ട്രോൾ ആക്രമണത്തിനിരയായിരിക്കുന്നത് ഓസ്‌ട്രേലിയൻ മാധ്യമമായ ഫോക്‌സ് സ്‌പോർട്സ് ഓസ്ട്രേലിയയാണ്. ഇന്ത്യൻ ക്രിക്കറ്റ് ക്യാപ്റ്റൻ വിരാട് കോഹ്‌ലിയെ മോശമാക്കുന്ന തരത്തിൽ ഫെയ്‌സ്ബുക്കിൽ പോസ്റ്റ് ചെയ്‌ത ഫോട്ടോയ്‌ക്ക് താഴെയാണ് മലയാളികളുടെ പൊങ്കാലയിടൽ.\nപാണ്ടയുടേയും പട്ടിയുടേയും പൂച്ചയുടേയും ഫോട്ടോയ്ക്കൊപ്പം വിരാടിന്റെ പടം ഫോക്‌സ് സ്‌പോട്‌സ് ഓസ്‌ട്രേലിയ പ്രസിദ്ധീകരിച്ചിരുന്നു. തങ്ങളുടെ ഫെയ്സ്ബുക്ക് പേജിലൂടെയാണ് ‘ഈയാഴ്ച്ചയില് കൂട്ടത്തിലെ വില്ലനാര്’ എന്ന ചോദ്യമോടെ ചിത്രം പ്രസിദ്ധീകരിച്ചത്. അതില് കോഹ്‌ലിയ്‌ക്ക് പ്രാമുഖ്യം നല്‍കി ലൈക്ക് ബട്ടനാണ് കോഹ്‌ലിയെ പിന്തുണയ്ക്കുന്നവര് അമര്‍ത്തേണ്ടത്. മറ്റു മൃഗങ്ങള്‍ക്ക് മറ്റ് റിയാക്ഷനുകളും. ഇതിന് താഴെയാണ് രൂക്ഷ വിമർശനവുമായി മലയാളികൾ രംഗത്തെത്തിയിരിക്കുന്നത്. മലയാളത്തിലാണ് പലരും തെറി അഭിഷേകം നടത്തിയിരിക്കുന്നത്.\nഓസീസിനെതിരെയുളള പരമ്പര വിജയത്തിന് ശേഷം ഒരു വരവ് കൂടെ ഇവിടെ വരേണ്ടി വരുമെന്ന് രാജമാണിക്യം സ്റ്റൈലിൽ കമന്റുകൾ വരുന്നുണ്ട്. കോഹ്‌ലി തങ്ങളുടെ മുത്താണെന്നും തൊട്ട് കളിക്കേണ്ട എന്നെല്ലാം കമന്റുകൾ കാണുന്നുണ്ട്. ഇന്ത്യക്കാരനായ ഒരാളെ അധിക്ഷേപിച്ചാൽ ചോദിക്കാൻ മലയാളികളെത്തുമെന്ന് പറഞ്ഞുളളള കമന്റുകളും ഉണ്ട്. എങ്കിലും പോസ്റ്റിന് താഴെയുളള മിക്ക കമന്റുകളും അക്ഷരാർത്ഥത്തിൽ ഫോക്‌സ് സ്‌പോട്‌സ് ഓസ്‌ട്രേലിയയെ ചീത്ത വിളിച്ചിട്ടുളളതായിരുന്നു. ഫോക്‌സ് സ്‌പോട്‌സ് ഓസ്‌ട്രേലിയയുടെ ഔദ്യോഗിക ഫെയ്‌സ്ബുക്ക് പേജിലാണ് മലയാളികൾ നല്ല പച്ച മലയാള ഭാഷയിൽ പൊങ്കാലയിട്ടിരിക്കുന്നത്.\nഎൻഡിഎ വിടുന്ന കാര്യം ബിഡിജെഎസ് ചർച്ച ചെയ്തിട്ടില്ല: തുഷാർ വെളളാപ്പളളി


വിശ്വദര്‍ശനങ്ങളില് നിന്ന് ഉത്ഫുല്ലമായിട്ടുള്ള അനുഭവങ്ങളുടെ, ആത്മദര്‍ശനങ്ങളുടെ മിന്നലാട്ടങ്ങളാണ് സെന് ബുദ്ധകഥകള്. പ്രകൃതിയോടുള്ള അഭൗമമായ പ്രണയത്തിന്റെ, അദമൃമായ അലിഞ്ഞുചേരലിന്റെ ഉദാത്തമായ വെളിപാടുകളാണിവ. നന്മതിന്മകളെക്കുറിച്ച് ഉള്‍ക്കാഴ്ച നല്‍കുകയും ജീവിതപാതയില് വെളിച്ചം വീഴ്ത്തുകയും ചെയ്യുന്ന സെന് ബുദ്ധകഥകളും ഹൈക്കു കവിതകളുമാണ് ഈ സമാഹാരത്തില് ഉള്‍പ്പെടുത്തിയിരിക്കുന്നത്.\nസെന്നിനും കവിതയ്ക്കും പ്രത്യേകിച്ച് ഹൈക്കു കവിതയ്ക്കും തമ്മില് വളരെ അടുത്ത ബന്ധം ഉണ്ട്. സെന്നിന്റെ അന്തസ്സത്ത(കേന്ദ്രം) വിചാരമല്ല അനുഭവമാണ്. സൂക്ഷ്മജ്ഞാനത്തെക്കാള് അനുഭവവും അവബോധവുമാണ് സെന്നിന്റെ അടിസ്ഥാന തത്വം. ആയതിനാല് അതിന്റെ വെളിപാടായിട്ടാണ് ഹൈക്കു കവിതകള് വിരചിതമായിച്ചുള്ളത്. ഹൈക്കു കവിത എന്നു പറയുന്നത് വാക്കുകള്‍കൊണ്ടുള്ള ഒരു ചിത്രരചനയാണ്. നമുക്ക് തീരെ നിസ്സാരമായി തോന്നുന്ന ഏതൊരു കാര്യത്തെപ്പറ്റിയും വളരെ സരളമധുരമായ രീതിയില് അത് നമ്മള്‍ക്ക് ദൃശ്യവത്കരിച്ചു തരുന്നു.\nസെന്‍ബുദ്ധ കഥകള്, 100 സെന്‍കഥകള്, ഈറ്റ്‌സെന് ഡ്രിങ്ക്‌സെന് സ്ലീപ്‌സെന് എന്നീ സമാഹാരങ്ങളിലെ സെന്‍കഥകളും ഹൈക്കു കവിതകളും ചേര്‍ന്ന സെന് ബുദ്ധകഥകള് എന്ന ഈ പുസ്തകം തയ്യാറാക്കിയിരിക്കുന്നത് വി. കൃഷ്ണകുമാര്, വി.ടി. ജയദേവന്, കരീം പീടികയ്ക്കല് എന്നിവര് ചേര്‍ന്നാണ്.


ട്രാക്ടര് പാഞ്ഞുകയറി അഞ്ചുവയസ്സുകാരന് മരിച്ചു, രക്ഷപ്പെട്ട ഡ്രൈവര് ജീവനൊടുക്കിയനിലയില് | tractor accident\nട്രാക്ടര് പാഞ്ഞുകയറി അഞ്ചുവയസ്സുകാരന് മരിച്ചു, രക്ഷപ്പെട്ട ഡ്രൈവര് ജീവനൊടുക്കിയനിലയില്\nJul 10, 2021, 11:36 AM IST\nമൈസൂരു: ചാമരാജനഗറില് ട്രാക്ടര് പാഞ്ഞുകയറി അഞ്ചുവയസ്സുകാരന് മരിച്ചു. അപകടത്തെത്തുടര്‍ന്ന് രക്ഷപ്പെട്ട ട്രാക്ടര് ഡ്രൈവര് കീടനാശിനി കഴിച്ച് ജീവനൊടുക്കി. ഗുണ്ടല്‍പേട്ട് താലൂക്കിലെ സാവകനഹള്ളിപാളയ ഗ്രാമത്തിലാണ് സംഭവം. ഗ്രാമത്തിലെ മുദ്ദ-നാഗമണി ദമ്പതിമാരുടെ മകന് ഹര്‍ഷ, ഡ്രൈവര് സുനില് (28) എന്നിവരാണ് മരിച്ചത്.\nഗ്രാമത്തിന്റെ പ്രാന്തപ്രദേശത്തുള്ള സ്ഥലം ക്രിക്കറ്റ് കളിക്കാനായി നിരപ്പാക്കാന് ഏതാനും യുവാക്കള് മൂന്നു ട്രാക്ടറുകള് വിളിച്ചുവരുത്തിയിരുന്നു. സ്ഥലം നിരപ്പാക്കുന്നതു കാണാന് ഹര്‍ഷയും പോയി. ഇതിനിടെ സുനില് ഓടിച്ചിരുന്ന ട്രാക്ടര് ഹര്‍ഷയുടെ ദേഹത്തേക്ക് പാഞ്ഞുകയറി. ഗുരുതരമായി പരിക്കേറ്റ കുട്ടിയെ ആശുപത്രിയിലേക്ക് കൊണ്ടുപോയെങ്കിലും വഴിമധ്യേ മരിച്ചു.\nഅപകടം നടന്നയുടന് സംഭവസ്ഥലത്തുനിന്ന് രക്ഷപ്പെട്ട സുനില് മൈസൂരുവിലെ വിജയനഗര് മൂന്നാം സ്റ്റേജിലുള്ള സഹോദരന്റെ വീട്ടിലെത്തി കീടനാശിനി കഴിക്കുകയായിരുന്നു. കുഴഞ്ഞുവീണ സുനിലിനെ ബന്ധുക്കള് ആശുപത്രിയില് എത്തിച്ചെങ്കിലും രക്ഷിക്കാനായില്ല.


വര്‍ക്കേഴ്സ് ഫോറം: അരങ്ങുണര്‍ത്തി വീണ്ടും നാടകം\nകേരളത്തിന്റെ സാമൂഹിക-രാഷ്ട്രീയ രംഗങ്ങളില് മാറ്റങ്ങളുടെ രംഗപടമൊരുക്കിയ നാടകപ്രസ്ഥാനം വീണ്ടും അരങ്ങുണര്‍ത്തുന്നത് പുതുവെളിച്ചം പരത്തുമെന്ന് പ്രതീക്ഷിക്കാം. വെറും മാറ്റങ്ങള്‍ക്കപ്പുറം കേരളത്തിന്റെ മണ്ണില് വിപ്ലവം തന്നെ എഴുതിച്ചേര്‍ത്ത പഴയകാല നാടകത്തിന്റെ വീണ്ടുമുള്ള അരങ്ങുണര്‍ത്തലായി സമീപകാല നാടക ക്യാമ്പുകളും നാടകോത്സവങ്ങളും മാറി.\nഉച്ചനീചത്വങ്ങളുടെ വിളനിലമായിരുന്ന ഈ മണ്ണില് സാഹോദര്യത്തിനും സമത്വത്തിനുംവേണ്ടി പോരാടാനുള്ള വീര്യം പകരുന്നതില് നാടകം പ്രധാന പങ്ക് വഹിച്ചു. വിപ്ലവപ്രസ്ഥാനത്തിനു വളക്കൂറുള്ള മണ്ണാവാന് നാടകം കൈത്താങ്ങായി. അരങ്ങിലെ അനുഭവങ്ങള് സമൂഹത്തിന്റെ നേര്‍കാഴ്ചകളായി അനുവാചകരിലേക്ക് എളുപ്പമെത്തിയത് നാടകത്തിലൂടെയായിരുന്നു.\nപ്രപഞ്ചത്തിലെ ഏതൊന്നിനേയും പ്രതിനിധീകരിക്കാന് നാടകത്തിനു കഴിയുമെന്നതുകൊണ്ടുതന്നെ സകലകലകളുടെയും അമ്മയായി നാടകത്തെ കാണാം. നാടകത്തിന്റെ ചരിത്രം 3000 വര്‍ഷം പിന്നിടുന്നതായിട്ടാണ് ശാസ്ത്രം പറയുന്നത്.\nസകലതിനേയും പ്രതിനിധീകരിക്കാന് നാടകത്തിനാവും എന്നു പറയുമ്പോഴും എല്ലാറ്റിന്റേയും തനി പ്രാതിനിധ്യ പ്രകടനമല്ല നാടകം. ജീവിച്ചഭിനയിക്കുന്നത് യഥാര്‍ഥ നാടകാഭിനയമല്ല. അതുകൊണ്ടാണ് റിയല് എന്നു തോന്നിപ്പിക്കുന്ന അഭിനയ കലയായി നാടകം പ്രേക്ഷകരെ കീഴ്‌പ്പെടുത്തുന്നത്. നേരിട്ട് ലളിതമായി പ്രേക്ഷകരിലെത്താന് നാടകത്തോളം ഒരു കലയ്ക്കും കഴിയുന്നില്ല.\nസാമൂഹിക മാറ്റങ്ങള്‍ക്ക് നാടകം വഴിതുറക്കുന്നത് ഈ സര്‍ഗവൈഭവത്തിലൂടെ കേരളം ലോകത്തിനു കാണിച്ചുകൊടുത്തിട്ടുള്ളതാണ്. നിലവിലുള്ള നാടക സങ്കല്‍പങ്ങളെ പൊളിച്ചെഴുതിക്കൊണ്ട് അവതരിപ്പിച്ച നിങ്ങളെന്നെ കമ്മ്യൂണിസ്റ്റാക്കി എന്ന ഒറ്റ നാടകം മതി ഇതിന് ഉദാഹരണമായി എടുത്തുകാട്ടാന്.\nനാടകത്തിന്റെ ആദ്യരൂപം കൂടിയാട്ടമാണ്. എന്നാല് നാടകം മാറ്റങ്ങള്‍ക്കു കാരണമാവുന്നതായി ചരിത്രം തെളിയിക്കുന്നു. പാട്ടബാക്കി അപൂര്‍ണമാണെന്ന് വിലയിരുത്താവുന്നതാണ്. അടുക്കളയില് നിന്ന് അരങ്ങത്തേക്ക് തുടങ്ങിയ നാടകങ്ങള് സാമൂഹ്യ നവോത്ഥാന വിഭാഗത്തില്‍പ്പെടുത്താവുന്നതും സമ്പന്നര്‍ക്ക് ആസ്വാദനത്തിനുവേണ്ടിയുള്ള കല എന്നതില് നിന്നുള്ള മാറ്റമായും കാണാവുന്നതാണ്. എന്നാല് അധസ്ഥിതര് അരങ്ങില് കഥാപാത്രങ്ങളായി വരുന്ന നിങ്ങളെന്നെ കമ്മ്യൂണിസ്റ്റാക്കി യഥാര്‍ഥ രാഷ്ട്രീയ നാടകമാണ്. അരങ്ങില് രാഷ്ട്രീയക്കാരന് വരുന്നതുകൊണ്ട് ഒരു നാടകം രാഷ്ട്രീയ നാടകമാവില്ലല്ലൊ. ശകുനം, നാന്ദി സങ്കല്‍പങ്ങളെല്ലാം പൊളിച്ചെഴുതിയ നിങ്ങളെന്നെ കമ്മ്യൂണിസ്റ്റാക്കി അവതരണത്തിലും വിപ്ലവം രചിച്ചു.\nഎന്നാല് ഇന്ത്യയില് നാടക കലാകാരന്‍മാര്‍ക്ക് അര്‍ഹമായ ഇടം കിട്ടുന്നുണ്ടോ എന്ന കാര്യത്തില് സംശയമുണ്ട്. കേരളത്തില് നാടക പ്രവര്‍ത്തകര്‍ക്ക് അര്‍ഹമായ പ്രതിഫലം കിട്ടുന്നില്ല. ഇന്ന് ഇന്ത്യയില്, പ്രത്യേകിച്ചും കേരളത്തില് നാടകത്തിന് പ്രേക്ഷകര് കുറയാനുള്ള പ്രധാന കാരണം അവതരണരീതി തന്നെയാണ്. യുവകലാസാഹിതിയുടേയും സംഗീത നാടക അക്കാദമിയുടേയുമെക്കെ നേതൃത്വത്തില് നടത്തിയ നാടക ക്ലാസുകള് ഇതിനു തെളിവാണ്. കണ്ണൂരില് നടന്ന ദേശീയ നാടകോത്സവം ദേശീയ-പ്രാദേശിക-ജനകീയ നാടകവൈവിധ്യങ്ങള് കൊണ്ടും ജനപങ്കാളിത്തംകൊണ്ടും ശ്രദ്ധേയമായിരുന്നു. തൃശൂരില് നടന്ന ഇന്റര്‍നാഷണല് തിയേറ്റര് ഫെസ്റ്റിവലും ജനങ്ങളെ ആകര്‍ഷിച്ചു.\nഭരണകൂട ഭീകരതകള്‍ക്കും അഴിമതികള്‍ക്കുമെതിരെ ഹാസ്യനാടകാവിഷ്‌കാരങ്ങളിലൂടെ ശക്തമായ വിമര്‍ശനങ്ങളുയര്‍ത്തി ലോകശ്രദ്ധനേടിയ ഇറ്റാലിയന് നാടകകൃത്ത് ഡാരിയോഫോ ആണ് ഈ വര്‍ഷത്തെ ലോകനാടകദിനസന്ദേശ കര്‍ത്താവ്. 1997-ലെ നോബല് സാഹിത്യ പുരസ്‌കാരം നേടിയ ഫോ തൊഴിലാളി വര്‍ഗത്തോടൊപ്പം നിന്ന് രാഷ്ട്രീയ അനീതികള്‍ക്കും അഴിമതികള്‍ക്കുമെതിരെ തന്റെ സര്‍ഗവൈഭവം കൊണ്ട് പോരാടിയ വിശ്രുതകലാകാരനാണ്. പണ്ട് നാടകത്തിന്റെ പ്രതീകാത്മക വിമര്‍ശനങ്ങളെ ഭരണകൂടം അസഹിഷ്ണുതയോടെ കാണുകയും നടപടികളെടുക്കുകയും ചെയ്തിരുന്നുവെന്ന് ഫോയുടെ സന്ദേശം പറയുന്നു.\nഎന്നാല് ഇന്ന് നാടകപ്രസ്ഥാനം അതിന്റെ സ്വയം കഷ്ടപാടുകളിലും സങ്കീര്‍ണതകളിലുമാണ്. ഇതില്‍നിന്നു പുറത്തുകടക്കാനുള്ള തീവ്രമായ പരിശ്രമങ്ങള് അനിവാര്യമാണെന്ന് ഫോ പറയുന്നു.\nകേരളത്തിലും നാടകപ്രസ്ഥാനം അതിന്റേതായ പ്രതിസന്ധികളെ നേരിടുമ്പോള് പ്രതിബദ്ധത പുലര്‍ത്തേണ്ട സമൂഹം കമ്പോളവത്കരണ സംസ്‌കാരത്തില്‍പ്പെട്ട് തങ്ങളുടെ കടമ മറക്കുകയാണ്. കലാ സാംസ്‌കാരിക രംഗത്തും ആഗോളവത്കരണ മാഫിയകള് പിടിമുറുക്കുന്നതാണ് ഇന്നത്തെ അനുഭവം.\nപ്രതികരിക്കേണ്ട സമൂഹത്തിനാവട്ടെ, അതിനും നേരമില്ലാത്ത പരക്കംപാച്ചിലും. പുത്തന് ആശയാവിഷ്‌കാരവും സമര്‍പ്പണവും കൊണ്ട് ഇതിനെതിരെ പുതിയ ചരിത്രമെഴുതാന് ഇനിയും നാടകപ്രസ്ഥാനത്തിന് കഴിയുമെന്ന സമകാലിക സൂചനകള് പുതിയ പ്രതീക്ഷയുണര്‍ത്തുന്നു.\nപൂവറ്റൂര് ബാഹുലേയന് ജനയുഗം


പിവി അന്‍വര് എം.എല്.എയുടെ വാട്ടര്‍തീം പാര്‍ക്കിന് സ്റ്റോപ് മെമ്മോ; ഇനിയൊരു അറിയിപ്പുണ്ടാകുന്നതുവരെ തുറക്കരുത് – Chandrika Daily\nBy chandrika Sunday June 17, 2018 17:40 pm\nപിവി അന്‍വര് എം.എല്.എയുടെ വാട്ടര്‍തീം പാര്‍ക്കിന് സ്റ്റോപ് മെമ്മോ; ഇനിയൊരു അറിയിപ്പുണ്ടാകുന്നതുവരെ തുറക്കരുത്\nകോഴിക്കോട്: കക്കാടംപൊയിലിലെ പിവി അന്‍വര് എം.എല്.എയുടെ വാട്ടര്‍തീം പാര്‍ക്കിന് സ്റ്റോപ് മെമ്മോ. ജില്ലയില് പലയിടത്തായി മണ്ണിടിച്ചിലും ഉരുള്‍പൊട്ടലുമുണ്ടായ സാഹചര്യത്തിലാണ് കേന്ദ്ര ദുരന്ത നിവാരണ അതോറിറ്റിയുടെ നടപടി. ഇനിയൊരു…\nകോഴിക്കോട്: കക്കാടംപൊയിലിലെ പിവി അന്‍വര് എം.എല്.എയുടെ വാട്ടര്‍തീം പാര്‍ക്കിന് സ്റ്റോപ് മെമ്മോ. ജില്ലയില് പലയിടത്തായി മണ്ണിടിച്ചിലും ഉരുള്‍പൊട്ടലുമുണ്ടായ സാഹചര്യത്തിലാണ് കേന്ദ്ര ദുരന്ത നിവാരണ അതോറിറ്റിയുടെ നടപടി. ഇനിയൊരു അറിയിപ്പുണ്ടാകുന്നതുവരെ പാര്‍ക്ക് തുറന്ന് പ്രവര്‍ത്തിക്കരുതെന്ന് അതോറിറ്റി മെമ്മോയില് പറയുന്നു.\nകട്ടിപ്പാറ ഉരുള്‍പൊട്ടലില് മരിച്ചവരുടെ എണ്ണം പന്ത്രാണ്ടായി. റിംഷ ഷെറിന്, നുസ്രത്ത്, ഷംന, നിയ ഫാത്തിമ എന്നിവരുടെ മൃതദേഹങ്ങളാണ് ഇന്നലെ ലഭിച്ചത്. ഉരുള്‍പൊട്ടലില് കാണാതായ ഒന്നരവയസുകാരി റിഫ ഫാത്തിമ മറിയത്തിന്റെ മൃതദേഹം നേരത്തെ കണ്ടെത്തിയിരുന്നു.രണ്ടു പേരെയാണ് ഇനി കണ്ടെത്താനുള്ളത്. ഇവര്‍ക്കായുള്ള തെരച്ചില് തുടരുകയാണ്.\nസഹായത്തിനായി ദേശീയ ദുരന്തനിവാരണ സേനയുടെ ഒരു സംഘം കൂടി സ്ഥലത്ത് എത്തിയിട്ടുണ്ട്. അതേസമയം മഴ കുറഞ്ഞത് തെരച്ചിലിന് ആശ്വാസം പകര്‍ന്നിട്ടുണ്ട്. ജില്ലയിലെ മലയോര മേഖലകളിലടക്കം മഴയ്ക്ക് ശമനമുണ്ടായതോടെ പലയിടത്തും വെള്ളം ഇറങ്ങിത്തുടങ്ങി.\nവ്യാഴാഴ്ച പുലര്‍ച്ചെ ഉണ്ടായ ഉരുള്‍പൊട്ടലില് അഞ്ച് വീടുകളാണ് ഒലിച്ചുപോയത്. കരിഞ്ചോല അബ്ദുറഹിമാന് (60), മകന് ജാഫര്(35), ജാഫറിന്റെ പുത്രന് മുഹമ്മദ് ജാസിം (അഞ്ച്), കരിഞ്ചോല അബ്ദുല് സലിമിന്റെ മക്കളായ ദില്‍ന ഷെറിന് (ഒന്പത്), മുഹമ്മദ് ഷഹബാസ് (മൂന്ന്), കരിഞ്ചോല ഹസന് (65), മകള് ജന്നത്ത് (17) എന്നിവരുടെ മൃതദേഹങ്ങള് വ്യാഴാഴ്ച കണ്ടെടുത്തിരുന്നു. കാണാതായ നസ്‌റത്തിന്റെ ഒരു വയസുള്ള മകള് റിഫ ഫാത്തിമ മറിയത്തിന്റെ മൃതദേഹം വെള്ളിയാഴ്ചയും കണ്ടെത്തിയത്.\nCategories: Culture, More, Views Tags: keralam, pv anwar mla


ഡോ. സൈജു ഖാലിദിന് അമേരിക്കൻ സൈക്കോളജിക്കൽ അസോസിയേഷൻ അംഗത്വം – Tech Treasure\nHome» General»ഡോ. സൈജു ഖാലിദിന് അമേരിക്കൻ സൈക്കോളജിക്കൽ അസോസിയേഷൻ അംഗത്വം\nഡോ. സൈജു ഖാലിദിന് അമേരിക്കൻ സൈക്കോളജിക്കൽ അസോസിയേഷൻ അംഗത്വം\nSreejith 04 Apr 2021 General Leaveacomment 350 Views\nകായംകുളം : സൈക്കോളജിസ്റ്റും പരിശീലകനും എഴുത്തുകാരനുമായ ഡോ സൈജു ഖാലിദ് അമേരിക്കൻ സൈക്കോളജിക്കൽ അസോസിയേഷൻ അംഗത്വം നേടി. സോഷ്യൽ വർക്കിലും മനഃശാസ്ത്രത്തിലും ബിരുദാനന്ത ബിരുദവും, സൈക്കോളജിയിൽ ഡോക്ടറേറ്റും നേടിയിട്ടുണ്ട്. പത്തു വർഷത്തിലധികമായി പരിശീലനരംഗത്തു തുടർന്നു പോകുന്ന ഡോ. സൈജു 2017ൽ ആരംഭിച്ച വൃക്ഷ വ്യാപന പദ്ധതിയായ നന്മ മരം വിദേശരാജ്യങ്ങളിൽ അടക്കം വിജയകരമായി നടപ്പിലാക്കി.\nകേരള സംസ്ഥാന സർക്കാർ ഏർപ്പെടുത്തിയ വനമിത്ര പുരസ്‌കാരം ഉൾപ്പെടെ ധാരാളം അവാർഡുകൾ അദ്ദേഹം നേടിയിട്ടുണ്ട്. ഉൽപ്രേരകം, കാറ്റലിസ്ററ് എന്നീ പുസ്തകങ്ങൾ പ്രസിദ്ധീകരിച്ച അദ്ദേഹം നിരവധി വിഷയങ്ങളെ അധികരിച്ചു ഇന്റർനാഷണൽ, നാഷണൽ ജെർണലുകളിൽ എഴുതുന്നുണ്ട്. ഗ്ലോബൽ ബുക്ക് ഓഫ് റെക്കോർഡിൽ അടുത്തിടെ ഇടം നേടിയ തനിക്ക് പുതിയ അംഗീകാരം കൂടുതൽ ആവേശം നൽകുന്നതായി അദ്ദേഹം പറഞ്ഞു.ഇലിപ്പക്കുളം പുതുശ്ശേരിൽ ഖാലിദ് കുഞ്ഞിന്റെയും സുബൈദയുടെയും മകനാണ്. അധ്യാപികയായ ബർകത് ഷാമിലയാണ് ഭാര്യ. മകൻ സുമൻ ഖുറൈശി.\nDr. Saiju Khalid 2021-04-04\nTags Dr. Saiju Khalid\nശരണ്യ സ്വയം തൊഴില് പദ്ധതി – Employment Exchange Self Employment scheme for the destitute women


കവിതയുടെ വരവും റില്‍ക്കെയും • Suprabhaatham\nകവിതയുടെ വരവും റില്‍ക്കെയും\nകവിത വരുന്നത് എപ്പോള്, എവിടെനിന്നൊക്കെയാണെന്ന ചര്‍ച്ച തുടര്‍ന്നുകൊണ്ടിരിക്കുകയാണ്. വെറുതെ ചിന്തിച്ചുനില്‍ക്കുന്നതും താമസിക്കുന്ന വീടും വീടിനു ചുറ്റുമുള്ള തൊടിയും വരെ കവിതയ്ക്കു വരാനുള്ള വഴികളാകും പലപ്പോഴും. ഓസ്ട്രിയന് കവി റെയ്‌നര് മറിയ റില്‍ക്കെയുടെ എഴുത്തിനെ മുന്‍നിര്‍ത്തിയൊരു ആലോചന\nJuly 1, 2018 | 10:14 am IST\nസിംബലിസത്തിന്റെയും മിസ്റ്റിസിസത്തിന്റെയും കാവ്യാത്മകത വഴിഞ്ഞൊഴുകുന്ന ഭാഷയിലുള്ള ഒരു മിശ്രിതമായിരുന്നു റെയ്‌നര് മറിയ റില്‍ക്കെയുടെ ആദ്യകാല കവിതകള്. പിന്നീട് ഫ്രഞ്ചുശില്‍പിയായ റോദാങ്ങുമായുള്ള (അൗഴൗേെ ഞീറശി) ബന്ധം റില്‍ക്കേയുടെ ജീവിതത്തെയും കാവ്യജീവിതത്തെയും ആകെ മാറ്റിമറിയ്ക്കുകയായിരുന്നു. കലാകാരന് പ്രചോദനത്തിനുവേണ്ടി കാത്തിരിക്കുക എന്ന സാമ്പ്രദായികപാഠത്തിനു പകരം, നിരന്തരം പ്രവൃത്തി ചെയ്യുക, കലയെ ഒരു പ്രവൃത്തിയായി കാണുക എന്ന സ്വന്തം രീതിയാണു റോദാങ്ങ് റില്‍ക്കെയെ പഠിപ്പിച്ചത്.\nഎഴുത്തില് താന് നേരിടുന്ന പ്രതിസന്ധികളെക്കുറിച്ചു കവി പറയവേ റോദാങ്ങ് ചോദിച്ചു: ‘തനിക്കെന്തുകൊണ്ടു പുറത്തുപോയി എന്തിനെയെങ്കിലും വെറുതേ നോക്കിനിന്നുകൂടാ-ഉദാഹരണത്തിന്, മൃഗശാലയില് പോയി ഒരു ജീവിയെ നിരീക്ഷിക്കുക, അതില്‍നിന്നൊരു കവിതയുണ്ടാകുന്നതുവരെ അതിനെ നിരീക്ഷിക്കുക.’ റോദാങ്ങിന്റെ ഈ ഉപദേശത്തില്‍നിന്നാണ് ഒരുപറ്റം വസ്തുക്കളെ ആധാരമാക്കിയുള്ള കവിതകള് റില്‍ക്കെ എഴുതാനാരംഭിച്ചത്. വിശദാംശങ്ങള്‍ക്കും അര്‍ഥച്ഛായകള്‍ക്കും പ്രാധാന്യം കൊടുക്കുക, മറ്റെന്തിലുമുപരി വിഷയത്തിന്റെ രൂപത്തെ തേടിപ്പോവുക, പ്രമേയത്തിനു തൊട്ടറിയാവുന്ന ഒരു രൂപംനല്‍കുക എന്നിങ്ങനെയുള്ള അദ്ദേഹത്തിന്റെ നിര്‍ദേശങ്ങളിലൂടെ റില്‍ക്കെ, മറ്റൊരുതരം കവിതയിലേക്കുള്ള വഴി കണ്ടെത്തി. അങ്ങനെയുള്ളവയാണ് 1902 മുതല് 1908 വരെ എഴുതിയ കവിതകളുടെ സമാഹാരമായ ചലൗല ഏലഴലറശരവലേ (പുതിയ കവിതകള്).\nഇതേ റില്‍ക്കെ, മാള്‍റ്റെ ലൗറിഡ്‌സ് ബ്രിഗ്ഗെയുടെ നോട്ടുബുക്കില് ഇങ്ങനെ എഴുതി:\nചെറുപ്പത്തിലേ എഴുതാനാണെങ്കില് കവിതകള് എത്ര തുച്ഛമായിപ്പോകുന്നു. ഒരായുസ്, കഴിയുമെങ്കില് ദീര്‍ഘമായ ഒരായുസുമുഴുവന് കാത്തിരുന്ന് അര്‍ഥവും മാധുര്യവും സഞ്ചയിച്ചതിനൊടുവില് കൊള്ളാവുന്ന പത്തുവരി നിങ്ങള്‍ക്കെഴുതാനായെങ്കിലായി. കവിതകള്, ആളുകള് കരുതുമ്പോലെ, വെറും വികാരങ്ങളല്ലല്ലോ (വികാരങ്ങള് നേരത്തേ തന്നെ നിങ്ങള്‍ക്കുള്ളതുമാണ്)-അനുഭവങ്ങളാണവ. ഒരേയൊരു കവിതയ്ക്കായി നിരവധി നഗരങ്ങള് നിങ്ങള് കാണണം, നിരവധി മനുഷ്യരെ കാണണം, വസ്തുക്കള് കാണണം, മൃഗങ്ങളുടെ ഗ്രഹിതങ്ങള് നിങ്ങളറിയണം, പക്ഷികള് പറക്കുന്നതറിയണം, പ്രഭാതത്തില് വിടരുമ്പോള് ചെറുപൂക്കളുടെ ചേഷ്ടകളും നിങ്ങളറിയണം. പരിചയമില്ലാത്തിടങ്ങളിലെ തെരുവുകള് ഓര്‍ത്തെടുക്കാന് നിങ്ങള്‍ക്കാവണം; പ്രതീക്ഷിക്കാത്ത സമാഗമങ്ങളും പണ്ടേ പ്രതീക്ഷിച്ചിരുന്ന വേര്‍പാടുകളും; നിഗൂഢതയുടെ ചുരുളഴിഞ്ഞുതീരാത്ത ബാല്യത്തിന്റെ നാളുകള്, ഒരാഹ്ലാദവും കൊണ്ടുവരുമ്പോള് അതു കൈനീട്ടിവാങ്ങാതെ (അത് മറ്റാര്‍ക്കോ വേണ്ടിയുള്ളതായിരുന്നു) നിങ്ങള് നോവിച്ചുവിട്ട അച്ഛനമ്മമാര്; വളരെ വിചിത്രമായി തുടങ്ങി ഒടുവില് ഗഹനവും ദുഷ്‌കരവുമായ നിരവധി പരിണാമങ്ങളിലേക്കു പോയ ബാലാരിഷ്ടതകള്; ഒച്ചയനക്കമില്ലാതെ മുറികളില് ഒറ്റയ്ക്കടച്ചിരുന്ന നാളുകള്; കടല്‍ക്കരയിലെ പുലരികള്; തലയ്ക്കുമേല് കൂടി പാഞ്ഞുപോവുകയും നക്ഷത്രങ്ങള്‍ക്കൊപ്പം പറക്കുകയും ചെയ്ത യാത്രകളുടെ നാളുകള്-ഇതൊക്കെയും ഓര്‍ത്തെടുക്കാന് കഴിഞ്ഞതുകൊണ്ടുമായില്ല.\nപ്രണയനിര്‍ഭരമായ രാത്രികളുടെ (ഒന്നിനൊന്നവ വ്യത്യസ്തവുമായിരുന്നു) ഓര്‍മകള് നിങ്ങള്‍ക്കുണ്ടാവണം; പ്രസവവേദനയെടുത്തു നിലവിളിയ്ക്കുന്ന സ്ത്രീകളെ, പിറവി കൊടുത്തുകഴിഞ്ഞു വീണ്ടുമടയുന്ന മെലിഞ്ഞുവിളറിയ സ്ത്രീകളെ നിങ്ങള്‍ക്കോര്‍മയുണ്ടായിരിക്കണം. മരിക്കാന് കിടക്കുന്നവര്‍ക്കരികിലും നിങ്ങള് പോയിരിക്കണം. തുറന്നിട്ട ജനാലയും ഒറ്റപ്പെട്ട ശബ്ദങ്ങളുമുള്ള മുറിയില് മരിച്ചുകിടക്കുന്നവര്‍ക്കൊപ്പം നിങ്ങളുണ്ടായിരിക്കണം; ഓര്‍മകള് ഉണ്ടായതുകൊണ്ടുമായില്ല; അത്രയധികമാവുമ്പോള് മറക്കാന് നിങ്ങള്‍ക്കു കഴിയണം; പിന്നൊരിക്കല് അവ മടങ്ങിവരുന്നതുവരെ കാത്തിരിക്കാനുള്ള വിപുലമായ സഹനശക്തിയും നിങ്ങള് കാണിക്കണം. ഓര്‍മകള്‍ക്കു മാത്രമായിട്ടൊരു പ്രാധാന്യവുമില്ല. അവ നമ്മുടെ ചോരയായി, നോട്ടവും ചേഷ്ടയുമായി മാറിയതിനു ശേഷം മാത്രമാണ്, പേരില്ലാതായി, നമ്മില്‍നിന്നു വേറിട്ടറിയാതായതിനുശേഷം മാത്രമാണ്-അതിനുശേഷം മാത്രമാണ് ഒരത്യപൂര്‍വ മുഹൂര്‍ത്തത്തില് കവിതയുടെ ആദ്യത്തെ പദം അവയ്ക്കിടയില്‍നിന്നുദിക്കുകയും പുറത്തേക്കുവരികയും ചെയ്യുക എന്നതുണ്ടാവുന്നുള്ളൂ.\nഇവിടെയൊരു വൈരുദ്ധ്യം നമുക്ക് അനുഭവപ്പെടാനിടയുണ്ട്. എന്തിനെയെങ്കിലും കുറിച്ച് എഴുതിയിരിക്കണമെന്ന നിര്‍ബന്ധത്തില് നിരന്തരം എഴുതിയ റില്‍ക്കെ തന്നെ ഒരായുസ്, കഴിയുമെങ്കില് ദീര്‍ഘമായ ഒരായുസുമുഴുവന് കാത്തിരുന്ന് അര്‍ഥവും മാധുര്യവും സഞ്ചയിച്ചതിനൊടുവില് കൊള്ളാവുന്ന പത്തുവരി നിങ്ങള്‍ക്കെഴുതാനായെങ്കിലായി എന്നു പറയുന്നു. നിരന്തരം എഴുതുക, നല്ല കവിത എഴുതാനുള്ള അനുഭവമുണ്ടാകുക-ഈ രണ്ടു കാര്യങ്ങളാണു നമുക്കു മുന്നിലുള്ളതെങ്കില് രണ്ടും ഒരേപോലെ പ്രാധാന്യമര്‍ഹിക്കുന്ന കാര്യമാണെന്നാണു തോന്നുന്നത്. നിരന്തരം എഴുതുന്നതു വഴിയുണ്ടാകുന്ന (അതു നല്ലതോ മോശമോ എന്നതല്ല) വഴക്കം എന്നെങ്കിലും കവി തന്റെ ഏറ്റവും മികച്ച കവിത എഴുതുമെങ്കില് അതിന്റെ എഴുത്തുപ്രക്രിയയില് ഗുണം ചെയ്യുമെന്നുറപ്പാണ്.\nനിരന്തരം എഴുതുകയെന്ന ശീലം എഴുതിത്തുടങ്ങിയ കവികള്‍ക്കായിരിക്കും ഏറ്റവും ഗുണപ്രദമാകുക. ഇതോടൊപ്പം എഴുതപ്പെടുന്ന ഓരോ കവിതയും എവിടെനിന്നു വരുന്നെന്ന ചിന്തകൂടിയാകാം. ഇത്തരത്തിലുള്ള കവിയുടെ ചിന്ത മിക്കപ്പോഴും ചെന്നെത്തുക വിദൂരമോ മറവിയില് മറഞ്ഞതോ ആയ അനുഭവത്തിലാകും. ഇതുപക്ഷേ അനുഭവങ്ങളെ ഓര്‍മയാക്കി എഴുതുന്ന കാര്യമല്ല, മറിച്ചു കവിയുടെ പില്‍ക്കാലാനുഭവങ്ങള്, എഴുതുന്ന കവിതയില് നടത്തുന്ന ഇടപെടലുകളാണ്.\nഎഴുത്തിന്റെ കാര്യത്തില് വരുമ്പോള് ഓര്‍മയെന്നതു മറ്റൊരുതരം ഭാവനയാണ്. നമ്മുടെ അനുഭവം ഓര്‍മയാകുന്നത് ഒരു തെരഞ്ഞെടുപ്പ് പ്രക്രിയയ്ക്കു ശേഷമാണ്. ഏതെങ്കിലും തരത്തില് നമ്മെ ബാധിക്കാത്ത ഒന്നും നമുക്ക് ഓര്‍മയാകേണ്ടതില്ല. ഇതേ ഓര്‍മയില്‍പ്പോലും കാലംപോകെ നമ്മള് പലതും കൂട്ടിച്ചേര്‍ക്കുന്നു.\nഇത്തരത്തില് നമുക്കുള്ളില് ഓര്‍മയെന്ന തോന്നലില് നില്‍ക്കുന്നവ നമ്മളില്‍നിന്നു കുറേക്കൂടി അകലം പാലിച്ചായിരിക്കാം കവിതയാകുക. സാഹിത്യത്തെയും നോണ്‍ഫിക്ഷനെയും വേര്‍തിരിക്കുന്ന കാര്യവും ഇതുതന്നെയാകണം. അതുകൊണ്ടു കൂടിയാകണം നമ്മില്‍നിന്നു വേറിട്ടറിയാതായതിനുശേഷം മാത്രമാണ് ഒരത്യപൂര്‍വ മുഹൂര്‍ത്തത്തില് കവിതയുടെ ആദ്യത്തെ പദം അനുഭവത്തില്‍നിന്നുദിക്കുകയും പുറത്തേക്കു വരികയും ചെയ്യുന്നതെന്ന് റില്‍ക്കെയും പറഞ്ഞത്.\nദിവസവും നടക്കുന്ന വഴിയില്, താമസിക്കുന്ന വീട്ടില്, വീടിനു ചുറ്റുമുള്ള തൊടിയില്, കണ്ടൊഴിവാക്കുന്നവയില്, വായിച്ചൊഴിവാക്കുന്ന പുസ്തകങ്ങളില്‍വാര്‍ത്തയില് നിന്നെല്ലാം കവിത വരുന്നു. വലിയ കാര്യമൊന്നുമല്ലെന്ന് ഒരുകാലത്തു നാം കരുതിയവ പോലും കവിതയ്ക്കു കാരണമാകുന്നു. എല്ലാത്തിനും ഹേതുവാകുന്നതോ അവയെപ്പറ്റിയുള്ള നമ്മുടെ ആലോചനകളും. ഏതെങ്കിലും ഒന്നിനെപ്പറ്റിയുള്ള ആലോചന അതുമായി ബന്ധപ്പെട്ട നമ്മുടെ അനുഭവത്തെ ഓര്‍മയാക്കി വിളിച്ചുവരുത്തുന്നു. ആ ഓര്‍മയില് ഭാവനയുടെ ഇടപെടല് നമ്മള് അറിഞ്ഞോ അറിയാതെയോ നടന്നിരിക്കുന്നു. അതിനാല് വെറുതെ ഓരോന്നു ചിന്തിച്ചു നാം നഷ്ടപ്പെടുത്തുന്നെന്നു പരാതിപ്പെടുന്ന സമയം ചുരുങ്ങിയപക്ഷം കവികളെ സംബന്ധിച്ചിടത്തോളം മൂല്യമുള്ളതാകുന്നു.\nകടപ്പാട്: വി. രവികുമാര് പരിഭാഷപ്പെടുത്തി, ഐറിസ് ബുക്ക്‌സ് പ്രസിദ്ധീകരിച്ച ‘റില്‍ക്കെ’ എന്ന പുസ്തകം വായിച്ചതില്‍പ്പിന്നെ എഴുതിയത്. റില്‍ക്കെയെക്കുറിച്ചുള്ള വിവരങ്ങളും മാള്‍റ്റെ ലൗറിഡ്‌സ് ബ്രിഗ്ഗെയുടെ നോട്ടുബുക്കില്‍നിന്നെടുത്ത ഭാഗവും പ്രസ്തുത പുസ്തകത്തില്‍നിന്ന് എടുത്തതാണ്.


സ്റ്റുഡന്റ് ഡോക്ടര് കാഡറ്റ് സംസ്ഥാനതല ഉദ്ഘാടനം നിര്‍വ്വഹിച്ചു | Wayanad Vision\nസ്റ്റുഡന്റ് ഡോക്ടര് കാഡറ്റ് പദ്ധതിയുടെ സംസ്ഥാനതല ഉദ്ഘാടനം ആരോഗ്യ സമൂഹികനീതി വകുപ്പ് മന്ത്രി കെ.കെ. ശൈലജ നിര്‍വ്വഹിച്ചു. സ്റ്റുഡന്റ് ഡോക്ടര് കാഡറ്റ് പദ്ധതി സംസ്ഥാനത്തെ മുഴുവന് ജില്ലകളിലും നടപ്പിലാക്കുമെന്ന് മന്ത്രി പറഞ്ഞു. നിലവില് കുട്ടികള്‍ക്കായി നിരവധി സംഘടനകള് പ്രവര്‍ത്തിക്കുന്നുണ്ടെങ്കിലും കുട്ടികളുടെ പ്രശ്‌നങ്ങള് നേരിട്ട് മനസ്സിലാക്കാന് സാധിക്കാത്ത സാഹചര്യത്തിലാണ് കുട്ടികള്‍ക്കിടയില് തന്നെ അവരുടെ പ്രശ്‌നങ്ങള് കണ്ടെത്തുന്നതിനായി കുട്ടി ഡോക്ടര്‍മാര് എന്ന പദ്ധതി നടപ്പിലാക്കിയത്. പദ്ധതിയിലൂടെ കുട്ടികളുടെ മാനസിക, ശാരീരിക ആരോഗ്യം ഉറപ്പ് വരുത്താന് സാധിക്കുമെന്നും മന്ത്രി പറഞ്ഞു. മുതിര്‍ന്നവര്‍ക്ക് വ്യക്തി ശുചിത്വം, പരിസര ശുചിത്വം എന്നിവ പാലിക്കേണ്ടതിന്റെ ആവശ്യകത മനസ്സിലാക്കി നല്‍കാനും കുട്ടി ഡോക്ടര്‍മാര്‍ക്ക് സാധിക്കുമെന്ന് മന്ത്രി കൂട്ടിച്ചേര്‍ത്തു.\nജില്ലയില് 1882 കുട്ടികളാണ് പദ്ധതിയുടെ ഭാഗമായി പരിശീലനം നേടിയത്. വിദ്യാര്‍ത്ഥികള്‍ക്കിടയില് നിന്നാണ് താത്പര്യവും കാര്യക്ഷമതയുമുള്ള കുട്ടികളെ കണ്ടെത്തി പ്രത്യേക പരിശീലനം നല്‍കിയത്. രാജ്യത്തെ സ്വതന്ത്ര സിവിലിയന് ബഹുമതിയായ സ്‌കോച്ച് അവാര്‍ഡും പദ്ധതിയ്ക്ക് ലഭിച്ചിട്ടുണ്ട്. ഇതോടൊപ്പം ഹാംലറ്റ് ആശ രണ്ടാംഘട്ട പരിശീലന പരിപാടിയുടെ ഉദ്ഘാടനവും മന്ത്രി നിര്‍വ്വഹിച്ചു. ജില്ലയിലെ ആദിവാസി വിഭാഗത്തിന്റെ ആരോഗ്യ സംരക്ഷണം ഉറപ്പ് വരുത്തുന്നതിന്റെ ഭാഗമായാണ് ഹാംലറ്റ് ആശ പദ്ധതി ആരംഭിച്ചത്. ആശ പ്രവര്‍ത്തകരുടെ സഹായത്തോടെ കോളനികളിലെ ഗര്‍ഭിണികള്, നവജാതശിശുക്കള് ഉള്‍പ്പെടെയുള്ളവരുടെ പരിചരണം കാര്യക്ഷമമായി നടത്താന് സാധിച്ചു. ജില്ലയിലെ 241 ആദിവാസി ഊരുകള് കേന്ദ്രീകരിച്ചാണ് ഹാംലറ്റ് ആശമാര് പ്രവര്‍ത്തിക്കുന്നത്.\nകളക്ട്രേറ്റ് എ.പി.ജെ ഹാളില് നടന്ന ചടങ്ങില് സി.കെ. ശശീന്ദ്രന് എം.എല്.എ അദ്ധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് സംഷാദ് മരക്കാര്, ആരോഗ്യ സ്റ്റാന്റിങ് കമ്മിറ്റി ചെയര്‍മാന് എം.എ. മുഹമ്മദ് ബഷീര്, ജില്ലാ മെഡിക്കല് ഓഫീസര് ഡോ. ആര്. രേണുക, ആരോഗ്യ കേരളം സി.പി.എം ഡോ. ബി. അഭിലാഷ്, ജില്ലാ മാസ് മീഡിയാ ഓഫീസര് കെ. ഇബ്രാഹിം തുടങ്ങിയവര് പങ്കെടുത്തു.\n*വയനാട് മെഡിക്കല് കോളേജ് പ്രവര്‍ത്തന ഉദ്ഘാടനം നിര്‍വഹിച്ചു*\nസമഗ്ര രക്തകോശ നിര്‍ണയ ഗവേഷണ കേന്ദ്രം ശിലാസ്ഥാപനം നിര്‍വഹിച്ചു.\nയു.ഡി.എഫ്.ജനപ്രതിനിധികള്‍ക്ക് സ്വീകരണം നല്‍കി\nമാരക ലഹരിമരുന്നുമായി യുവാവ് എക്സൈസിന്റെ പിടിയില്\nഗ്ലോബല് കെഎംസിസി ചികിത്സാ സഹായം നല്‍കി


പെഗാസസ് ആരാണ്? - Study at Chanakya\nHome / Blog / പെഗാസസ് ആരാണ്?\nവാർത്താമാധ്യമങ്ങളിൽ പെഗാസസിനെ കുറിച്ചുള്ള വാർത്തകൾ നിറയുകയാണ്. പലർക്കും സംശയം ഉണ്ടാകും എന്താണ് പെഗാസസ് എന്നു. സോഫ്റ്റ് വെയറുകൾക്കിടയിലെ ചാരൻ എന്ന് ഒറ്റ വാക്കിൽ പെഗാസസിനെ വിശേഷിപ്പിക്കാം. ഇസ്രയേലിന്റെ ചാരസോഫ്റ്റ് വെയർ ആണ്\nപ്രൊജക്റ്റ് പെഗാസസ്.ഏതെങ്കിലും ഗവണ്മെന്റ് മാത്രമെ പെഗാസസ് വിൽക്കു എന്നാണ് നിർമാതാക്കളായ എൻ‌എസ്‌ഒ ഗ്രൂപ്പിന്റെ വാദം.\nഇന്ത്യയിലെ മൂന്നൂറിലധികം മൊബൈൽ ഫോൺ നമ്പറുകൾ ലക്ഷ്യമിട്ട് ചാരപ്രവർത്തനം നടന്ന്നു എന്നാണ് വാർത്തകൾ പറയുന്നത്. രണ്ട് മന്ത്രിമാർ, മൂന്ന് പ്രതിപക്ഷ നേതാക്കൾ, ഭരണഘടനാ പദവിയിലുള്ള ഒരാൾ, ഒരു സിറ്റിങ് സുപ്രീം കോടതി ജഡ്ജി, നിരവധി മാധ്യമപ്രവർത്തകർ, ബിസിനസുകാർ എന്നിവരുടെ വിവരങ്ങൾ ഇത്തരത്തിൽ ചോർന്നത്രേ.\nഇന്റർനെറ്റുമായി ബന്ധപ്പെട്ട ഏതൊരു ഉപകരണത്തിലേക്കും പെഗാസസ് കടക്കും. ആന്റിവൈറസ് സോഫ്റ്റ് വെയറുകൾക്ക് സാധാരണ ഇത്തരം വൈറസുകളെ തിരിച്ചറിയുമെങ്കിലും, ഉപയോഗമുള്ളതാണ് എന്ന് തെറ്റിദ്ധരിപ്പിച്ചാണ് ഇവ ഉപകരണങ്ങൾക്ക് ഉള്ളിൽ കടക്കുന്നത്. ഉപയോഗിക്കുന്ന ആളുടെ അനുമതി ഇല്ലാതെ വിവരങ്ങൾ മോഷ്ടിച്ചു മറ്റു സർവറുകളിലേക്ക് എത്തിക്കും. ആപ്പുകൾ ഇൻസ്റ്റാൾ ചെയ്യുമ്പോൾ കൂടുതൽ പെർമിഷൻ\nചോദിക്കുക വഴിയാണ് ഇവ ഉപകരണങ്ങളിൽ കയറുന്നത്. നിരീക്ഷണ സോഫ്റ്റ്‌വെയറുകൾ ഇൻസറ്റാൾ ആയി കഴിഞ്ഞാൽ അവ ഉപയോഗിക്കുന്ന ആൾ അറിയാതെ ഒളിച്ചിരുന്ന് പ്രവർത്തിക്കും. പതിയെ ഉപകരണത്തിന്റെ നിയന്ത്രണം ഏറ്റെടുക്കും. ഉപകരണത്തിലെ കോണ്ടക്ട്സ്, സന്ദേശങ്ങൾ, മറ്റ് ബാക്ക് അപ്പുകൾ എന്നിവനോക്കാനും അത് സംബന്ധമായ വിവരങ്ങൾ അതിന്റെ പ്രധാന സർവറിലേക്ക് അയക്കാനും പെഗാസസിന് കഴിയും.\nപണ്ട് ഏതെങ്കിലും ലിങ്കിൽ ക്ലിക് ചെയ്യുക വഴിയാണ് സ്പൈവേറുകൾ ഉപകാരണങ്ങളിലേക്ക് കടന്നിരുന്നത്. എന്നാൽ ഇപ്പോൾ “സീറോ ക്ലിക്ക്” എന്ന സംവിധാനം വഴി പെഗാസസിന് തനിയെ ഉപകരണങ്ങളിലേക്ക് കടക്കാൻ കഴിയും. ഇതാണ് പെഗാസസ് ഉയർത്തുന്ന ഏറ്റവും വലിയ വെല്ലുവിളി.\nCivil Service Orientation & Foundation\n© 2022 StudyatChanakya. All rights reserved. Designed By Webandcrafts.com


Velipaadukal വെളിപാടുകള്: കയ്യൊപ്പ്\nവിഷാദരോഗത്തെക്കുറിച്ചെഴുതി തന്നിലേ വിഷാദരോഗത്തെ താന് ഒഴിവാക്കിയെന്ന റോബര്‍ട്ട് ബര്‍ട്ടന് എഴുതുന്നു. അതിനാല് വാക്കുകളുടെ ഉന്മാദചേഷ്ടകളെ ആവിഷ്കരിക്കും വഴി തന്‍റെ ചീത്തവിഭ്രാന്തികളെ തുറന്നുവിട്ടുകൊണ്ട് ഭ്രാന്തില്‍നിന്ന് സ്വതന്ത്രനാകാനാണ് ബഷീര് ശ്രമിച്ചത്. അങ്ങനെ വാക്ക് ബഷീറിന് വൈദ്യനായി.\nതകഴിയുടെ കൃതികളില് ഉദാത്തതയില്ല. അന്യാപദേശമില്ല. പ്രതീക കല്‍പനകളില്ല, പൊതുവേ തകഴിയുടെ നോവലുകള്‍ക്ക് വേറെ തലമില്ല. എന്നാല്, ചില സന്ദര്‍ഭങ്ങളില് ഒരു നിഗൂഢത പാലിക്കപ്പെടുന്നു. ചിലപ്പോഴെങ്കിലും മനുഷ്യവ്യക്തിയും ബാഹ്യലോകവും തമ്മിലുള്ള ബന്ധത്തിന് ഒരു നിഗൂഢത കൈവരുന്നു.\n"ദീര്‍ഘമായൊരു സാഹസമാണ് എന്‍റെ ജീവിതം. പ്രകൃതി എനിക്ക് നല്‍കാത്തത് നേടിയെടുക്കാനാണ് ഞാന് ശ്രമിച്ചത്" എന്ന ഗൊയ്ഥെ പറയുകയുണ്ടായി. ഇതില് ആദ്യത്തെ ഭാഗം മാത്രമേ ദേവിന്‍റെ ജീവിതത്തില് കാണാന് കഴിയൂ. മറ്റു രണ്ടംശങ്ങളും അദ്ദേഹത്തിന്‍റെ സാഹത്യജീവിതത്തില് നഷ്ടപ്പെട്ടുകിടക്കുകയാണ്.\nഉറൂബിന്‍റെ സാഹിത്യം വായിക്കുമ്പോള് നാം കൃതിയില് നിന്ന് എഴുത്തുകാരനിലേക്ക് പോകുന്നില്ല. കൃതിയില് നിന്ന് സാഹിത്യചരിത്രത്തിന്‍റെ പരപ്പിലേക്ക് പോകുന്നു. മനുഷ്യദര്‍ശനത്തിന്‍റെ വിസ്താരമേറിയ ലോകചിത്രങ്ങളിലേക്ക് പോകുന്നു. എഴുത്ത് ഉറൂബിന് ലോകത്തെയും ലോകത്തെക്കുറിച്ചുള്ള നമ്മുടെ അനുഭവങ്ങളെയും വിശാലധാരണയായി വിനിമയം ചെയ്യുന്ന കലയാണ്.\nസമകാലിക സാഹിത്യചിന്തകന്മാരുമായി പൂര്‍ണ്ണമായും ഇണങ്ങിപ്പോകാന് മാരാര്‍ക്ക് കഴിഞ്ഞില്ല. അതുകൊണ്ട് എതിര്‍പ്പിന്‍റേയും ചെറുത്തുനില്‍പ്പിന്‍റേയും ആക്രമണത്തിന്‍റേയും ചരിത്രമാണ് അദ്ദേഹത്തിന്‍റെ സാഹിത്യജീവിതം പറയുന്നത്. വാസ്തവത്തില് ചിന്തയുടെ രംഗത്ത് തന്നെ സംബന്ധിച്ചിടത്തോളം പലപ്പോഴും അനുരഞ്ജനം അസാധ്യമാണെന്ന് സ്വന്തം വിമര്‍ശന ഗ്രന്ഥങ്ങളിലൂടെ പ്രഖ്യാപിക്കുകയാണ് മാരാര് ചെയ്തത്.\nകുറ്റിപ്പുഴയുടെ ക്ഷോഭിക്കുന്ന കണ്ണുകളാണ് എന്നെ ആദ്യം വശീകരിച്ചത്. ചുറ്റുപാടുമുള്ള മനുഷ്യരുടെ മാനസികമായ അടിമത്തമാണ് കുറ്റിപ്പുഴയെ ഇത്രമേല് ക്ഷോഭിപ്പിച്ചതെന്ന് എനിക്കു തോന്നി. കുറ്റിപ്പുഴയുടെ മുഖത്തിന്‍റെ ആകെക്കൂടിയുള്ള ഭാവം എന്നെ വീണ്ടും ചിന്തിപ്പിച്ചു. നീരാളിയെ സ്വപ്നം കണ്ടുണര്‍ന്ന കൊച്ചുകുട്ടിയുടെ മുഖഭാവമായിരുന്നു അത്.\nഏകാകിയായ മനുഷ്യന്‍റെ കലാപവാസന ചരിത്രത്തിന്‍റെ പ്രധാന പാഠങ്ങളായിത്തീര്‍ന്ന കഥയാണ് കേസരിയുടെ ജീവിതം. അവസാനിക്കാത്ത യാതനകള് താന്‍റെ അസ്തിസ്ത്വത്തെ ഭീഷണിപ്പെടുത്തിയിട്ടും മരണം വരെ സ്വന്തം ആത്മവീര്യം ഉയര്‍ത്തിക്കാണിച്ച കേസരി അനശ്വര റിബലായ പ്രൊമിത്യൂസിനെ അനുസ്മരിപ്പിക്കുന്നു.\nമലയാളത്തിന്‍റെ അഭിരുചിയെ ഞെട്ടല് നല്‍കിക്കൊണ്ടുള്ള ചികിത്സയ്ക്കു വിധേയമാക്കുന്നതിനും അതുവഴി ദാര്‍ശനികവും സൌന്ദര്യപരവുമായ ഒരു ശുദ്ധീകരണത്തിനു വഴിതെളിക്കുന്നതിനും വേണ്ടി മുണ്ടശ്ശേരി നടത്തിയ വിഗ്രഹഭഞ്ജനങ്ങളുടെ പ്രസക്തി കാലം കഴിയുന്തോറും വര്‍ദ്ധിക്കുകയാണ്. വര്‍ഷങ്ങള്‍ക്കു മുമ്പ് ഗദ്യസാഹിത്യത്തിന്‍റെ ഭാവിയെക്കുറിച്ച് അദ്ദേഹം നടത്തിയ പ്രവചനങ്ങള് പില്‍ക്കാലത്ത് ശരിയായിത്തീരുകയാണുണ്ടായത്.\n( ശ്രീ. കെ.പി.അപ്പന് - കടപ്പാട് - കലാകൌമുദി വാരിക 2008 December 28)\nപോസ്റ്റ് ചെയ്തത് Muralidharan p p ല് 6:08 AM


Vijay Diwas, 16 December: Celebrating 1971 war victory | പാകിസ്താനെ കീഴടക്കിയ ഇന്ത്യ; വിജയ് ദിവസ് ആഘോഷവുമായി സൈന്യം - Malayalam Oneindia\n31 min ago സ്വര്‍ണക്കടത്ത് കേസ്: കാരാട്ട് ഫൈസലിനെ കസ്റ്റംസ് കസ്റ്റഡിയിലെടുത്തു, ചോദ്യം ചെയ്യും\n50 min ago അൺലോക്ക് 5: കേരളത്തിലെ സ്‌കൂളുകൾ ഒക്ടോബര് 15ന് തുറക്കുമോ, സർക്കാർ നൽകുന്ന സൂചനകൾ ഇങ്ങനെ\nUpdated: Sat, Dec 14, 2019, 11:24 [IST]\nദില്ലി: ഡിസംബര് 16 പാകിസ്താന് സൈന്യത്തിന് നടുക്കുന്ന ഓര്‍മയാണ്. 48 വര്‍ഷം മുമ്പ് ഇതേ ദിവസമാണ് അവര് ഇന്ത്യന് സൈന്യത്തിന് മുന്നില് അടിയറവ് പറഞ്ഞത് കീഴടങ്ങിയത്. പാകിസ്താനില് നിന്ന് ബംഗ്ലാദേശ് സ്വതന്ത്രമായ 1971ലെ യുദ്ധത്തില് പാകിസ്താന് സൈന്യം തോല്‍വി സമ്മതിക്കുകയായിരുന്നു. ഈ സംഭവത്തിലൂടെ ബംഗ്ലാദേശ് എന്ന രാജ്യം നിലവില് വരികയും ചെയ്തു.\nവിജയത്തിന്റെ പ്രതീകമായി എല്ലാ വര്‍ഷവും ഡിസംബര് 16 ഇന്ത്യന് സൈന്യം വിജയ് ദിവസായി ആഘോഷിക്കാറുണ്ട്. ഉപാധിയില്ലാതെ പാകിസ്താന് സൈന്യം കീഴടങ്ങുകയായിരുന്നു അന്ന്. കിഴക്കന് പാകിസ്താന് ഈ യുദ്ധത്തിലൂടെ ബംഗ്ലാദേശ് ആയി മാറുകയും ചെയ്തു.\nബംഗ്ലാദേശ് രൂപീകരിക്കപ്പെട്ടത് ഇന്ത്യയ്ക്ക് ഏറെ അഭിമാനകരമായ നിമിഷം കൂടിയാണ്. കാരണം ഇന്ത്യയുടെ പിന്തുണയിലാണ് അത് നടന്നത്. പാകിസ്താന് ഭരണകൂടത്തിനെതിരെ കിഴക്കന് പാകിസ്താനില് തുടങ്ങിയ പ്രക്ഷോഭമാണ് ബംഗ്ലാദേശ് എന്ന രാജ്യത്തിന്റെ രൂപീകരണത്തിലേക്ക് നയിച്ചത്.\nരണ്ടാംലോക യുദ്ധത്തിന് ശേഷം രണ്ടുരാജ്യങ്ങള് ആദ്യമുണ്ടായ യുദ്ധമായിരുന്നു അത്. വിജയം ഇന്ത്യയ്‌ക്കൊപ്പവും. ഇതാണ് ഇന്ത്യന് സൈന്യം എല്ലാ വര്‍ഷവും ഡിസംബര് 16 ആഘോഷമാക്കാന് കാരണം. പാകിസ്താന് സൈനിക മേധാവി ജനറല് ആമിര് അബ്ദുല്ല ഖാന് നിയാസിയും 93000 സൈനികരുമാണ് അന്ന് യുദ്ധം നിര്‍ത്തിവച്ച് കീഴടങ്ങിയത്. ഇന്ത്യന് സൈന്യവും ജനറല് ജഗ്ജിത് സിങ് അറോറ നേതൃത്വം നല്‍കിയ മുക്തി ബഹിനിയുമാണ് പാകിസ്താനെ നേരിട്ടിരുന്നത്. വന് ആഘോഷ പരിപാടികളാണ് സൈന്യം പദ്ധതിയിട്ടിരിക്കുന്നത്. രക്തസാക്ഷികളായ ഇന്ത്യന് സൈനികരുടെ ഓര്‍മപുതുക്കലും നടക്കും.\ndecember army war ഡിസംബര് യുദ്ധം ഇന്ത്യ പാകിസ്താന് vijay diwas\nVijay Diwas, 16 December: Celebrating 1971 war victory


കനത്ത മഴ; കൊടകിൽ കോടികളുടെ നാശനഷ്ട്ടം – BengaluruVartha\nകനത്ത മഴ; കൊടകിൽ കോടികളുടെ നാശനഷ്ട്ടം\nബെംഗളൂരു: സംസ്ഥാനത്ത് പെയ്യുന്ന കനത്ത മഴ കാരണം കൊടക് ജില്ലയിൽ വൻ നാശനഷ്ടം. ദിവസങ്ങളായി പെയ്യുന്ന കനത്ത മഴയിൽ പലയിടങ്ങളിലും മണ്ണിടിച്ചിൽ ഉണ്ടാകുകയും ഒരാൾ മരിക്കുകയും ചെയ്തു. ഇതുവരെ ഏകദേശം 52.39 കോടി രൂപയുടെ നാശനഷ്ട്ടം കൊടകിൽ ഉള്ളതായി കണക്കാക്കുന്നു. കൊടക് ജില്ലയുടെ ചുമതലയുള്ള വി. ആൻബു ഐ.എ.എസിന്റെ നേതൃത്വത്തിൽ ചേർന്ന അവലോകന യോഗത്തിൽ ആണ് ജില്ലയുടെ നാശനഷ്ട്ട കണക്കുകൾ അറിയിച്ചത്.\nമഴക്കെടുതി നേരിടാനുള്ള എല്ലാ തയ്യാറെടുപ്പുകളും ജില്ലാ ഭരണകൂടം ഒരുക്കിയതായി ഡെപ്യൂട്ടി കമ്മീഷണർ ചാരുലത സോമൾ അറിയിച്ചു. കനത്ത മഴയെ തുടർന്ന് ചെട്ടള്ളി-മടിക്കേരി റോഡ് മുർനാഡ്-ഭാഗമണ്ഡല റോഡ് തുടങ്ങിയ റോഡുകളിൽ വെള്ളം കയറി.\nKarnataka Rains, kodagu\nപ്രളയം തകർത്ത ആതുരാലയം ഇനി രാജ്യത്തെ ഏറ്റവും വലിയ കുടുംബാരോഗ്യ കേന്ദ്രം


Malayalam news || ഫെഡറല് മുന്നണി: മമതയും ചന്ദരശേഖര റാവുവും കൂടിക്കാഴ്‌ച നടത്തി\nഫെഡറല് മുന്നണി: മമതയും ചന്ദരശേഖര റാവുവും കൂടിക്കാഴ്‌ച നടത്തി\nബിജെപിക്കും കോണ്‍ഗ്രസിനും ബദലായി സമാനകക്ഷികളെ ഒന്നിച്ചുചേര്‍ത്തു ഫെഡറല് ഫ്രണ്ട് മുന്നണി രൂപീകരിക്കാനുള്ള നീക്കവുമായി തെലുങ്കാന മുഖ്യമന്ത്രി കെ.ചന്ദ്രശേഖര് റാവുവും പശ്ചിമബംഗാള് മുഖ്യമന്ത്രി മമതാബാനര്‍ജിയും. കോല്‍ക്കത്തില് തിങ്കളാഴ്‌ച ഇരുവരും നടത്തിയ ചര്‍ച്ചയിലാണ് പുതിയ ആശയം ഉരുത്തിരിഞ്ഞത്. ചര്‍ച്ച ഒരുമണിക്കൂര് നീണ്ടു. 2019ലെ ലോക്‌സഭാ തിരഞ്ഞെടുപ്പ് മുന്നില്‍കണ്ടാണ് പുതിയ രാഷ്ട്രീയ നീക്കം. ഒരു ബദല് മുന്നണിയുടെ ആവശ്യകതയുണ്ടെന്നു റാവു വ്യക്‌മാക്കി. ഏതാനും പാര്‍ട്ടികളുടെ പേരിലുള്ള സഖ്യമായിരിക്കില്ല ഇത്. ജനങ്ങള്‍ക്കുവേണ്ടിയുള്ള മുന്നണിയായിരിക്കും ഇത്. സമാനചിന്താഗതിക്കാരുടെ കൂട്ടായ്‌മയായിരിക്കും ഫെഡറല്‍മുന്നണിയെന്നു റാവു പറഞ്ഞു. എന്നാല് മുന്നണിയെ ആരുഭരിക്കുമെന്ന ചോദ്യത്തിന് കൂട്ടായ നേതൃത്വമായിരിക്കുമെന്നു അദ്ദേഹം പ്രതികരിച്ചു. ഫെഡറല് മുന്നണി മികച്ച തുടക്കമാണെന്നും മുന്നണിക്കു സ്വാധീനം വര്‍ധിപ്പിക്കാന് കഴിയും. രാജ്യത്ത് ഒറ്റപ്പാര്‍ട്ടി ഭരണം ഇനി വേണ്ടെന്നും മമത വ്യക്തമാക്കി. ദേശീയ തലത്തില് കോണ്‍ഗ്രസിന് കീഴില് മറ്റു കക്ഷികളെ യോജിപ്പിക്കാനുള്ള നീക്കം നടക്കുന്നതിനിടെയാണ് പുതിയ മുന്നണിക്കുവേണ്ടിയുള്ള ചര്‍ച്ച നടക്കുന്നത്.


വീട്ടിലെ ഓരോ നിയമങ്ങൾ! ഇതിന്റെയൊക്കെ ആവശ്യമുണ്ടോ? | യുവജനങ്ങൾ ചോദിക്കുന്നു\nഭാഷ അംബുണ്ടു അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇബാന് ഇറ്റാലിയന് ഇലോക്കോ ഉക്രേനിയന് ഉസ്‌ബെക് ഉസ്‌ബെക് (റോമന്) എസ്‌റ്റോണിയന് ഒറോമോ ഒസിഷ്യന് കസഖ് കസഖ് (അറബിക്) കികഒന്‍ഡെ കിന്യര്‍വണ്ട കിര്‍ഗിസ് കിറുണ്ടി കൊറിയന് ക്രൊയേഷ്യന് ഗ്രീക്ക് ചിചെവ ചിറ്റോംഗ ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ഡച്ച് ഡാനിഷ് തഗലോഗ് തായ് തുര്‍ക്കമന് തെലുങ്ക് നേപ്പാളി നോര്‍വീജിയന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫിന്നിഷ് ഫ്രഞ്ച് ബള്‍ഗേറിയന് ബ്രസീലിയന് ആംഗ്യഭാഷ മലഗാസി മലയാളം മലായ് മസിഡോണിയന് മാള്‍ട്ടീസ് മ്യന്‍മര് യോറുബ റഷ്യന് റൊമാനിയന് റോമനി (മാസിഡോണിയ) റോമനി (മാസിഡോണിയ) സിറിലിക് ലിംഗാല ലിത്വാനിയന് വിയറ്റ്‌നമീസ് ഷോണ സിംഹള സീമ സുലു സെട്സ്വാന സെബുവാനോ സെര്‍ബിയന് സെര്‍ബിയന് (റോമന്) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nവീട്ടിലെ നിയമങ്ങൾ ഒരു കൂച്ചുവിലങ്ങായി നിങ്ങൾക്കു തോന്നുന്നുണ്ടോ? ഈ ലേഖനവും അതിനോടനുബന്ധിച്ചുള്ള അഭ്യാസവും ഈ വിഷയം മാതാപിതാക്കളുമായി സംസാരിക്കാൻ നിങ്ങളെ സഹായിക്കും.\nനിങ്ങളുടെ സമപ്രായക്കാർ പറയുന്നത്\nതെറ്റിദ്ധാരണ: വീട്ടിൽനിന്ന് ഇറങ്ങിയാൽപ്പിന്നെ ഒരു നിയമത്തെക്കുറിച്ചും ചിന്തിക്കേണ്ടതില്ല.\nവസ്‌തുത: വീട്ടിൽനിന്ന് പുറത്തുകടന്നു എന്നതുകൊണ്ട് നിങ്ങൾ നിയമത്തിന്റെ പിടിയിൽനിന്ന് ഒഴിവുള്ളവരാകുന്നില്ല. നിങ്ങൾ അപ്പോഴും പലരോടും കണക്കുബോധിപ്പിക്കേണ്ടിവരും. ഒരുപക്ഷേ, നിങ്ങളുടെ ഉദ്യോഗസ്ഥനോടോ വാടകവീട്ടുടമസ്ഥനോടോ ഗവൺമെന്റിനോടുപോലുമോ ഉത്തരം പറയേണ്ടിവന്നേക്കാം. “വീട്ടിലെ നിയമങ്ങൾ അനുസരിക്കാൻ കഴിയാത്ത യുവാക്കൾ സ്വന്തമായി ജീവിതം ആരംഭിക്കുമ്പോൾ നിയമങ്ങൾ അനുസരിക്കാൻ നിർബന്ധിതരായേക്കാം. അത് അവർക്കു ചിലപ്പോൾ താങ്ങാൻ കഴിയുന്നതിന് അപ്പുറമായേക്കും എന്നാണ് എനിക്കു തോന്നുന്നത്” എന്ന് 19 വയസ്സുകാരനായ ഡാനിയേൽ അഭിപ്രായപ്പെടുന്നു.\nബൈബിൾ പറയുന്നത്: “വാഴ്‌ചകൾക്കും അധികാരങ്ങൾക്കും കീഴ്‌പെട്ടിരിക്കുക.” (തീത്തോസ് 3:1) മാതാപിതാക്കൾ വെക്കുന്ന നിയമങ്ങളുമായി ഒത്തുപോകാൻ പരിശീലിക്കുന്നത് പ്രായപൂർത്തിയാകുമ്പോൾ വിവിധപരിശോധനകൾ നേരിടാൻ നിങ്ങളെ പ്രാപ്‌തരാക്കും.\nനിങ്ങൾക്ക് എന്തു ചെയ്യാം?: നിയമങ്ങളുടെ നല്ല വശങ്ങളിൽ ശ്രദ്ധ കേന്ദ്രീകരിക്കാൻ പഠിക്കുക. “മാതാപിതാക്കൾ വെച്ച നിയമങ്ങൾ അനുസരിക്കാൻ പഠിച്ചത് നല്ല സുഹൃത്തുക്കളെ തിരഞ്ഞെടുക്കാനും മെച്ചമായി സമയം ചെലവഴിക്കാനും എന്നെ സഹായിച്ചു. മാത്രമല്ല ഒരുപാടു സമയം ടി.വി. കാണാതിരിക്കാനും വീഡിയോ ഗെയിം കളിക്കാതിരിക്കാനും പ്രയോജനപ്രദമായ കാര്യങ്ങളിൽ മുഴുകാനും എന്നെ സഹായിച്ചു. അവയിൽ ചിലത് ഇപ്പോഴും ഞാൻ ആസ്വദിക്കുന്നു” എന്ന് ജെറമി എന്ന യുവാവ് പറയുന്നു.\nഎന്നാൽ മാതാപിതാക്കൾ വെക്കുന്ന നിയമം അത് അത്ര ശരിയല്ല എന്നു തോന്നുന്നെങ്കിലോ? ഉദാഹരണത്തിന്, “എന്റെ മാതാപിതാക്കൾ എന്നെ മറ്റൊരു രാജ്യത്തേക്കു പോകാൻ ഒരു മടിയും കൂടാതെ അനുവദിച്ചു. എന്നാൽ വീട്ടിൽ തിരിച്ചെത്തിയ എന്നെ 20 മിനിട്ടു മാത്രം ദൂരമുള്ള സ്ഥലത്തേക്കു വണ്ടി ഓടിച്ചുപോകാൻ അനുവദിച്ചില്ല” എന്ന് തമാര പറയുന്നു.\nനിങ്ങൾ അത്തരം ഒരു സാഹചര്യത്തിലാണെങ്കിൽ മാതാപിതാക്കളോടു അതെക്കുറിച്ച് സംസാരിക്കുന്നത് തെറ്റാണോ? ഒരിക്കലുമല്ല. എന്നാൽ നിങ്ങൾ എപ്പോൾ, എങ്ങനെ സംസാരിക്കണമെന്നു അറിഞ്ഞിരിക്കുന്നതിലാണു കാര്യം.\nഎപ്പോൾ? “ഏതെങ്കിലും ഒരു നിയമം പൊരുത്തപ്പെടുത്തണമെന്ന് ആവശ്യപ്പെടാൻ തുടങ്ങുന്നതിനു മുമ്പ് ഉത്തരവാദിത്വങ്ങൾ ഭംഗിയായി ചെയ്‌തുകൊണ്ട് മാതാപിതാക്കളുടെ വിശ്വാസം നിങ്ങൾ നേടിയെടുത്തിട്ടുണ്ടാകണം. എങ്കിൽ മാത്രമേ അവരോടു സംസാരിക്കാനുള്ള സ്വാതന്ത്ര്യം ലഭിക്കുകയുള്ളൂ” എന്ന് അമാൻഡ എന്ന കൗമാരക്കാരി പറയുന്നു.\nഅതു ശരിയാണെന്നു ഡാരിയ എന്ന പെൺകുട്ടിയും സമ്മതിക്കുന്നു. അവൾ പറയുന്നു: “ഞാൻ പതിവായി അനുസരിക്കുന്നു എന്നു കണ്ടശേഷം മാത്രമേ ഏതെങ്കിലും നിയമത്തിൽ മാറ്റം വരുത്തുന്നതിനെക്കുറിച്ച് മമ്മി ചിന്തിക്കാറുള്ളൂ.” ഓർക്കുക, വിശ്വാസം നേടിയേടുക്കേണ്ട ഒന്നാണ്. അല്ലാതെ അതു പിടിച്ചുവാങ്ങേണ്ട ഒന്നല്ല.\nമാതാപിതാക്കളുടെ നിയമങ്ങൾ അനുസരിക്കാത്ത ഒരു കുടുംബത്തിൽ ജീവിക്കുന്നത് നിയമങ്ങൾ അനുസരിക്കുന്നില്ലാത്ത ഒരു വിമാനത്താവളത്തിൽ വിമാനം ഇറക്കാൻ ശ്രമിക്കുന്നതുപോലെയാണ്\nബൈബിൾ പറയുന്നത്: “നിന്റെ അപ്പന്റെ കല്‌പന പ്രമാണിക്ക; അമ്മയുടെ ഉപദേശം ഉപേക്ഷിക്കയുമരുതു.” (സദൃശവാക്യങ്ങൾ 6:20) ഈ ഉപദേശം അനുസരിച്ചുകൊണ്ട് നിങ്ങളുടെ മാതാപിതാക്കളുടെ വിശ്വാസം നേടിയെടുക്കുന്നെങ്കിൽ മാത്രമേ അവരോട് ഇക്കാര്യത്തെക്കുറിച്ച് പറയാനുള്ള അവകാശം നിങ്ങൾക്കു ലഭിക്കുകയുള്ളൂ.\nഎങ്ങനെ? “ആദരവോടെയും ശാന്തതയോടെയും മാതാപിതാക്കളോടു സംസാരിക്കുന്നതാണ് കരയുന്നതിനെക്കാളും ബഹളംവെക്കുന്നതിനെക്കാളും നല്ലത്” എന്ന് യുവാവായ സ്റ്റീവൻ പറയുന്നു.\nമുമ്പ് പരാമർശിച്ച ഡാരിയ പറയുന്നു: “മമ്മിയുമായി തർക്കിക്കുകയാണെങ്കിൽ ഒരു കാര്യത്തിലും മമ്മി വിട്ടുവീഴ്‌ച ചെയ്യാറില്ല. ചിലപ്പോൾ നിയമങ്ങൾ അൽപ്പംകൂടെ കർക്കശമാക്കാനേ അത് ഉപകരിക്കാറുള്ളൂ.”\nബൈബിൾ പറയുന്നത്: “മൂഢൻ തന്റെ കോപത്തെ മുഴുവനും വെളിപ്പെടുത്തുന്നു; ജ്ഞാനിയോ അതിനെ അടക്കി ശമിപ്പിക്കുന്നു.” (സദൃശവാക്യങ്ങൾ 29:11) തന്നെത്താൻ നിയന്ത്രിക്കാൻ പഠിക്കുന്നതുകൊണ്ട് വീട്ടിൽ മാത്രമല്ല, സ്‌കൂളിലും ജോലിസ്ഥലത്തും മറ്റെല്ലായിടത്തും നിങ്ങൾക്ക് അതു ഗുണം ചെയ്യും.\nനിങ്ങൾക്ക് എന്തു ചെയ്യാം?: സംസാരിക്കാൻ തുടങ്ങുന്നതിനു മുമ്പ് ചിന്തിക്കുക. ഒരു സമയത്തെ ദേഷ്യപ്രകടനം ദീർഘനാൾകൊണ്ട് നിങ്ങൾ നേടിയെടുത്ത വിശ്വാസം കളഞ്ഞുകുളിക്കും. അതുകൊണ്ടാണ് “ദീർഘക്ഷമയുള്ളവൻ മഹാബുദ്ധിമാൻ” എന്നു ബൈബിൾ പറയുന്നത്.—സദൃശവാക്യങ്ങൾ 14:29.\nചെയ്‌തുനോക്കുക: നിങ്ങളുടെ മേൽ വെച്ചിരിക്കുന്ന നിയമങ്ങളെക്കുറിച്ച് ന്യായബോധത്തോടെ ചിന്തിക്കാൻ ഇതിനോടു ബന്ധപ്പെട്ട അഭ്യാസം ഉപയോഗിക്കുക. ആവശ്യമെങ്കിൽ, ഈ വിഷയത്തെക്കുറിച്ച് മാതാപിതാക്കളുമായി ചർച്ച ചെയ്യുക.\n“ആദരവോടെ പെരുമാറാനും ആത്മനിയന്ത്രണം പാലിക്കാനും നിയമങ്ങൾ ചെറുപ്പക്കാരെ പഠിപ്പിക്കുന്നു. നിങ്ങൾ മുതിർന്ന ഒരാളായിത്തീർന്നാൽപ്പോലും ഈ ഗുണങ്ങൾ വളരെ പ്രയോജനം ചെയ്യും. നിയമങ്ങളില്ലെങ്കിൽ, പോകേണ്ട വഴിയെക്കുറിച്ചോ നമ്മൾ പാലിക്കേണ്ട അതിർവരമ്പുകളെക്കുറിച്ചോ യാതൊരു നിശ്ചയവുമുണ്ടായിരിക്കില്ല.”—കിമ്പർലി.\n“മാതാപിതാക്കളുടെ നിയമങ്ങൾ അന്യായമാണ് എന്നു ചിന്തിച്ചിരുന്ന ആ നാളുകളിൽ അവർക്ക് എന്നിലുള്ള വിശ്വാസം നഷ്ടമാകുന്ന രീതിയിൽ ഞാൻ എന്തെങ്കിലുമൊക്കെ ചെയ്‌തുകൂട്ടിയിരുന്നു. അല്ലെങ്കിൽ എനിക്കുതന്നെ ദോഷം വരുത്തുന്ന എന്തെങ്കിലുമൊരു കാര്യം ചെയ്യാൻ ആഗ്രഹിക്കുമായിരുന്നു. എന്നാൽ മാതാപിതാക്കൾ വെച്ച നിയമങ്ങളെല്ലാം എന്റെ നന്മയ്‌ക്കുവേണ്ടിയായിരുന്നെന്ന് ഇന്ന് എനിക്ക് ബോധ്യമുണ്ട്.”—കാലെ.\nകഴിഞ്ഞതു കഴിഞ്ഞു, അത് മാറ്റാൻ നിങ്ങൾക്കു കഴിയില്ല. പക്ഷേ കാര്യങ്ങൾ കൂടുതൽ വഷളാകാതിരിക്കാൻ നിങ്ങൾക്കു ചിലതു ചെയ്യാൻ കഴിയും. അത് എങ്ങനെയാണെന്ന് ഈ ലേഖനം കാണിച്ചുതരും.\nപങ്കുവെക്കുക പങ്കുവെക്കുക വീട്ടിലെ ഓരോ നിയമങ്ങൾ! ഇതിന്റെയൊക്കെ ആവശ്യമുണ്ടോ?


കോളേജ് അധ്യാപികയെ ചുട്ടുകൊന്ന സംഭവം; കർശന നടപടി സ്വീകരിക്കുമെന്ന് ഉദ്ധവ് താക്കറേ | Uddhav Thackeray says strict action will be taken in collage teacher burned to death\nകോളേജ് അധ്യാപികയെ ചുട്ടുകൊന്ന സംഭവം; കർശന നടപടി സ്വീകരിക്കുമെന്ന് ഉദ്ധവ് താക്കറേ\nMaharashtra, First Published 10, Feb 2020, 3:59 PM IST\n'എല്ലാവരോടും ക്ഷമയോടെ ഇരിക്കാൻ അഭ്യർത്ഥിക്കുന്നു. പ്രതിയ്ക്ക് ഉടനടി ശിക്ഷ നൽകും. സംഭവത്തിൽ കർശന നടപടി എടുക്കാനാണ് സർക്കാരിന്റെ തീരുമാനം.' താക്കറേ പറഞ്ഞതായി എൻഡിടിവി റിപ്പോർട്ട് ചെയ്യുന്നു.\nമഹാരാഷ്ട്ര: മഹാരാഷ്ട്രയിലെ വാർധയിൽ ഇരുപത്തഞ്ചുകാരിയായ കോളേജ് അധ്യാപികയെ തീകൊളുത്തി കൊലപ്പെടുത്തിയ സംഭവത്തിലെ പ്രതിക്കെതിരെ കർശന നടപടി സ്വീകരിക്കുമെന്ന് മഹാരാഷ്ട്ര മുഖ്യമന്ത്രി ഉദ്ധവ് താക്കറേ. കഴിഞ്ഞ ആഴ്ചയാണ് പിന്തുടർന്ന് ശല്യം ചെയ്തു കൊണ്ടിരുന്ന പ്രതി അധ്യാപികയെ പെട്രോളൊഴിച്ച് തീ കൊളുത്തിയത്. വളരെ പ്രാകൃതവും പൈശാചികവുമായ നടപടിയാണിതെന്നും വിശദീകരിക്കാൻ വാക്കുകളില്ലെന്നുമായിരുന്നു മുഖ്യമന്ത്രിയുടെ പ്രതികരണം.\n''എല്ലാവരോടും ക്ഷമയോടെ ഇരിക്കാൻ അഭ്യർത്ഥിക്കുന്നു. പ്രതിയ്ക്ക് ഉടനടി ശിക്ഷ നൽകും. സംഭവത്തിൽ കർശന നടപടി എടുക്കാനാണ് സർക്കാരിന്റെ തീരുമാനം.'' താക്കറേ പറഞ്ഞതായി എൻഡിടിവി റിപ്പോർട്ട് ചെയ്യുന്നു. സംഭവം അതിവേഗ കോടതിയിൽ തീർപ്പാക്കാനാണ് തീരുമാനമെന്ന് ആഭ്യന്തരമന്ത്രി അനിൽ ദേശ്മുഖ് വ്യക്തമാക്കി. കൂടാതെ മരണപ്പെട്ട യുവതിയുടെ കുടുംബാംഗങ്ങളിലൊരാൾക്ക് സർക്കാർ ജോലി നൽകുമെന്നും അദ്ദേഹം കൂട്ടിച്ചേർത്തു.\nകഴിഞ്ഞ ആഴ്ചയിലാണ് കോളേജിലേക്ക് പോയ അധ്യാപികയെ വഴിമധ്യേ പെട്രോളൊഴിച്ച് തീ കൊളുത്തി കൊല്ലാൻ ശ്രമിച്ചത്. നാൽപത് ശതമാനത്തിലധികം പൊള്ളലേറ്റ അധ്യാപിക നാഗ്പൂരിലെ ഓറഞ്ച് സിറ്റി ആശുപത്രിയിൽ ഗുരുതരാവസ്ഥയിൽ തുടരുകയായിരുന്നു. പ്രതി വികാസ് നഗ്രാലേ എന്നയാളെ സംഭവം നടന്ന് മണിക്കൂറുകൾക്കുള്ളിൽ തന്നെ പൊലീസ് അറസ്റ്റ് ചെയ്തിരുന്നു. കൊല്ലപ്പെട്ട പെൺകുട്ടിയുമായി ഇയാൾ സൗഹൃദത്തിലായിരുന്നു. എന്നാൽ സൗഹൃദം അവസാനിപ്പിച്ചതിന് ശേഷം ഇയാൾ യുവതിയെ നിരന്തരമായി ശല്യം ചെയ്യുകയാ‌യിരുന്നു. പ്രതിക്ക് വധശിക്ഷ നൽകണമെന്ന ആവശ്യമുന്നയിച്ച് വിദ്യാർത്ഥികളും സ്ത്രീകളുമുൾപ്പെടെയുള്ള പ്രദേശ വാസികൾ മാർച്ച് നടത്തിയിരുന്നു.


വൈദ്യുത ബില്ല് 128 കോടി; ഷോക്കടിച്ച് ദമ്പതികൾ - MALABAR FLASH\nHome Electricity National News ദേശീയം വൈദ്യുത ബില്ല് 128 കോടി; ഷോക്കടിച്ച് ദമ്പതികൾ\nവൈദ്യുത ബില്ല് 128 കോടി; ഷോക്കടിച്ച് ദമ്പതികൾ\nവൈദ്യുത ബില്ല് കണ്ട് ഷോക്കടിച്ച് ദമ്പതികൾ. ഉത്തർപ്രദേശിലെ ഹാപൂരിലെ ചാർമി ഗ്രാമത്തിലുള്ള വൃദ്ധദമ്പതികൾക്കാണ് 128 കോടിയുടെ കറണ്ട് ബില്ല് ലഭിച്ചത്. ബില്ല് അടക്കാത്തതിനെ തുടർന്ന് ഇവരുടെ വീട്ടിലെ വൈദ്യുത കണക്ഷൻ വിച്ഛേദിക്കുകയും ചെയ്തു.[www.malabarflash.com]\nവീട്ടുടമയായ ഷമീമും ഭാര്യ ഖൈറുന്നീയും മാത്രം താമസിക്കുന്ന ഈ വീട്ടിൽ ഒരു ഫാനും ഒരു ലൈറ്റും മാത്രമാണുള്ളത്. പരാതിയുമായി പല സ്ഥലങ്ങളിൽ പോയെങ്കിലും ആരും തങ്ങളെ പരിഗണിച്ചില്ലെന്ന് ഷമീം പറയുന്നു.\nപരാതി പറഞ്ഞപ്പോൾ മുഴുവൻ പണവും അടച്ചില്ലെങ്കിൽ വൈദ്യുതി വിച്ഛേദിക്കുമെന്നാണ് അധികൃതർ പറഞ്ഞത്. അവർ അങ്ങനെ ചെയ്തുവെന്നും ഷമീം പറഞ്ഞു. സാങ്കേതിക പിഴവാണ് ഇതിന് കാരണമെമന്നാണ് അസിസ്റ്റന്‍റ് ഇലക്ട്രിക്കൽ എഞ്ചിനീയർ രാം ശരണ് വ്യക്തമാക്കുന്നത്. എന്നാൽ ഇതുവരെയും പ്രശ്നത്തിന് പരിഹാസം കണ്ടെത്തുവാൻ അധികൃതർ ആരും തയാറാകുന്നുമില്ല.


കോവിഡ് ഭേദമാക്കുന്ന മൈസൂർ പാക്കെന്ന് പരസ്യം; പലഹാര കട സീൽ ചെയ്ത് പൊലീസ് | TN sweet shop sealed for advertising ‘herbal Mysore Pak’ as COVID-19 cur -india news | Madhyamam\ndate_range9July 2020 8:30 AM GMT\nകോവിഡ് ഭേദമാക്കുന്ന മൈസൂർ പാക്കെന്ന് പരസ്യം; പലഹാര കട സീൽ ചെയ്ത് പൊലീസ്\nകോയമ്പത്തൂർ: കോവിഡ് ഭേദമാക്കാൻ കഴിവുണ്ടെന്ന തരത്തിൽ വ്യാജ പ്രചാരണം നടത്തി മൈസൂർ പാക്ക് വിൽപന നടത്തിയതിനെ തുടർന്ന് പൊലീസ് എത്തി പലഹാര കട സീൽ ചെയ്തു. തമിഴ്നാട്ടിലെ കോയമ്പത്തൂരിലാണ് സംഭവം.\nസിദ്ധ വൈദ്യൻമാരായ പൂർവികരിൽ നിന്ന് കൈമാറിക്കിട്ടിയ പച്ചമരുന്ന് ചേർത്തുണ്ടാക്കിയാതാണ് മൈസൂർ പാക്ക് എന്നും ഇത് കഴിച്ചാൽ ഒറ്റ ദിവസം കൊണ്ട് കോവിഡ് ഭേദമാവുമെന്നുമായിരുന്നു പ്രചാരണം. ഇങ്ങനെ അവകശപ്പെടുന്ന നോട്ടീസ് അച്ചടിച്ച് വിതരണം ചെയ്യുകയായിരുന്നു 45കാരനായ ശ്രീറാം എന്ന കടയുടമ.\nഔഷധഗുണമുള്ള പലഹാരം കഴിഞ്ഞ മൂന്ന് മാസമായി കോവിഡ് രോഗികൾക്കും അവരുടെ വീട്ടുകാർക്കും വിതരണം ചെയ്യാറുണ്ടെന്നും അത് ഫലപ്രദമായിരുന്നെന്നും കടയുടമ അവകാശപ്പെട്ടിരുന്നു. ഇയാൾ കോയമ്പത്തൂർ നഗരത്തിൽ ‘നെല്ലൈ ലാല സ്വീറ്റ്സ്’ എന്ന പേരിൽ എട്ട് പലഹാരക്കടകൾ നടത്തി വരുന്നുണ്ട്.\n‘‘കോവിഡ് ബാധിതർക്ക് ഒറ്റ ദിവസംകാണ്ട് രോഗമുക്തി, അത്ഭുതം! അതെ, ചിന്നിയംപാളയത്തും വെള്ളാളൂരിലും ഔഷധ മൈസൂർപാക്കിലൂടെയാണ് ഇത് സംഭവിക്കുന്നത്.’’ - എന്നാണ് നോട്ടീസിലെ വാചകം. നോട്ടീസിന് സമൂഹ മാധ്യമങ്ങളിലും നഗരത്തിെൻറ വിവിധ ഭാഗങ്ങളിലും വൻ പ്രചാരമാണ് ലഭിച്ചത്.\nകൊറോണ വൈറസിനെതിരായ പോരട്ടത്തിൽ, വിശുദ്ധ യുദ്ധത്തിൽ ഭാഗമാവണമെങ്കിൽ ഏതെങ്കിലും കോവിഡ് ബാധിതരേയോ സർക്കാർ പറയുന്ന ലക്ഷണങ്ങൾ ഉള്ളവരേയോ അറിയാമെങ്കിൽ തങ്ങളെ അറിയിക്കണം. ഔഷധ മൈസൂർ പാക്ക് അവരുടെ വീട്ടിൽ എത്തിച്ചു നൽകാൻ തങ്ങൾ തയാറാണെന്നും നോട്ടീസിൽ പറയുന്നു.\nതെൻറ മുത്തച്ഛൻ ഒരു സിദ്ധ ൈവദ്യനായിരുന്നു. അദ്ദേഹം പനിക്ക് ലേഹ്യം ഉണ്ടാക്കാറുണ്ടായിരുന്നു. അക്കാലത്ത് അത്തരം പനികൾ ഒരിടത്തു നിന്ന് മറ്റിടങ്ങളിലേക്ക് പടരാറുണ്ടായിരുന്നു. ശ്വാസം മുട്ടും അനുഭവപ്പെടും. അത് േലഹ്യമായി വിൽക്കാൻ പ്രത്യേകം ലൈസൻസ് ആവശ്യമായതിനാൽ ഞങ്ങൾ അത് പലഹാരത്തിൽ പ്രയോഗിച്ചു. 50 പ്രമേഹ രോഗികൾക്കും താൻ ഈ പലഹാരം നൽകിയിട്ടുണ്ടെന്നും ആർക്കും പാർശ്വഫലങ്ങളൊന്നും ഉണ്ടായിട്ടില്ലെന്നും ശ്രീറാം പറഞ്ഞു.\nആരോഗ്യ വകുപ്പിലേയും ഭക്ഷ്യ സുരക്ഷ വിഭാഗത്തിലേയും ഉദ്യോഗസ്ഥർ കടയിലെത്തി പരിശോധന നടത്തി. കട സീൽ ചെയ്തതായും കടയുടമ അവകാശപ്പെടുന്ന ഔഷധ മൈസൂർ പാക്കും അത് നിർമിക്കാനുപയോഗിച്ച സാധനങ്ങളും പിടിച്ചെടുത്തതായും അധികൃതർ അറിയിച്ചു.\nNews Summary - TN sweet shop sealed for advertising ‘herbal Mysore Pak’ as COVID-19 cur -india news


സ്‌പെയിനിലെ ഒരു സംഘം കലാകാരന്‍മാരും തിരുവനന്തപുരം മാര്‍ഗി കഥകളി സംഘവും സംയുക്തമായി സഹകരിച്ച് അവതരിപ്പിച്ച കിഹോട്ടെ കഥകളി കെ.എല്.എഫ് വേദിയില് ഏറെ ശ്രദ്ധ നേടി. സെര്‍വാന്റിസ് രചിച്ച വിശ്വപ്രസിദ്ധ സ്പാനിഷ് നോവലായ ഡോണ് ക്വിക്‌സോട്ടിനെ ആധാരമാക്കിയാണ് കിഹോട്ടെ കഥകളി ഒരുക്കിയിരിക്കുന്നത്.\nആട്ടവിളക്കിന്റെ മുന്നില് അരങ്ങേറുന്ന കേരളത്തിന്റെ രംഗകലയായ കഥകളിയെ പാശ്ചാത്യവും നൂതനവുമായ സങ്കേതങ്ങള് ഉപയോഗിച്ച് പരിഷ്‌ക്കരിച്ചെടുത്തതിന്റെ അവതരണമായിരുന്നു അരങ്ങില്. വൃദ്ധനായ ഡോണ് ക്വിക്‌സോട്ടിന് അനുഭവപ്പെടുന്ന സ്വപ്‌നദര്‍ശനവും തുടര്‍ന്നുണ്ടാകുന്ന സംഭവബഹുലമായ ജീവിതചിത്രീകരണവുമാണ് രംഗത്തെത്തിയത്.\nസ്‌പെയിനിലെ ഒരു ഗ്രാമത്തില് വസിക്കുന്ന ദരിദ്രപ്രഭുവായ അലോണ്‍സോ ക്വിജാനോ വീരസാഹസിക കഥകള് വായിച്ച് ഉന്മത്തനായി വീരയോദ്ധാവാകണം എന്ന് ആഗ്രഹിക്കുന്നതും അദ്ദേഹം നടത്തുന്ന പടയോട്ടങ്ങളും ക്വിജാനോ പരിഹാസ്യനാകുന്നതുമാണ് കഥ. കാറ്റാടി കണ്ട് രാക്ഷസനാണെന്നു കരുതി യുദ്ധം ചെയ്യുന്നതും പരുക്കേല്‍ക്കുന്നതുമെല്ലാം ആ പരിഹാസ്യമായ ജീവിതത്തിന്റെ ചില അധ്യായങ്ങളാണ്. അത്തരത്തില് പരിഹാസ്യനായ ക്വിജാനോ മരണത്തിലേക്കെത്തുന്നതിലൂടെ കഥകളി അവസാനിക്കുന്നു.\nസ്പാനിഷ് സാഹിത്യത്തിലെ വീരനായക കഥാപാത്രമായ ഡോണ് ക്വിക്‌സോട്ടിന്റെ കഥയെ ആട്ടക്കഥയാക്കി ചിട്ടപ്പെടുത്തിയിരിക്കുന്നത് ഡോ. പി.വേണുഗോപാലനാണ്. സെര്‍വാന്റിസിന്റെ 400-ാം ചരമവാര്‍ഷികത്തിന്റെ ഭാഗമായി സ്‌പെയിനില് അവതരിപ്പിക്കുന്നതിനു വേണ്ടിയാണ് നോവല് ആട്ടക്കഥയാക്കി ചിട്ടപ്പെടുത്തിയത്. നിരവധി വേദികളില് അവതരിപ്പിച്ച് കൈയടി കിഹോട്ടെ കഥകളി സംവിധാനം ചെയ്തിരിക്കുന്നത് സ്പാനിഷ് കലാകാരനായ ഇഗ്‌നാസിയോ ഗാഴ്‌സിയയാണ്.\nഇന്ത്യന് നവോത്ഥാനത്തിന് ബൗദ്ധകാലത്തോളം പഴക്കം: കെ. എം. അനില്\nസംവരണം ജാതി വ്യവസ്ഥയില് നല്‍കുന്നതിന് പകരം സാമ്പത്തികമായി പിന്നോക്കം നില്‍ക്കുന്നവര്‍ക്കാണ് നല്‍കേണ്ടത്: അനിതാ നായര്


ആരും അതിശയിക്കുന്ന ലിവിങ് റൂം സ്വന്തമാക്കാം,4വഴികള് | decorating mistakes everyone makes in living room\nആരും അതിശയിക്കുന്ന ലിവിങ് റൂം സ്വന്തമാക്കാം,4വഴികള്\nSep 27, 2018, 02:52 PM IST\nചെറിയ ചില കാര്യങ്ങള് ശ്രദ്ധിച്ചാല് തന്നെ ലിവിങ് റൂം ഗംഭീരമാക്കാം.\nPhoto: Rooms To Go\nഒരു വീട്ടിലെ ഏറ്റവും പ്രധാനപ്പെട്ടയിടം ലിവിങ് റൂമാണ്. അതിഥികളെ വരവേല്‍ക്കുന്നതും ഒഴിവു സമയം ചിലവിടുന്നതുമൊക്കെ തുടങ്ങി ഏറ്റവുമധികം സജീവമായിരിക്കുന്നയിടം. അതിനാല്‍തന്നെ ലിവിങ് റൂമിന് കുറച്ചധികം പ്രാധാന്യവും നല്‍കേണ്ടതുണ്ട്. വലിച്ചുവാരി ഫര്‍ണിച്ചറുകള് വാങ്ങികൂട്ടി ഇട്ടിട്ടോ അലങ്കാര വസ്തുക്കള് പ്രദര്‍ശിപ്പിച്ചാലോ ഒന്നും ലിവിങ് റൂം ആകര്‍ഷകമാകണമെന്നില്ല. ചെറിയ ചില കാര്യങ്ങള് ശ്രദ്ധിച്ചാല് തന്നെ ലിവിങ് റൂം ഗംഭീരമാക്കാം.\nഒരു ലിവിങ് റൂമിലെ ഏറ്റവും വലിയ ആകര്‍ഷണം അവിടുത്തെ ഫര്‍ണിച്ചര് ആണെന്നതില് സംശയമില്ല. ചിലര് കാഴ്ച്ചയില് തങ്ങള്‍ക്കിഷ്ടമെന്നു തോന്നുന്ന ഫര്‍ണിച്ചറുകള് തിരഞ്ഞെടുക്കുകയാണ് ചെയ്യുന്നത്. എന്നാല് അത് ലിവിങ് റൂമിനു ചേരുന്നതാണോ എന്നു നോക്കാറില്ല. ലിവിങ് റൂമിന്റെ ആകൃതിക്കും വലിപ്പത്തിനുമൊക്കെ ചേരുന്ന വിധത്തിലുള്ള ഫര്‍ണിച്ചര് എടുത്തില്ലെങ്കില് അരോചകമായിത്തോന്നും. അതിനാല് പര്‍ച്ചേസ് ചെയ്യാന് പോകുംമുമ്പ് വേണ്ട അളവും വലിപ്പവുമൊക്കെ തിട്ടപ്പെടുത്തി ക്വാളിറ്റിയും നോക്കി തിരഞ്ഞെടുത്താല് അബദ്ധം സംഭവിക്കില്ല.\nതീരെ ചെറിയ ചവിട്ടികള്\nലിവിങ് റൂമുകളെ ആകര്‍ഷകമാക്കുന്ന മറ്റൊരു സംഗതിയാണ് ചവിട്ടികള് അല്ലെങ്കില് കാര്‍പെറ്റുകള്. ചില വീടുകളില് ഹാളിന്റെ വലിപ്പത്തിന് അനുസരിച്ചുള്ള കാര്‍പെറ്റുകളായിരിക്കില്ല തിരഞ്ഞെടുക്കുന്നത്. എന്നാല് അത്യാവശ്യം വലിപ്പമുള്ള കാര്‍പെറ്റുകള് ലിവിങ് റൂമിനു സ്റ്റൈലിഷ് ലുക്ക് നല്‍കുമെന്നാണ് വിദഗ്ധരുടെ വാദം.\nലേ ഔട്ട് പ്ലാന് ചെയ്യണം\nവീടിനു പ്ലാന് ചെയ്യുന്ന അതേ ഗൗരവത്തോടെ തന്നെ വേണം ലിവിങ് റൂമിനു വേണ്ടി പ്ലാന് ചെയ്യുന്നതും. മുന്‍കൂട്ടി ലേഔട്ട് തയ്യാറാക്കിയാല് പല കാര്യങ്ങളും എളുപ്പമാകും. ടിവി എവിടെ വെക്കണമെന്നും ഫര്‍ണിച്ചറുകള് എവിടെ വെക്കണമെന്നൊക്കെ ലേഔട്ട് തയ്യാറാക്കി കഴിഞ്ഞാല് എളുപ്പം തീരുമാനിക്കാം.\nലിവിങ് റൂമിലെ ചുവരുകളില് തൂക്കിയിടാനായി പെയിന്റിങ് പോലുള്ള അലങ്കാര വസ്തുക്കള് വാങ്ങുമ്പോഴും ശ്രദ്ധ വേണം. ചുവരില് ആ പെയിന്റിങ് ഇല്ലായിരുന്നെങ്കില് നന്നാകുമായിരുന്നു എന്ന തോന്നല് കാഴ്ച്ചക്കാരിലുണ്ടാക്കരുത്. ചുവരിലെ പെയിന്റിനും മറ്റ് ഇന്റീരിയര് ഡിസൈനുകളോടും ചേര്‍ന്നു പോകുന്നതാവണം നിങ്ങള് പ്രതിഷ്ഠിക്കുന്ന കലാപരമായ വസ്തുക്കള് എന്നു പ്രത്യേകം ശ്രദ്ധിക്കണം.\nContent Highlights: decorating mistakes everyone makes in living room


ന്യൂസിലന്‍ഡില് ഇനി നൂറു പേര്‍ക്ക് കൂട്ടംചേരാം; കൊവിഡ് നിയന്ത്രണത്തില് അതിവേഗം ബഹുദൂരം പിന്നിട്ട് ജസീന്ത എന്ന പെണ്‍പ്രധാനമന്ത്രി • Suprabhaatham\nന്യൂസിലന്‍ഡില് ഇനി നൂറു പേര്‍ക്ക് കൂട്ടംചേരാം; കൊവിഡ് നിയന്ത്രണത്തില് അതിവേഗം ബഹുദൂരം പിന്നിട്ട് ജസീന്ത എന്ന പെണ്‍പ്രധാനമന്ത്രി\nMay 7, 2020 | 2:57 pm IST\nന്യൂസിലാന്റ്: വിദ്വേഷം പരത്തുന്ന വൈറസുകളെ മാത്രമല്ല രോഗം പരത്തുന്ന വൈറസിനേയും തകര്‍ക്കാന് കഴിയുമെന്ന് തെളിയിച്ച ന്യൂസിലന്‍ഡ്. കൊവിഡ് ഭീതിയെ തുര്‍ന്ന് ഏര്‍പെടുത്തിയിരിക്കുന്ന നിയന്ത്രണങ്ങള് ഓരോന്നായി ഒഴിവാക്കുകയാണ് ഈ കുഞ്ഞു രാജ്യം.\nഅടുത്ത ആഴ്ച്ച മുതല് ന്യൂസിലാന്റില് നൂറ് പേരുടെ ആള്‍ക്കൂട്ടത്തിന് തടസ്സമില്ലെന്ന് പ്രഖ്യാപിച്ചിരിക്കുന്നു ന്യൂസിലാന്റ് പ്രധാനമന്ത്രി ജസീന്ത ആര്‍ഡേന്. തിങ്കളാഴ്ച അലര്‍ട്ട് ലെവല് മൂന്നില് നിന്നില് രണ്ടിലേക്ക് മാറിയതിന് പിന്നാലെയാണ് ആളുകള് കൂട്ടം കൂടുന്നതിനുള്ള നിയന്ത്രണങ്ങളിലും പ്രധാനമന്ത്രി ഇളവ് നല്‍കിയിരിക്കുന്നത്.\n‘കൊവിഡ് എന്ന എവറസ്റ്റിന്റെ പകുതി നമ്മള് ഇതിനോടകം കയറിക്കഴിഞ്ഞു’- ജസീന്ത ആര്‍ഡേന് പത്ര സമ്മേളനത്തില് പറഞ്ഞു.\nഈ യുദ്ധം ജയിച്ചെന്നു കരുതരുത്. ഒരു നേട്ടമുണ്ടായെന്നു കരുതി യുദ്ധം അവസാനിച്ചെന്നും നാം തെറ്റിദ്ധരിക്കരുത്. എന്നാല് അതിവേഗം ഈ മഹാമാരിയെ നിയന്ത്രിക്കാന് കഴിഞ്ഞു എന്ന് നമുക്ക് അഭിമാനിക്കാം- അവര് പറഞ്ഞു.\nഹോട്ടലുകളും പാര്‍ക്കുകളും തുറന്ന് പ്രവര്‍ത്തിക്കുന്നതിന് നേരത്ത തന്നെ ന്യൂസിലാന്‍ഡ് ഇളവ് നല്‍കിയിരുന്നു. പൊതുസ്ഥലങ്ങളും, ലൈബ്രറിയും ന്യൂസിലാന്‍ഡില് ഇപ്പോള് തുറന്ന് പ്രവര്‍ത്തിക്കുന്നുണ്ട്. ആഭ്യന്തര യാത്രകള്‍ക്കും, കായിക വിനോദങ്ങള്‍ക്കും നിലവില് ന്യൂസിലാന്‍ഡില് തടസമില്ല. അതേസമയം സ്റ്റേഡിയത്തില് ആളു കൂടുന്നതില് വിലക്ക് നിലനില്‍ക്കുന്നുണ്ട്.\nസാധാരണ ജീവിതത്തിലേക്ക് ന്യൂസിലാന്‍ഡ് പതിയെ നടന്നു തുടങ്ങിയെങ്കിലും സാമൂഹിക അകലം കര്‍ശനമായി പാലിക്കണമെന്ന് ജനങ്ങള്‍ക്ക് നിര്‍ദേശം നല്‍കിയിട്ടുണ്ട്. കൊവിഡ് ബാധിച്ച് 21 മരണം മാത്രമാണ് ഇതുവരെ ന്യൂസിലാന്‍ഡില് രേഖപ്പെടുത്തിയത്.


emalayalee.com - ഷൂട്ടിംഗ് സൈറ്റില് പേടിച്ച് വിറച്ച അനുഭവം തുറന്നുപറഞ്ഞ് നൈല ഉഷ\nഷൂട്ടിംഗ് സൈറ്റില് പേടിച്ച് വിറച്ച അനുഭവം തുറന്നുപറഞ്ഞ് നൈല ഉഷ\nമമ്മൂട്ടിയുടെ നായികയായി കുഞ്ഞനന്തന്റെ കട എന്ന ചിത്രത്തിലൂടെ വെള്ളിത്തരയിലെത്തിയ താരമാണ് നൈല ഉഷ. പിന്നീട് ജയസൂര്യയുടെ പുണ്യാളന് അഗര്‍ബത്തീസിലൂടെ മലയാളികളുടെ പ്രിയനടിയായി നൈല മാറി. ഇടക്കാലത്ത് അഭിനയത്തിന് ഇടവേള നല്‍കിയ താരം ഇപ്പോള് തിരിച്ചുവരവിന്റെ പാതയിലാണ്. അനില് രാധാകൃഷ്ണന് മേനോന് സംവിധാനം ചെയ്യുന്ന ദിവാന്‍ജി മൂല ഗ്രാന്റ് പ്രി(ക്‌സ്) എന്ന ചിത്രത്തിലൂടെയാണ് നൈല തിരികെയെത്തുന്നത്.\nഅനില് രാധാകൃഷ്ണന് മേനോനും കോഴിക്കോട് കളക്ടറായിരുന്ന എന് പ്രശാന്തും ചേര്‍ന്ന് തിരക്കഥയൊരുക്കുന്ന ദിവാന്‍ജി വലിയ പ്രതീക്ഷയാണ് നല്‍കുന്നത്. ചിത്രത്തിന്റെ ഷൂട്ടിംഗിനിടെ നേരിടേണ്ടിവന്ന വെല്ലുവിളികളെക്കുറിച്ച് തുറന്ന് പറഞ്ഞ് താരസുന്ദരി രംഗത്തെത്തിയിരുന്നു. അഭിനയ ജീവിതത്തിലെന്നല്ല ജീവിതത്തിലെ തന്നെ ഏറ്റവും വലിയ സാഹസമാണ് ദിവാന്‍ജിയ്ക്കായി ചെയ്യേണ്ടിവന്നതെന്ന് നൈല വ്യക്തമാക്കി.\nനൈലയ്ക്കാകട്ടെ സ്‌കൂട്ടറോടിക്കുന്നതാണ് ഏറ്റവും പേടിയുള്ള കാര്യവും. തന്റെ ഏറ്റവും വലിയ ഭയത്തേ ഷൂട്ടിംഗിലുടനീളം നേരിടേണ്ടിവന്നതുകൊണ്ട് വളരെ കഠിനമായിരുന്നു അഭിനയമെന്നാണ് നൈല വ്യക്തമാക്കിയത്.\nസംവിധായകന് അക്ഷന് പറഞ്ഞാലും സ്‌കൂട്ടറോടിക്കുന്ന രംഗം ആകെ തകിടം മറിയുകയായിരുന്നു. സ്‌കൂട്ടറില് ഇരുന്നുകൊണ്ടുള്ള എല്ലാ ഷോട്ടുകളും 15 ഓളം തവണ ടേക്കെടുക്കേണ്ടി വന്നെന്നും നൈല പറയുന്നു. സിനിമ കാണുമ്‌ബോള് പ്രേക്ഷകര്‍ക്ക് അത് ബോധ്യപ്പെടുമെന്നും താരം വ്യക്തമാക്കി.\nതൃശ്ശൂര് റെയില്‍വേ സ്‌റ്റേഷന് സമീപത്തുള്ള കോര്‍പ്പറേഷണ് കൗണ്‍സിലറായ എഫിമോള് എന്ന കഥാപാത്രമായാണ് നൈല ദിവാന്‍ജിയിലെത്തുന്നത്. മികച്ച അഭിനയ സാധ്യതയുള്ള കഥാപാത്രമായ എഫിയുടെ സഞ്ചാരം മുഴുവന് തന്റെ സ്‌കൂട്ടറിലാണ്.